Pogba Covid ah positive vumun France ge squad inn baakee koffi - One Online\nޕައުލް ޕޮގްބާ، ވޯލްޑް ކަޕްގެ ތައްޓާއެކު -- ފޮޓޯ/ ގެޓީ\nޕޮގްބާ ކޮވިޑަށް ޕޮޒިޓިވްވުމުން ފްރާންސްގެ ސްކޮޑުން ބާކީކޮށްފި\nމެންޗެސްޓާ ޔުނައިޓެޑުގެ މިޑްފީލްޑަރު ޕައުލް ޕޮގްބާ ކޮވިޑަށް ޕޮޒިޓިވްވުމުން ފްރާންސް ގައުމީ ސްކޮޑުން ބާކީކޮށްފިއެވެ.\nއުމުރުން 27 އަހަރުގެ މިޑްފީލްޑަރު ޕޮގްބާއަށް ވަނީ ޔޫއެފާ ނޭޝަންސް ލީގުގައި ކްރޮއޭޝިއާ އާއި ސްވިޑަންއާ ދެކޮޅަށް ކުޅޭ މެޗުތަކަށް ފްރާންސްގެ ސްކޮޑުން ޖާގަ ދީފައެވެ. ނަމަވެސް ކޮވިޑަށް ޕޮޒިޓިވްވުމުން މިހާރު އޭނާ ވަނީ ފްރާންސްގެ ސްކޮޑުން ބާކީކޮށްފައެވެ.\nނޫސްވެރިންގެ ބައްދަލުވުމެއްގައި ވާހަކަދައްކަމުން ފްރާންސްގެ ކޯޗު ޑިޑިއާ ޑެޝޯމްޕްސް ބުނީ އެންމެ ފަހު ވަގުތު ސްކޮޑަށް ބަދަލެއް ގެންނަން ޖެހިފައިވާ ކަމަށާއި ޕޮގްބާ ކޮވިޑަށް ޕޮޒިޓިވްވުމުން އޭނާގެ ބަދަލުގައި ރެނޭސްގެ ޒުވާން މިޑްފީލްޑަރު އެޑުއާޑޯ ކަމަވިންގާއަށް ސްކޮޑުން ޖާގަ ދީފައިވާ ކަމަށެވެ.\nޕޮގްބާގެ ބަދަލުގައި އުމުރުން 17 އަހަރުގެ މިޑްފީލްޑަރު ކަމަވިންގާއަށް ސްކޮޑުން ޖާގަދީފައިވާ އިރު، ޓޮޓެންހަމް ހޮޓްސްޕާގެ މިޑްފީލްޑަރު ޓެންގުއޭ އެންޑޮމްބެލޭ ވަނީ ސްކޮޑުން ބާކީކޮށްފައެވެ.\nކޮވިޑަށް ޕޮޒިޓިވްވުމާ ގުޅިގެން ޕޮގްބާ 14 ދުވަހު އައިސޮލޭޝަނުގައި ހުންނަން ޖެހޭނެއެވެ. އެހެންކަމުން އޭނާއަށް މެންޗެސްޓާ ޔުނައިޓެޑުގެ ޕްރީ ސީޒަން ތައްޔާރީތަކުގައި ބައިވެރިއެއް ނުވެވޭނެއެވެ. ޔުނައިޓެޑުގެ ޕްރީ ސީޒަން ތައްޔާރީތައް ފެށުމަށް ހަމަޖެހިފައިވަނީ އަންނަ ހަފުތާގެ ތެރޭގައެވެ.\nޕޮގްބާއަށް ޕްރީ ސީޒަން ގެއްލުނު ނަމަވެސް، އަންނަ ސީޒަނުގެ އިނގިރޭސި ޕްރިމިއާ ލީގުގައި ޔުނައިޓެޑު ކުޅޭ ފުރަތަމަ މެޗުގައި އޭނާއަށް ބައިވެރިވެވޭނެއެވެ. އަންނަ މަހުގެ 19 ވަނަ ދުވަހު ކުޅޭ އެ މެޗުގައި ޔުނައިޓެޑު ނުކުންނަން ޖެހޭނީ ކްރިސްޓަލް ޕެލަސްއާ ދެކޮޅަށެވެ.\nޔޫއެފާ ނޭޝަންސް ލީގުގައި ދުނިޔޭގެ ޗެމްޕިއަން ފްރާންސް އަންނަ މަހުގެ ފަސްވަނަ ދުވަހު ސްވިޑަންއާ ދެކޮޅަށް ނުކުންނާނެއެވެ. އަދި އަންނަ މަހުގެ އަށްވަނަ ދުވަހު ފްރާންސް ނުކުންނަން ޖެހޭނީ ވޯލްޑް ކަޕް 2018ގެ ފައިނަލުގައި އެޓީމާ ވާދަކުރި ކްރޮއޭޝޮއާއާ ދެކޮޅަށެވެ. ފްރާންސް ހިމެނޭ "ގްރޫޕު ސީ"ގައި ސްވިޑަން އާއި ކްރޮއޭޝިއާގެ އިތުރުން ދެން ހިމެނެނީ އެންމެ ފަހުގެ ޔޫއެފާ ނޭޝަންސް ލީގުގެ ޗެމްޕިއަން ޕޯޗުގަލްއެވެ.\nގުޅޭ ޓެގު މެންޗެސްޓާ ޔުނައިޓެޑް ފުޓްބޯޅަ ކޮވިޑް 19 ޕައުލް ޕޮގްބާ


Canada meehaa ah China in maruge hukum ivvaifi | Mihaaru\nކެނެޑާގެ ރޮބަޓް ލޮއިޑް ޝެލެންބާގް ކޯޓުގައި. --ފޮޓޯ:އޭއެފްޕީ\n15 ޖެނުއަރީ 2019 - 11:463comments\nމިއީ މިހާރު ވެސް ހީނަރުވެފައިވާ ދެ ގައުމުގެ ޑިޕްލޮމެޓިކް ގުޅުން އިތުރަށް ގޯސްވެގެންދާނެ ކަމެއް ކަމަށް އޮފިޝަލުން ބުނެ އެވެ.\nރޮބަޓް ލޮއިޑް ޝެލެންބާގަށް މިދިޔަ އަހަރު އެންމެ ފުރަތަމަ އިއްވީ 15 އަހަރުގެ ޖަލު ހުކުމެކެވެ. އެކަމަކު އިސްތިއުނާފް ކޯޓަކުން ވަނީ އެ އަދަބު މާ ކުޑަ ކަމަށް ބުނެފަ އެވެ. ކެނެޑާ އިން ވަނީ މި ހުކުމް ކުށްވެރިކޮށްފަ އެވެ.\nއުމުރުން ގާތްގަނޑަކަށް 36 އަހަރުގެ ޝެލެންގާބް އެންމެ ފުރަތަމަ ހައްޔަރު ކުރީ 2014 ވަނަ އަހަރު އެވެ. އޭނާގެ މައްޗަށް ތުހުމަތުކޮށްފައި ވަނީ 227 ކިލޯގެ މެތަމްފެޓަމިން ޗައިނާ އަށް އެތެރެ ކުރަން އުޅުމެވެ. އޭނާގެ މައްޗަށް 15 އަހަރުގެ ޖަލު ހުކުމެއް އިއްވީ މިދިޔަ ނޮވެމްބަރު މަހު އެވެ. ނަމަވެސް އިރުމަތީގެ ދާލިއަން ސިޓީގެ ހައި ކޯޓެއްގައި މައްސަލަ އިސްތިއުނާފް ކުރުމުން އިއްޔެ ވަނީ ޝެލެންބާގަށް މަރުގެ އަދަބު ދޭން ހުކުމްކޮށްފަ އެވެ. އަދި އޭނާގެ ހުރިހާ މާލީ މުދަލެއް ހިފެހެއްޓުމަށް ވެސް ހުކުމް ކުރި އެވެ.\n"އަހަންނަކީ ޑްރަގު އެތެރެ ކުރާ މީހެއް ނޫން. އަހަރެން ޗައިނާ އަށް ދިޔައީ ޓޫރިސްޓެއްގެ ގޮތުގައި،" ހުކުމް އިއްވުމުގެ ކުރިން ޝެލެންބާގު ބުންޏެވެ.\nމި ހުކުމް އިސްތިއުނާފް ކުރުމަށް އޭނާ އަށް 10 ދުވަސް ލިބިފައިވެ އެވެ.\nކެނެޑާ މީހަކަށް ޗައިނާގައި މަރުގެ ހުކުމް އިއްވާފައިވަނީ ޗައިނާގެ ވާވޭ ކުންފުނީގެ ޗީފް ފައިނޭންޝަލް އޮފިސަރު މެންގް ވަންޒޫ ކެނެޑާ އިން ހިފެހެއްޓުމުން ދެ ގައުމުގެ ގުޅުން ގޯސްވެފައި ވަނިކޮށެވެ. މެންގް، 46، ޑިސެމްބަރު 1 ވަނަ ދުވަހު ހައްޔަރު ކުރުމުން ޗައިނާ އިން ވަނީ ރުޅިގަދަވެފަ އެވެ. ނަމަވެސް ޑިސެމްބަރު މަހު މެންގް ވަނީ ކަފާލާތުގެ ދަށުން ދޫކޮށްލައިފަ އެވެ.\nއޭގެ ފަހުން ޗައިނާ އިން ވަނީ ކެނެޑާގެ ދެ މީހުން ހައްޔަރުކޮށްފަ އެވެ. އެ ދެ މީހުންގެ މައްޗަށް ތުހުމަތުކޮށްފައި ވަނީ ގައުމީ ސަލާމަތަށް ނުރައްކާ ކުރުމެވެ.\nޗައިނާ އިން ބުނެފައި ވެންގް ހައްޔަރު ކުރުމުން އޭގެ ބަދަލު ހިފުމަށް ޝެލެންބާގަށް މަރުގެ ހުކުމް އިއްވަން އެ ގައުމުގެ ޝަރުއީ ނިޒާމް ބޭނުންކޮށްފައި ނުވާނެ ކަމަށެވެ.\nއިތުރު ލިޔުންތައް ޗައިނާ މަރުގެ އަދަބު ކެނެޑާ


8 aharahfahu bathala Jiah Khan ge maruge massala special CBI ah!\n8 އަހަރަށް ފަހު ބަތަލާ ޖިއާ ޚާންގެ މަރުގެ މައްސަލަ ސްޕެޝިއަލް ސީބީއައިއަށް!\n01 އޯގަސްޓް 2021 - 09:29:20\nބޮލީވުޑްގެ ކުރީގެ ބަތަލާ ޖިއާ ޚާންގެ މަރުގެ މައްސަލަ 8 އަހަރަށް ފަހު ސީބީއައިގެ ހާއްސަ ޓީމަކުން ބަލަން ފަށާފައެވެ.\nޖިއާ މަރުވެފައި އޮއްވާ ފެނިފައިވަނީ3ޖޫން 2013 ވަނަ ދުވަހު މުންބާއީގައި އޭނާ ދިރިއުޅޭ އެޕާޓްމެންޓުގައި ދަންޖެހިފައި ހުއްޓައެވެ. މި މައްސަލައިގައި ޖިއާގެ ލޯބިވެރިޔާ، އެކްޓަރު ސޫރަޖު ޕަންޗޯލީ ވަނީ މީގެ ކުރިން ހައްޔަރުމަށްފަހު ދޫކޮށްލެވިފައެވެ.\nޖިއާގެ މަރުގެ މައްސަލައިގައި އޭނާގެ ލޯބިވެރިޔާ އަށް ވަނީ މީހަކު އަމިއްލައަށް މަރުވުމަށް ހިތްވަރު ދިންކަމުގެ ތުހުމަތު ކުރެވިފައެވެ. ޖިއާ މަރު ވުމުގެ ކުރިން ލިޔެފައިވާ ހަ ސަފްހާގެ ސިޓީއެއް ޖިއާގެ ދައްތަ ވަނީ ފުލުހުންނާއި ހިއްސާކޮށް ފައެވެ. މި ސިޓީގައި ޖިއާ އަމިއްލައަށް މަރުވާން ބޭނުންވި ސަބަބު ހާމަކޮށްފައިވެއެވެ.\nމި ސިޓީގައި ސޫރަޖުގެ ނަން އައިސްފައިވުމުން ސޫރަޖު ވަނީ ހަމަ އެއަހަރުގެ ޖޫން މަހުގެ 10 ވަނަ ދުވަހު ހައްޔަރުކޮށްފައެވެ. އެހެން ނަމަވެސް ބޮންބޭ ހައިކޯޓުން ވަނީ އެ އަހަރުގެ ޖުލައި ދެ ވަނަ ދުވަހު ބެއިލްގެ ދަށުން ސޫރަޖް ދޫކޮށްލާފައެވެ.\nޖިއާ އާއި ސޫރަޖު\nޖިއާ މަރުވުމުގެ ކުރިން ލިޔެފައިވާ ސިޓީގައި ސޫރަޖު އާއި ދެމީހުން ދޭތެރޭގައި ޖެހުނު މައަސްލައެއް ވެސް ވަނީ ހާމަކޮއްފައެވެ.\nމީގެ އިތުރުން ޖިއާ މަރުވެފައި ހުއްޓާ ފެނުނު އިރު އޭނާގެ ގައިގައި ބާރަށް މީހަކު ހިފާފަ ހުރި ކަހަލަ ނިޝާންތަކެއްވެސް ޖިއާގެ ހަށިގަނޑުން ފެނިފައިވާކަމަށާއި އަދި އޭނާ މަރުވުމުގެ ކުރިން ލައިގެން ހުރި ޓްރެކްސޫޓް ނުފެނުން ފަދަ ވާހަކަތަކެއްވެސް ވަނީ މީގެ ކުރިން ފެންމަތިވެގެން ގޮސްފައެވެ.\nމީގެ ކުރިން އިންޑިއާ ޓުޑޭ އަށް ސޫރަޖު ދީފައިވާ އިންޓަވިއު އެއްގައި ބުނެފައިވަނީ މި މައްސަލައިގައި އޭނާ ކޯޓަށް ދާތާ 8 އަހަރު ވެއްޖެކަމަށާއި، ދެ ފަހަރަށް ފުލުހުންގެ ތަހުގީގަށް ހާޒިރު ކޮށްފައިވާކަމަށެވެ.\nޖިއާގެ މަންމަ ރާބިއާ ޚާން ކޯޓަށް ހާޒިރުވުމަށް އިންޑިއާ އައުމުގެ ބަދަލުގައި ލަންޑަނުގައި ހުރެގެން އިންޓަވިއުދީގެން ޖިއާ އަށް އިންސާފު ހޯދައިނުދެވޭނެކަމަށެވެ.\nއެހެން ނަމަވެސް ޖިއާގެ މަންމަ ރާބިއާ ވަނީ ޖިއާ އަށް އިންސާފު ހޯދައިދޭން މި މައްސަލަ ސީބީއައި އިން ބަލައިދިނުމަށް އެދި ބޮމްބޭގެ ހައިކޯޓަށް ހުށަހަޅާފައެވެ. އަދި މިހާރު މި މައްސަލަ ވަނީ ސީބީއައިގެ ހާއްސަ ޓީމަކުން ބަލަން ފަށާފައެވެ.


UK in Lanka ah etherekuri kuni container thakeh anburaa fonuvaalaifi\nލަންކާއަށް ޔޫކޭއިން އެތެރެކޮށްފައިވާ ކުނި ކޮންޓެއިނަރުތައް. -- ފޮޓޯ: އޭއެފްޕީ\nކޮލޮމްބޯ (ސެޕްޓެމްބަރު 28) - ބައިނަލްއަގުވާމީ ގާނޫނުތަކާއި ހިލާފަށް އިނގިރޭސިލާވިލާތުން ސްރީލަންކާއަށް އެތެރެ ކޮށްފައިވާ ކުނި ހިމެނޭ ކޮންޓެއިނެރުތަކެއް އަނބުރާ ފޮނުވާލައިފި އެވެ.\nކަސްޓަމްސް އޮފިޝަލުންނާ ހަވާލާދީ އޭއެފްޕީ ނޫހުން ބުނީ ސެޕްޓެމްބަރު 2017 އިން މާޗް 2018 އާ ދެމެދު ކަނޑުމަގުން ޖުމްލަ 21 ކޮންޓެއިނަރެއްގައި 260 ޓަނުގެ ކުނި އެތެރެކޮށްފައިވާ ކަމަށެވެ.\nއެ ކޮންޓެއިނަރުތަކުގައި ގޮދަޑި އާއި، ކާޕެޓާއި ރަގު ފަދަ ކުނި ހިމެނޭއިރު، ހޮސްޕިޓަލުތަކުން އުކާލާފައިވާ ކުނި ހުރި ކަމަށް އޮފިޝަލުން ބުނެފައިވެ އެވެ.\n"ޝިޕް ކުރި ފަރާތުން ވަނީ އެ 21 ކޮންޓެއިނަރު އަނބުރާ ގެންދަން އެއްބަސްވެފައި. އަޅުގަނޑުމެން މިހާރު މި މަސައްކަތްކުރަނީ އެ ކޮންޓެއިނަރުތައް އެތެރެކުރި ފަރާތްތަކުގެ އަތުން ބަދަލު ހޯދަން،" ކަސްޓަމްސްގެ ތަރުޖަމާނު ސުނިލް ޖަޔަރަތުނަ ވިދާޅުވި އެވެ.\nއެ ކޮންޓެއިނަރުތަކުގައި ހިމެނޭ ހޮސްޕިޓަލުތަކުން އުކާލާފައިވާ ކުނީގެ ތަފްސީލެއް ދީފައި ނުވި ނަމަވެސް، މީގެ ކުރިން ގަވައިދާ ހިލާފަށް އެތެރެކުރި ކުނީގެ ތެރޭގައި އުކާލާފައިވާ ބެންޑޭޖާއި، މޯޗަރީން އުކާލާފައިވާ އިންސާނުންގެ ހަށިގަނޑުގެ ބައިތައް ހިމެނޭކަމަށް އޮފިޝަލުން އިތުރަށް ބުނެފައިވެ އެވެ.\nއެ 21 ކޮންޓެއިނަރު މިދިއަ ހޮނިހިރު ދުވަހު އަނބުރާ ފޮނުވާލާފައިވާއިރު، 2017 ވަނަ އަހަރާއި 2018 ވަނަ އަހަރާ ދެމެދު ގަވައިދާ ހިލާފަށް އެތެރެކޮށްފައިވާ އިތުރު 242 ކޮންޓެއިނަރު ހުރި ކަމަށް އޮފިޝަލުން ބުނެފައިވެ އެވެ.\nއެ ކޮންޓެއިނަރުތައް ވެސް އަނބުރާ ފޮނުވާލުމުގެ މަސައްކަތް ލަންކާ ސަރުކާރުން ދަނީ ކުރަމުންނެވެ.\nމިދިއަ އަހަރު ލަންކާގެ ކަމާބެހޭ އިދާރާތަކުން ކުރި ތަހުގީގަކުން އެނގިފައިވާ ގޮތުގައި، ގާތްގަނޑަކަށް 3،000 ޓަނުގެ ކުނީގެ ތެރެއިން، އެ އިމްޕޯޓަރު ވަނީ 180 އެއްހާ ޓަނު އިންޑިއާގެ އިތުރުން ދުބާއީ އަށް ރީ ޝިޕް ކޮށްފަ އެވެ.


ޖޯޖް ފްލޮއިޑްގެ މަރުގެ މައްސަލައިގެ ޝަރީއަތް: ފުލުސް މީހާގެ ކަކޫ...\nޑެރެކް ޝޯވިންގެ ޝަރީއަތް\nޖޯޖް ފްލޮއިޑްގެ މަރުގެ މައްސަލައިގެ ޝަރީއަތް: ފުލުސް މީހާގެ ކަކޫ ދަށުގައި އޭނާ ދިޔައީ 'މަޑުމަޑުން ނެތެމުން'\nދިރޭ މަހެއް ތެޅޭހެން ތެޅެމުން ގޮސް މަޑުވާހެން، އޭނާގެ ހަށިގަނޑުގެ ތެޅުން ވެސް މަޑުވަމުން ދިޔަކަމަށް ހެކިވެރިޔާ ބުނި\nޖޯޖް ފްލޮއިޑްގެ ވިންދު ބަލައިދިނުމަށް އެދި، ފުލުހުންގެ ގާތު ކެނޑިނޭޅި ހެކިވެރިޔާ އާދޭސް ކުރި\nމަންޒަރު ވީޑިއޯކޮށް ސޯޝަލް މީޑިއާއަށް ދޫކޮށްލި ކުއްޖާގެ ހެކިބަސް ވެސް މިހާރު ނަގައިފި\n1 އޭޕްރިލް 2021 | ބުރާސްފަތި 07:44\nޖޯޖް ފްލޮއިޑްގެ ކަނދުރާއަށް ފުލުސްމީހާގެ ކަކުލުން އެރި ވަގުތުން ފެށިގެން އޭނާ ދިޔައީ 'މަޑުމަޑުން ނެތެމުން' ކަމަށް ސިފަކޮށް، ޕްރޮސެކިއުޝަންގެ ފަރާތުން ހެކިބަސް ދީފިއެވެ.\nއެމެރިކާގެ ކަޅު ނަސްލުގެ ޖޯޖް ފްލޮއިޑް، ހުދު ނަސްލުގެ ފުލުހެއް ކަމަށްވާ ޑެރެކް ޝޯވިން ގެ ކަކޫ ދަށުގައި ހޭދަކުރި ބިރުވެރި ނުވަ މިނިޓުގެ ވާހަކަ، ހެކިވެރިޔާ ވަނީ ޝަރީއަތުގެ މަޖިލީހަށް ކިޔައިދީފައެވެ.\nމިދިޔަ އަހަރުގެ މެއި މަހު ހިނގި މިހާދިސާގެ މަންޒަރުދުއް މީހަކުވަނީ، ވީޑިއޯކޮށް ސޯޝަލް މީޑިއާގައި ހިއްސާކޮށްފައެވެ. އެއާއެކު އެ ހާދިސާ ދުނިޔޭގެ ސަމާލުކަމަށް އައިސް، ދުނިޔޭގެ އެކި ކަންކޮޅުތަކުގައި ނަސްލީ ތަފާތުކުރުމާ ދެކޮޅަށް، ގިނަ މުޒާހަރާތަކެއް ކުރެވުނެވެ. ފުލުހުންގެ ހަރުކަށިކަމާއި ދެކޮޅަށް އެއްވުން ތަކެއް ބޭއްވުނެވެ.\nމި މައްސަލައިގެ ފުރަތަމަ އަޑުއެހުމުގައި ހެކިބަސްދެމުން، ޑޮނަލްޑް ވިލިއަމް 33، ބުނިގޮތުގައި، ޖޯޖް ފްލޮއިޑް ހިފެހެއްޓިތަން އޭނާއަށް ފެނުނީ، ފިހާރައަކަށް ވަންނަން ދިޔަ މަގުމަތީގައި ކަމަށެވެ. އެހެން ނަމަވެސް ފެނުނު މަންޒަރުގެ ސަބަބުން ޚިޔާލު ބަދަލުވެ، ޖޯޖް ފްލޮއިޑް ހައްޔަރުކުރި ފުލުހުންނާ ވާހަކަދައްކަން ފެށީކަމަށް އޭނާ ބުންޏެވެ. އަދި ޖޯޖް ފްލޮއިޑްގެ ވިންދު ބަލައިދިނުމަށް އެދި، ފުލުހުންގެ ގާތު ކެނޑިނޭޅި އާދޭސް ކުރިކަމަށް ވެސް އޭނާ ބުންޏެވެ.\nޖޯޖް ފްލޮއިޑްގެ ފަހު ވަގުތުކޮޅު ސިފަކޮށްދެމުން، ޑޮނަލްޑް ވިލިއަމް ބުނީ، ކޮތަޅަކަށް ލުމުން ދިރޭ މަހެއް ތެޅޭހެން ތެޅެމުން ގޮސް މަޑުވާހެން، އޭނާގެ ހަށިގަނޑުގެ ތެޅުން ވެސް މަޑުވަމުން ދިޔަކަމަށެވެ. އަދި އޭނާގެ ފުރާނަ ހަށިގަނޑުން ވަކިވެގެން ދަންދެން، ލޮލުގެ ކަޅި މަޑުމަޑުން ދިޔަކަމަށް ވެސް ހެކިވެރިޔާ ބުންޏެވެ.\nމި މައްސަލައިގެ ޝަރީއަތުގެ އަޑުއެހުން ފެށުމުން، ދައުލަތަށް ލިބުނު ފުރުސަތުގައި، ދައްކާލީ، ޖޯޖް ފްލޮއިޑްގެ ކަނދުރާއަށް، ޑެރެކް ޝޯވިންގެ ކަކުލުން އަރައިގެން ހުރި މަންޒަރު ދައްކުވައިދޭ ވީޑިއޯއެކެވެ. އެއަށްފަހު، ޕްރޮސެކިއުޝަންގެ ވަކީލު ޖެރީ ބެކްވެލް ބުނީ، ނޭވާ ނުލެވޭ ވާހަކަ ޖޯޖް ފްލޮއިޑް 27 ފަހަރު ބުނިކަމަށެވެ. އަދި މިއީ ޖޯޖް ފްލޮއިޑްގެ ހަށިގަނޑަށް އެއްވެސް ފަރުވާލެއް ނެތި ދީފައިވާ ލާއިންސާނީ އަނިޔާއެއް ކަމަށް އޭނާ ސިފަކުރިއެވެ.\nއެކަމަކު މި މައްސަލައިގައި، ދިފާއީ ވަކީލު ބުނަމުންދަނީ، ބަލައިލަން ފަސޭހަ ނޫން ނަމަވެސް، ޑެރެކް ޝޯވިން ބާރުގެ ބޭނުންކޮށްފައިވަނީ، ޒަރޫރީ މިންވަރަށް ކަމަށެވެ.\nދިފާއީ ވަކީލު ހޯމަ ދުވަހުގެ އަޑުއެހުމުގައި ބުނީ، އެންމެ ނުވަ މިނިޓު 29 ސިކުންތުގެ ވީޑިއޯ އަކަށްވުރެ ލިބިފައިވާ ހެކީގެ ބާރު މާގަދަކަމަށެވެ.\nޖޯޖް ޕްލޮއިޑްގެ މަރުގެ މައްސަލައިގެ ދެވަނަ އަޑުއެހުމެއް ބާއްވާފައިވަނީ އަންގާރަ ދުވަހުއެވެ.\nމި އަޑުއެހުމުގައި, ހާދިސާ ހިނގިއިރު 18 އަހަރު ނުފުރޭ4ކުދިންގެ ހެކިބަސް ނަގާފައިވެއެވެ. އޭގެތެރޭގައި، މަންޒަރު ވީޑިއޯކޮށް ސޯޝަލް މީޑިއާއަށް ދޫކޮށްލި ކުއްޖާ ވެސް ހިމެނެއެވެ.\nހެކި ބަސްދެމުން، އޭނާ ބުނި ގޮތުގައި، އޭނާއަށް ފެނުނީ، ގޮތް ހުސްވެފައިވާ ހާލު ފުރާނައަށް ސަލާން ޖަހަމުން ދިޔަ މީހެއްކަމަށެވެ. އަދި އެހިނދުކޮޅު ނޭވާ ނުލެވޭ ކަމަށް ޖޯޖްފްލޮއިޑް ބުނަމުން ދިޔަ ކަމަށާއި، ގޮވަމުން ދިޔައީ މަންމައަށް ކަމަށްވެސް އޭނާ ބުންޏެވެ. ރޮވިފައިހުރެ ހެކިބަސްދެމުން އޭނާ ބުނީ، ޖޯޖް ފްލޮއިޑްގެ މަރު، އޭނާގެ މުޅި ހަޔާތް ބަދަލު ކޮށްލި ކަމަށެވެ. އަދި ފަހުވަގުތު އެދެވޭ ގޮތެއްގައި އެހީތެރިކަން ފޯރުކޮށް ނުދެވުނީތީ، އަބަދަށް މާފަށް އެދޭކަމަށެވެ.\nއަންގާރަ ދުވަހުގެ އަޑުއެހުމުގައި، ދިފާއީ ވަކީލު ބުނީ، ޖޯޖް ފްލޮއިޑް ހައްޔަރު ކުރި ދުވަހު، ފުލުހުންނަށް ބާރުގެ ބޭނުން ކުރަންޖެހުނީ، މަސްތުވާތަކެތި ދިރުވާލާފައި ހުރުމުން، އެތަކެތި ހޯދުމަށް ކުރި މަސައްކަތުގެ ތެރެއިން ކަމަށެވެ.\nޖޯޖް ފްލޮއިޑްގެ މަރާ ގުޅިގެން ފުލުހުންގެ ވަޒީފާއިން ވަކިކޮށްފައިވާ ޑެރެކް ޝޯވިންގެ މައްޗަށް އުފުލާފައިވަނީ ގަސްތުގައި މީހަކު މެރުމުގެ ދައުވާއާއި، މަރާލުމުގެ ގަސްތެއް ނެތި، މީހަކު މަރުވާފަދަ އަމަލެއް ކުރުމުގެ ދައުވާއެވެ. އޭނާ މި ދެ ދައުވާއަށް ވެސް ވަނީ އިންކާރުކޮށްފައެވެ. މި ދައުވާ އޭނާގެ މައްޗަށް ސާބިތުވެއްޖެނަމަ 40 އަހަރު ދުވަހުގެ ޖަލު ހުކުމެއް އޭނާގެ މައްޗަށް އަންނާނެއެވެ.


Vidhividhigen2vana match in PSG evvaru vejje – adduLIVE\nވިދިވިދިގެން ދެވަނަ މެޗުން ޕީއެސްޖީ އެއްވަރުވެއްޖެ\nDec 06, 2018, 13:11 މުޙައްމަދު އަދުހަމް\nސްޓްރަސްބޯގް އާ ދެކޮޅަށް ޕީއެސްޖީ ކުޅުނު މެޗުގެތެރެއިން. --ފޮޓޯ: ގެޓީ އިމޭޖަސް\nފްރެންޗް ލީގުގައި ރޭ ސްޓްރަސްބޯގް އާ ދެކޮޅަށް ރަށުން ބޭރުގައި ޕީއެސްޖީ ކުޅުނު މެޗު 1-1 އިން އެއްވަރުވިއިރު މިއީ އެ ޓީމު ލީގުގައި ވިދިވިދިގެން މޮޅުނުވެ ނިންމާލަން ޖެހުނު ދެވަނަ މެޗެވެ.\nލީގުގައި މިދިޔަ ހޯމަ ދުވަހު ކުޅުނު މެޗުގައި ރަށުން ބޭރުގައި ބޯޑޯ އާ ވާދަކޮށް 2-2 އިން ޕީއެސްޖީ އެއްވަރުވިއިރު އެއީ މި ސީޒަނުގައި ލީގުގައި އެ ޓީމަށް މޮޅެއް ނުހޯދީ ނިންމާލަން ޖެހުނު ފުރަތަމަ މެޗެވެ. އޭގެކުރީން، ކުޅުނު 14 މެޗުން މޮޅުވެފައިވާއިރު ގިނަ ގޯލްތަކެއް އެ ޓީމުގެ ފަރާތުން ފެނިގެންގޮސްފައިވެއެވެ.\nރޭގެ ނަތީޖާއާއެކު އަދިވެސް އެއްވަނައިގައި އުޅޭ ޕީއެސްޖީ ވަނީ 16 މެޗުން 44 ޕޮއިންޓް ހަމަކޮށްފައެވެ. ދެވަނައިގައި އޮތް ލިއްލޭ އަށް 30 ޕޮއިންޓް ލިބިފައިވާއިރު އޭގެ އެއް ޕޮއިންޓް ފަހަތުން ތިންވަނައިގައި އޮތީ މޮންޓްޕެލިއާ އެވެ. ހަތަރުވަނައިގައި އޮތް އޮލިމްޕިކް ލިޔޯން އަށް ލިބިފައިވަނީ 28 ޕޮއިންޓެވެ.\nޕީއެސްޖީ އިން ރޭގެ މެޗަށް ނިކުތްއިރު އެ ޓީމުގެ ފުރަތަމަ އެގާރައިގައި ނޭމާ އާއި އެންހެލް ޑި މާރިއާގެ އިތުރުން ކިލިއަން އެމްބާޕޭ ވެސް ހިމަނާފައެއްނުވެއެވެ. ދެވަނަ ހާފުގައި އެމްބާޕޭ ކުޅެން ނިކުމެފައިވާއިރު ނޭމާ އާއި ޑި މާރިއާ މި މެޗުގައި ނުކުޅެއެވެ.\nސްޓްރަސްބޯގްގެ ދަނޑުގައި ކުޅުނު މި މެޗުގައި ކުރީން ލީޑް ނެގީވެސް އެ ޓީމުންނެވެ. ފުރަތަމަ ހާފު ނިމެން ފަސް މިނެޓަށްވެފައިވަނިކޮށް ޕީއެސްޖީގެ ޖަރުމަން ޑިފެންޑަރު ތިލޯ ކެރާ އެ ޓީމުގެ ޕެނަލްޓީއޭރިޔާތެރެއިން ބޯޅައިގައި އަތްލުމުން ލިބުނު ޕެނަލްޓީއަކުން ކެނީ ލާލާ އެވެ.\nމެޗުގެ 71 ވަނަ މިނެޓުގައި ޕީއެސްޖީ އަށް އެއްވަރުކޮށްދިނީ މިހާފުގައި ކުޅެން ނިކުތް އެމްބާޕޭ އަށް ސްޓްރަސްބޯގްގެ ލާލާ ކުރި ފައުލަކަށް ލިބުނު ޕެނަލްޓީއަކުން އެޑިންސަން ކަވާނީ އެވެ.\nމި މެޗުގެ އިތުރުވަގުތުގައި ސްޓްރަސްބޯގް އިން ލަނޑެއް ކާމިޔާބުކުރި ނަމަވެސް ރެފްރީ ވަނީ އޮފްސައިޑް ގޯލެއް ކަމަށް ނިންމާފައެވެ.


ފުވައްމުލަކުގައި ރަނގަޅު ފެންވަރުގެ ދަނޑެއް ނެތްކަން ސަރުކާރުގެ ކަމާއިގުޅޭ ފަރާތްތަކަށް އެނގޭނެ – އެމްޕީ ޝާހުމިކަލް ނޫސް\n19 އޮކްޓޯބަރ 2018 ( ހުކުރު )\nއެމްޕީ ޝާހު އާއެކު ތިބި ޕީޕިއެމްގެ އިސް ހަރަކާތްތެރިން. ފޮޓޯ: ޝާހު އެފްބީ\nފުވައްމުލަކުގައި ރަނގަޅު ފެންވަރުގެ ދަނޑެއް ނެތްކަން ސަރުކާރުގެ ކަމާއިގުޅޭ ފަރާތްތަކަށް އެނގޭނެ – އެމްޕީ ޝާހު\n16 އޭޕްރީލް 2018, 20:00 |\nފުވައްމުލަކުގައި އެކަށީގެންވާ ރަނގަޅު ދަނޑެއް ނެތްކަން ސަރުކާރުގެ ކަމާ ގުޅޭ ހުރިހާ އިދާރާތަކަށް ވެސް އެނގޭނެ ކަމަށް ފުވައްމުލަކު އުތުރު ދާއިރާގެ މަޖުލިސް މެންބަރު އަލީ ޝާހު މިއަދު ވިދާޅުވެއެޖެއެވެ. ޝާހު މިހެން ވިދާޅުވީ ފުވައްމުލަކުަގއި ރަނގަޅު ފެންވަރުގެ ދަނޑެއް ނެތްކަމުގެ ޝަކުވާ ކަމާބެހޭ އިދާރާތަކަށް ލިބިފައި ނެތްކަމަށް ރާއްޖޭގެ މީޑިއާގައި ސަރުކާރުގެ ފަރާތުން ވިދާޅުވި ކަމަށް ރިޕޯރޓް ކުރުމާއި ގުޅިގެންނެވެ. ޝާހު މިކަން ހާމަކުރައްވާފައި ވަނީ މިއަދު އޭނާގެ ފޭސްބުކު ޕޭޖް މެދުވެރިކޮށެވެ.\nދައުލަތުގެ ބަޖެޓާއި ގުޅޭގޮތުން ޝާހުއަށް މަޖުލީހަށް ވަދެވެނު ދުވަސްވަރު ކޮންމެ ޖަލްސާއެއްގައި ވެސް އެވާހަކަ ދައްކާފައި ވާނެކަން މަޖުލިސް ޔައުމިއްޔާތަކުން އެނގޭނެ ކަމަށް ޝާހު ވިދާޅުވެފައިވެއެވެ.\nޚުދު ރައީސުލް ޖުމްހޫރިއްޔާއަށް އަނގަބަހުންނާއި ލިޔުމުން އަދި ވައިބަރ މެސެޖުން ވެސް ދަންނަވައި މިކަމުގައި އަވަސް ހައްލެއް ފުވައްމުލަކުގެ ރައްޔިތުން ބޭނުންވާކަމަށް ދަންނަވާފައިވާނެ ކަމަށް ޝާހު ހާމަކުރެއްވިއެވެ. މީގެ އިތުރުން ޕީޕީއެމްގެ ޕީޖީ ގްރޫޕްއިން ބަޖެޓްގައި ކަންކަން ހިމެނުމަށް އެދި ތައްޔާރުކުރި ކަރުދާހުގައި “ޓާފް ދަނޑެއް” ހިމަނައި ދިނުމަށް ތަކުރާރުކޮށް އެދިފައިވާނެ ކަމަށް ޝާހު ވިދާޅުވެފައި ވެއެވެ.\nމީގެ އިތުރުން ވެސް ފުވައްމުލަކަށް ބޭނުންވާ ގިނަ ކަންތައްތަކެއްގެ ވާހަކަ ދަންނަވާފައި ވާނެ ކަމަށް ވިދާޅުވިއެވެ. އެގޮތުން އައުޓްޑޯ ޖިމް އަކާއި އިންޑޯރ ހޯލަކާއި، މިނޫންވެސް ކަންތައްތައް ބަޖެޓުގައި ހިމަނަިއ ދިނުމަށް އެދިފައިވާނެ ކަމަށް އެމްޕީ ޝާހު ވަނީ ހާމަކުރައްވާފައެވެ.\nސަރުކާރުން މިކަންކަން ނުކޮށްދެއްވާ އޮތީ ފުވައްމުލަކުގައި ތިބި ޕީޕީއެމްގެ އިސް މީހުން މިވާހަކަ ނުދައްކައި އޮތުމުގެ ސަބަބުން ނޫން ކަމަށް ޝާހު ވިދާޅުވިއެވެ. އަދި އެއީ ފުވައްމުލަކުގެ ރައްޔިތުން މިޝަކުވާ ނުކޮށްގެނެއް ވެސް ނޫން ކަމަށެވެ.\nސަރުކާރުގެ އިދާރާތަކުން ޒިންމާދާރުކަމާއެކު މިކަންކަމައި ގުޅޭގޮތުން ރައްޔިތުންނަށް ޖަވާބުދާރީ ވުމަށް ޝާހު ވަނީ އެދިވަޑައިގެންފައެވެ. މީގެ އިތުރުން ޝާހު ވިދާޅުވެފައި ވަނީ މިކަންކަމުގައި ޖަވާބުދާރީ ނުވެއްޖެނަމަ އިތުރަށް މިކަމާއި ގުޅޭ ގޮތުން ހިނގާފައިވާ މުއާމަލާތްތައް ރައްޔިތުންނަށް މިއަށްވުރެ ތަފުސީލުކޮށް ހާމަކުރުމަށް މަޖުބޫރު ވާނެކަމަށެވެ.\nއެމްޕީ ޝާހުގެ ގެ ގޮނޑި ގެއްލިފައިވާ ކަމަށް އިލެކްޝަންސް ކޮމިޝަނުން ވަނީ ގާނޫނޫ އަސާސީއާއި ޚިލާފަށް ނިންމާފައެވެ. އަދި އޭގެ ފަހުން ޝާހު މަޖުލީހުގެ ޖަލްސާތަކަށް ނުވައްދައެވެ.


ޕްލާސްޓިކާއި ރަބަރުގެ ބާވަތްތަކުގެ ކުނިބުނީގެ ނުރައްކަލުގެ ތެރޭގައި ދުނިޔެ – ޙެޔޮބަސް\nޕްލާސްޓިކާއި ރަބަރުގެ ބާވަތްތަކުގެ ކުނިބުނީގެ ނުރައްކަލުގެ ތެރޭގައި ދުނިޔެ\nPosted byހުސައިން ނިޔާޒު / ޅޮހި\t Jun 25, 2012 May 12, 2018 Leaveacomment on ޕްލާސްޓިކާއި ރަބަރުގެ ބާވަތްތަކުގެ ކުނިބުނީގެ ނުރައްކަލުގެ ތެރޭގައި ދުނިޔެ\nރާއްޖޭގެ މަސްވެރިން ތެރޭގައި، ބޭރު ދުނިޔޭގައިވެސް މަސްވެރިކަމުގެ ދާއިރާގައި ހަރަކާތްތެރިވާ ފަރާތްތަކުގެ މެދުގައި ދެކެވެމުންދާ ވާހަކަތަކަށް ބާލާއިރު އެންމެ އާންމު އެއް ވާހަކައަކީ މަސްވެރިކަން ދަށައް ދާ ވާހަކައެވެ. އެންވެރިކަން ދަށައް ދާ ވާހަކައެވެ. އެން ދަމަން އުނދަގޫ ވާހަކައެވެ.ފަރުމަސް ވެރިކަން އާދަޔާއިހިލާފަށް ދައްވަމުން އަންނަ ވާހަކައެވެ. މަސްވެރިކަމާއި އެންވެރިކަން އާދަޔާ ހިލާފައް ދަށްވަމުން އަންނަކަން ފާހަގަކުރެވެއެވެ. މަސްވެރިކަމާއި އެންވެރިކަން ދަށްވާން ދިމާވާ ސަބަބުތައް ދެނެގަނެ މައްސަލަ ހައްލުކުރުމަށްޓަކައި ކުރެވެން ހުރި މަސައްކަތްތައް ކުރެވޭބާއެވެ.\nކަނޑުތަކުން ފެންނަނީ ކުނި ބުންޏެވެ. ނެޕީ އާއި ރަބަރު ކޮތަޅުތަކާއި ދަނގަނޑުގެ ބާވަތްތަކެވެ. ޕްލާސްޓިކް ގެ އިތުރަށް ވިހަ ކެމިކަލްތައްވެސް ކަނޑުމަތީ ވަނީ ގިނަވެފައެވެ. މޫދަށް އެރި ފީނާލާއިރު އެންމެ ގިނަ އަދަދަކަށް ފެންނަ އެކައްޗަކީ ނެޕީއެވެ. ރަބަރު ކޮތަޅުތަކެވެ. މިފަދަ ތަކެއްޗަކީ ފަނާނުވެ އެތައް ޒަމާނެއް ވަންދެން މޫދުގައި ހުންނަ ތަކެއްޗެވެ. މޫދުގައި ހުންނަ ޕްލާސްޓިކްގެ ވައްތަރުތައް ހަލާކުވުމަށް އާންމުގޮތެއްގައި 100 އަހަރާއި 500 އަހަރުގެ މުއްދަަތު ނަގައެވެ. މިތަކެތި މޫދުގައި އޮޔާއެކުގޮސް މޫދުގެ މުރަކަތަކުގައި އޮޅެއެވެ. މުރަކަތަކުގައި އޮޅިފައިހުރުމުގެ ސަބަބުން މުރަކަތަށް މަރުވެއެވެެ. މިއީ ރާއްޖޭގެ އަދި ދުނިޔޭގެ އެހެން ގައުމުތަކުގެވެސް ހާލަތެވެ.\nރަބަރު އަދި ޕްލާސްޓިކްގެ ބާވަތްތަކުގެ ސަބަބުން އަހަރަކު 267 ވައްތަރުގެ ދިރުންތަކަށް ނުރައްކަލާ ކުރިމަތިވެ މަރުވާކަން ވަނީ ފާހަގަކުރެވިފައެވެ. މިގޮތުން ކަނޑުގައި ދިރިއުޅޭ މެމަލްސްގެ ތެރޭން 100،000 މެމަލް މަރުވެއެވެ. އަދި މިލިއަނަކަށްވުރެ މަތީ އަދަދަކަށް ދޫނި އަދި މަސްމަހާމެހި މަރުވެއެވެ. މިގޮތަށް މަރުވެފައިވާ ތަކެއްޗައް ބަލާއިރު މެމަލްސް ގެ ވައްތަރުތަކާއި ވެލާ ކަހަނބުގެ ވައްތަރުތައް ގިނައިން މަރުވެފައިވަނީ ވާ އަދި ރަބަރުފަދަ ތަކެތި އޮޅިގެންނެވެ.\nއަލްގަލިޓާ މެރިން ރިސާރޗް ފައުންޑޭސަނުން ކުރި ދިރާސާއަކުން ފާހަގަކުރެވިފައިވަނީ މާނިޔާ މަސް ފަދަ ތަކެތި ޕްލާސްޓިކްގެ ކުނިބުނި ކައިގެން މަރުވެފައިވާ ކަމެވެ. އަދި ބައެއް ވައްތަރުގެ ކަނޑު މަތީ ދޫނިވެސް ކަނޑުމަތީގައި ވާ ކުނިބުނި ކައިގެން މަރުވަމުން އަންނަކަން ވަނީ ވަރަށް ބޮޑަށް ފާހަގަކުރެވިފައެވެ. ކަނޑުގައި ދިރިއުޅޭ މެމަލްސްގެ ތެރޭގައި ހިމެނޭ ކޯމަސް ފަދަ ތަކެތި މަރުވުމަކީ މަސްވެރިކަމަށް އޭގެ ނޭދެވޭ އަސަރުކު ވަރަށް ބޮޑަށް ކުރާނެ ކަމެކެވެ. ދުނިޔޭގައި ވެށި ތަޤައްޔަރުވެފައިވާ ނިސްބަތުން 80 ޕަސެންޓަކީ މޫދެވެ. މޫދުގެ ވެށި ނުސާފުވުމުގައި 65 އާއި 95 ޕަސެންޓާ ދޭތެރެ އަދަދަކަށް ހިމެނެނީ ޕްލާސްޓިކް އަދި ރަބަރުގެ ބާވަތްތަކުގެ ކުނިބުންޏެވެ.\nމޫދުގައި ވާ ކޮންމެ މުރަކައަކީވެސް އަދި ހަމަ އެހެންމެ ކޮންމެ ގަލަކީވެސް އެތަކެތީގައި ﷲ ދިރުންލައްވާފައިވާ ތަކެއްޗެވެ. އެހެން ދިރޭތަކެއްޗެކޭ އެއްގޮތަށް އެތަކެތި ފަރުތަކުގައި ލެއްވުމުގައިވެސް ހިކުމަތްތަކެއްވާނެއެވެ. ކޮންމެ ދިރޭ އެއްޗެއްވެސް ވަނީ އެކަތި އަނެކެއްޗާއި ގުޅި ލާމެހިފައެވެ. ﷲ އެއްވެސް އެއްޗެއް ބޭކާރު ގޮތުގައި ނުހައްދަވައެވެ. އަދި ﷲގެ ވަހީ ބަސްފުޅު ކީރިތި ޤުރުއާނުގެ ސޫރަތުލް އަންބިޔާގެ 16 ވަނަ އާޔަތުގެ މާނައަކީ ” ތިމަންރަސްކަލާންގެ އުޑާއި ބިމާއި އެދެމެދުގައިވާހާތަކެތި ކުޅިވަރެއްގެ ގޮތުގައި ނަހައްދަވަމެވެ.” މިފަދަ އާޔަތްތަކާއި މެދު ވިސްނާ އަޅުގަނޑުމެންނަކީ ﷲ ގެ ނިއުމަތްކަށް ޝުކުރުވެރިވާ ބަޔަކަށް ވަމާތޯއެވެ. އެހެންނޫންނަމަ މޫދުގެ މާހައުލަށް ނޭދެވޭ އަސަރުތަކެއްކޮށްފާނެ ކަމުގެ ބިރު އިންތިހާ އަށް އެބައޮތެވެ. މޫދައް ނުވަތަ ކަނޑުތަކަށް އަންނަ ކޮންމެ ބަދަލަކީ އަޅުގަނޑުމެންގެ ދިރިއުޅުމުގެ އެތައް ކަމަކަށް ބުރޫއަރާނެ ކަމެކެވެ.\nފަރުތަކުގައި ހުންނަ މުރަކަތަށް މަރުވުމުން އެންވެރިކަން ދަށްވާކަން މީވެސް އިތުރު ދިރާސާތަކެއް ނުކޮށް ފެނަން އޮތްކަމެކެވެ. ހާއްސަކޮށް މަސްވެރިންނަށެވެ. ކުރިން ބަޔާންކުރެވުނު ފަދައިން ކޮންމެ ދިރޭ އެއްޗެއްވެސް ވަނީ އެކަތި އަނެކެއްޗާއި ގުޅި ލާމެހިފައެވެ. މުރަކަޔަކީ ވަރަށް އާދަޔާ ހިލާފު ދިރުމެކެވެ. މުރަކަ ނުވަތަ ދިރޭ ގާ، ހިރިފަދަ ތަކެތީގައި ތަފާތު ވައްތަރުގެ ދިރުންތައް އުޅެމުންދެއެވެ. ލޮލަށް ނުފެންނަ އެތައް ދިރުންތަކަކުން ފަށައިގެން ބޮޑެތި މަސްތައް އުޅެއެވެ. މުރަކައިގައި ހުންނަ ތަފާތު ކުދި ދިރުންތައް ކައިގެން އެމުގެ ބާވަތްތައް އުޅޭ އިރު އެމުރަކަ ކައިރި ނުވަތަ ގާ ކައިރި ބޮޑެތި ބައެއްވައްތަރުގެ ދިރުންތައް އުޅެއެވެ. އޭގެ ތެރޭގައި މަސް ، އަދި ކަކުނި ފަދަ ތަކެތި އުޅެއެވެ. ދިރޭ އެންމެ ގަލެއް ނުވަތަ މުރަކައެއް ހަލާކު ވުމަކީ އެ ސަރަހައްދަކުން އެތައް ބައިވަރު ވައްތަރުގެ މަސް އަދި އެހެނިހެން ބާވަތްތަކުގެ ދިރުންތައް މަދުވެގެން ދާނެ ކަމެކެވެ.\nމުރަކަތަށް ހަލާކުވުމުގެ ސަބަބުން އެންވެރިކަން ދަށްވުމުން ދިވެހިންގެ ލޭނާރާއި ގުޅިފައިވާ މަސްވެރިކަމަށްވެސް އޭގެ ނެދެވޭ އަސަރު ކުރަމުން އަންނަނީ ހިތަމާކުރަންޖެހޭފަދަ މިންވަރަކަށެވެ. އޭގެ ގެއްލުން ފޫ ބެއްދޭ ވަރަށްވުރެ ބޮޑެވެ. އެންމެ ދުވަހަކު މަހަށް ނުކުތުމަށް އެން ނުލިބިއްޖެނަމަ އެއީ ގައުމަށްވާ އެތައް ހާސް ރުފިޔާގެ ގެއްލުމެކެވެ. ހަމަ އެހެންމެ އާންމު ރަށްޔިތުންނާއި މަސްވެރި އާއިލާ ތަކަށްވެސް އޭގެ ގެއްލުން ނުހަނު ބޮޑެވެ.\nމަސްވެރިކަމާއި އެންވެރިކަން ދަށްވާތީ އެކަމުގެ ވާހަކަ ދެއްކުމުގެ ބަދަލުގައި ކޮންމެ މީހަކުވެސް އިންސާނުންގެ ފަރާތުން ތިމާވެއްޓަށް ދެވޭ ގެއްލުންތަކުން ވެށި ސަލާމަތްކުރުމަކީ ހަމަ ކޮންމެހެން ކުރަންޖެހޭ ކަމެކެވެ. މަސްވެރިކަމާއި އެންވެރިކަން ދަށްވުމަށް މެދުވެރިވާ ސަބަބުތަކުގެ ތެރޭގައި އަޅުގަނޑުމެންގެ އަތްތަކުން ކުރެވޭ މިފަދަ ނޭދޭ ކަންތައްތައް ހިމެނެއެވެ. އެއީ އަޅުގަނޑުމެންގެ އަތްތަކުން މަސްތައް ދިރިއުޅޭ ވެއްޓަށް ދެވޭ ގެއްލުންތަކެވެ. މިފަދަ ކަންތައްތަކާއި ބެހޭގޮތުން ވާހަކަދަށްކަވާ އިލްމްވެރިން އިސްލާމް ދީނާ ތިމާވެށީގެ ވާހަކަ ލިޔާއިރު ބަޔާންކުރާ އާޔަތެއް ވެއެވެ. އެއީ ސޫރަތު ރޫމްގެ 41 ވަނަ އާޔަތެވެ މާނައީ:” މީސްތަކުންގެ އަތްތަކުން ހޯދައިގަތް ކަންތަކުގެ ސަބަބުން އެއްގަމާއި ކަނޑުގައި ނުބައިކަން ފާޅުވެއްޖެއެވެ. އެއުރެން ކުރި ބައެއް ޢަމަލުގެ ރަހަ އެއުރެންނަށް ދެއްކެވުމަށެވެ. (އެއީ) އެއުރެން (ތައުބާވެ) ރުޖޫޢަވުމަށްޓަކައެވެ.\nޝައްކެތްނެތެވެ. ﷲ ގެ ބަސްފުޅަކީ ޙައްޤުތެދެވެ. އަޅުގަނޑުމެން އާޔަތް ވިސްނާ ބަލާ އަމަލުކުރާ ބަޔަކަށް ވަމާތޯއެވެ. އޭރުން އިންޝާﷲ ގައުމުގެ ރަށްޔިތުންނަކީ ފުދުންތެރި، ހަމަޖެހިގެން ވެށީގައި ރަށްކާތެރިކަމާއި އެކުގައި އުޅޭ ބަޔަކަށް ވާނެއެވެ.\nތިމާވެށި ހިމާޔަތްކޮށް ރަށްކާތެރިކުރުމަކީ ވަކި މީހެއްގެ ޒިންމާއެއް ނޫނެވެ. ހަމަ ކޮންމެ މީހެއްގެވެސް ޒިންމާއެކެވެ. ބައެއްފަހަރަށް އަޅުގަނޑުމެންގެ މުޖުތަމަޢުތަކުން ފެންނަ މަންޒަރުތައް މިއާއި އިދިކޮޅެވެ. އެއީ ވަކި ބައެއްގެ ނުވަތަ ވަކި ފަރުދެއްގެ ކަމެއްގެ ގޮތުގައިދެކެވޭތަން އާދެއެވެ. އަނެއްބައިފަހަރަށް ތިމާވެށި ހިމާޔަތްކުރަން ވަކި ތިމަންނާ އެކަނި މަސައްކަތްކޮށްގެން ހައްލެއް ލިބޭނެބާއެވެ؟ ބޮޑެތި ޖަމާއަތްތަކުން ނުވަތަ ބޮޑެތި ގައުމުތަކުން އެކަނި ކުރަން ޖެހޭ ކަމެއްތޯއެވެ. ތިމަންނާ އެކަނި މަސައްކަތްކޮށްގެން ތިމާ ވެށި ހިމާޔަތްކުރެވޭނެ ތޯއެވެ؟ މީވެސް ބައެއް މީހުން ސުވާލު އުފައްދާކަންކަމެވެ. ކޮންމެމީހަކީވެސް އެމީހެއްގެ ޒިންމާ އަދާކުރަންޖެހޭނެ މީހެކެވެ. އެމީހެއްގެ ފެންވަރުން އެމީހަކަށް ވެށި ހިމާޔަތްކުރަން ކުރެވެން ހުރި މަސައްކަތެއް ކުރުމުން އެއީ އެމީހެއްގެ ވާޖިބު އަދާކުރެވުނީއެވެ. އެއީ ތިމާ ފަދަ އެހެން މީހުންނަށް ތިމާގެ ފަރާތުން އަދާކުރަން ޖެހޭ ޙައްގެކެވެ. ތިމާވެށީގެ ސަބަބުން ނުރައްކަލާ ކުރިމަތިވެފައިވާ މީހުންނަށް ތިމާގެ ފަރާތުން ފޯރުކޮށްދެވޭ އެހީތެރިކަމެކެވެ.\nތިމާވެށީގެ ދާއިރާގައި މައުލޫމާތު ދެވޭއިރު ކިޔައިދެވޭ ވަރަށް އިބުރައްތެރި ވާހަކަ އެއް އޮވެއެވެ. “އެއް ދުވަހަކު ދިޔަވަރު ހިކިފައި އޮއްވަ މޫދުކައިރި ފަސްގަނޑުގައި ހުރި ސްޓާރ ފިސްތަކެއް މޫދައް އަޅަން މީހަކު އުޅުނެވެ. މުޅި އެސަރަހައްދުގައި ސްޓާރފިސްތައް ވަނީ ހިކިފައެވެ. މި މީހާ ފަހަރަކު އެއްޗެއް ނަގާ މޫދަށް އެއްލާ މަންޒަރު އެތަނައް އައި ސައިންސްވެރިޔަކަށް ފެނުނެވެ. އަދި އޭނާ އާ ސުވާލުކުރުމުން އެނާ ކިޔައިދިން ގޮތުގައި އިރުއަރައިގެން އަންނަ އިރު ހޫނުވުމުން އެއްގަމުގައި ހުރި ސްޓާރ ފިސްތައް މަރުވާނެއެވެ. އެދެވަހު މި މަންޒަރުފެނިފައި ސައިންސްވެރިޔާއައް ޖޯކު ކަމަކަށް ވީނަމަވެސް ފަހުން އެކަމުގެ މުހިންމު ކަމާއިމެދު ވިސްނިއެވެ. އެ ދުވަހު ގެޔައް ގޮސް އޭނާ އެކަމާއި ވަރަށް ބޮޑަށް ވިސްނިއެވެ. އަދި އޭނާގެ ހިތައް އަރަމުންދިޔައެވެ. މި ހާ ގިނައިން ދިރާސާކޮށް ވިސްނާ ފޮތް ލިޔެ ހަދާއިރު އެއީ އަދި ނުވިސްނިވާ ކަމެކެވެ. ދެން މިކަމާ ވިސްނުމުގައި ރޭގަނޑުވެސް ހޭދަކުރުމަށް ފަހު އޭނާ ހެނދުނު ތެދުވެގެން އެތަނަށް ދިޔައިރު ހަމަ ކުރީ ދުވަހެކޭ އެެއްފަދައިން އެމީހާ ހަމަ އެމީހަ އެ މަސައްކަތުގައި އުޅެއެވެ. ދެން ސައިންސްވެރިޔާވެސް އެކަމުގައި އޭނާ އާއި ބައިވެރިވިއެވެ. ސަބަބަކީ އެތަނުން ސަލާމަތްކުރެވުން ކޮންމެ ސްޓާރ ފިސް އެއްގެ ސަބަބުން ސްޓާރފިސް އިތުރުވުމުގެ ފުރުސަތު އެބައޮތެވެ. އެއީ ހަމަ ޔަގީނުންވެސް އެސަރަހައްދުގެ ތިމާވެށި ހިމާޔަތްކުރުމަށް ކުރެވޭ ނުހަނު އަގުހުރި މަސައްކަތެކެވެ. އެމީހާއާއި އެކު ސައިންސްވެރިޔާ އެމަސައްކަތުގައި ދެވަނަ ދުވަހުން ފަށައިގެން ބައިވެރިވުމުން ކުރިން އެމިހާ އެކަނި ހުރެ ސަލާމާތްކުރި ވަރަށްވުރެ ގިނަ ސްޓާރ ފިސް ސަލާމަތްވިއެވެ. އެދުވަހު އެމީހާ ސްޓާރފިސް ތައް ސަލާމަތްކުރަން މަސައްކަތް ނުކުރިނަމަ ހަމަ ޔަގީނުންވެސް ސްޓާރފިސްތައް މަރުވެގެން ދާނެއެވެ. އަދި ސައިންސްވެރިޔާވެސް އެކަމާއިމެދު ވިސްނާ އެފަދަ ކަންތައް ތައް ކުރުމުގެ ވިސްނުންއައީ ހަމަ އެ މީހާގެ ސަބަބުންނެވެ. އެމީހާ އެދުވަހު ދަށްކައިދިނީ ފަރުދީ ޒިންމާ އަދާކުރުމުގެ ރިވެތި ނަމޫނާއެކެވެ.\nނޯޓު: ރޫމް ސޫރަތުގެ 41 ވަނަ އާޔަތުގެ މާނަ ނަގާފައިވަނީ ޑރ އަބްދުލް މަޖީދު އަބުދުލް ބާރީ ހިދާޔަތުގެ މަގުގައި ތިމާވެއްޓާއި ބެހޭގޮތުން ލިޔުއްވަފައިވާ ލިއުމަކުންނެވެ.\nPosted byހުސައިން ނިޔާޒު / ޅޮހި Jun 25, 2012 May 12, 2018 Posted inދިރޭތަކެއްޗާއި ތިމާވެށިTags: ހެޔޮބަސް, އާންމުލިޔުން, ދިރޭތަކެއްޗާއި ތިމާވެށި, ދީން, ސައިންސްޓެކް\nކައިވެނީގެ މުހިންމުކަން(6ވަނަ ބައި)


Addu, huvadhoo, Fuvamulahh, Safe Tourismanuhulhuvanvee keeve? – adduLIVE\nLast Updated: June 23, 15:45\nއައްޑޫ، ހުވަދޫ، އަދި ފުވައްމުލަށް ސޭފް ޓޫރިޒަމަށް ނުހުޅުވާންވީ ކީއްވެ؟\n1 May 29, 2020, 13:46 އަލީ ހުޒާމް\nސައުތު އެފްރިކަން އެއާލައިންސްގެ ފުރަތަމަ ފްލައިޓު ގަމަށް ޖެއްސުމުން އައްޑޫ މޭޔަރ އަދި ޓްރާންސްޕޯޓު މިނިސްޓަރ އައިޝަތު ނަހުލާ މަރުހަބާ ދަންނަވަނީ، ފޮޓޯ: ޝަރަފް/އައްޑޫލައިވް\nކޮރޯނާވައިރަސް ނުވަތަ ކޮވިޑް-19 އާއި ގުޅިގެން ރާއްޖޭގެ ބޯޑަރު ބަންދުކޮށްފައިވާ އިރު ރާއްޖޭގެ މުޅި އިގްތިސާދު މިވަނީ ހުއްޓިފައެވެ. ރާއްޖޭގެ އާމްދަނީގެ 60 އިން ސައްތަ ހިއްސާ ކުރާ ފަތުރުވެރިކަން މިވަނީ މުޅިން ހުއްޓިފައެވެ. މުޅި ރާއްޖެ މިވަނީ ހުއްޓިފައެވެ.\nޗައިނާގެ ވޫހާން އިން މިދިޔަ ޑިސެމްބަރު މަހު ފެނުނު މިވައިރަސް މިހާރު މިދަނީ މިރާއްޖޭގައިވެސް ފެތުރެމުންނެވެ. އެޕްރީލް 15 ވަނަ ދުވަހު މާލެއިން ފެނުނު ފުރަތަމަ ކޭސް އާއި އެކު މާލެ ސަރަހައްދު ވަނީ ފުލް ލޮކްޑައުންގައެވެ. އެދުވަހުން ފެށިގެން މިއަދާއި ހަމައަށް ރާއްޖެއިން 1513 މީހަކަށް މިވަނީ ބަލި ޖެހިފައެވެ. ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ލަފާކުރާގޮތުން ރާއްޖޭގައި މިހާރު މިވަނީ ބަލި ކޮންޓްރޯލްވެފައެެވެ. އެހެންވެ އެޗްޕީއޭއިން މިހާރު އަންނަނީ ލޮކް ޑައުންއަށް ލުއިތަކެއް ދެމުންނެވެ.\nރާއްޖޭގައި ބަލި ފެތުރެމުންދާ ގޮތާއި، ސަރުކާރުން އަޅާފައިވާ ފިޔަވަޅުތަކާއި އެކު ރާއްޖެ އަލުން ހުޅުވާލުމަށް ސަރުކާރުން ދަނީ ވިސްނަމުންނެވެ. އެގޮތުން ފަތުރުވެރިކަން އަލުން ހުޅުވާލުމަށް "ސޭފް ޓޫރިޒަމް ޕްލޭން"އެއް ވަނީ އެކުލަވާލާފައެވެ. ހާއްސަ ފިޔަވަޅު ތަކާއި އެކު ރާއްޖޭގެ ބޯޑަރު އަންނަ ޖޫން މަހު ހުޅުވުމަށް އަންނަނީ މަޝްވަރާ ކުރެވެމުންނެވެ.\nAddu/Fuvammulah city adhi Huvadhoo akee Covid19 free zone kamah veeiru keevvetho Gan Airport international flights thakah open koffa tourism viyafaari nufashan vee?!\n— Dr.Ibrahim Didi (@ibrahim_didi) May 28, 2020\nރާއްޖެ އަލުން ޓޫރިޒަމަށް ހުޅުވާލުމުގެ ވާހަކަ ތަކާއި އެކު އައްޑޫ، ހުވަދޫ، ފުވައްމުލަށް ހިމެނޭ ގޮތަށް "ސޭފް ޓޫރިޒަމް" ޒޯނެއްގެ ގޮތުގައި ހުޅުވާލުމުގެ ބަހުސް މިވަނީ ގަދަވެފައެވެ. ބައެއް ފަރާތްތަކުން ހާމަކޮށްފައިވާ ހިޔާލުތަކަށް ބަލާއިރު މިވަގުތު މާލެ ސަރަހައްދުގެ ހާލަތު އޮތް ގޮތުން ވެލާނާ އިންޓަނޭޝަނަލް އެއާޕޯޓު ހުޅުވައި، ހިދްމަތް ދިނުމަކީ އެންމެ ރައްކާތެރި ގޮތެއް ނޫނެވެ. ސަބަބަކީ މާލެ އޭރިއާގެ ތޮއްޖެހުމާއި، ބަލި އަދިވެސް އެ ސަރަހައްދުގައި ފެތުރެމުން އައުމެވެ.\nއެމްޑީޕީގެ ރައީސްކަން ކުރެެއްވި އަދި އެމްޑީޕީ ސަރުކާރުގެ ފިޝަރީޒް މިނިސްޓަރު ކަން ކުރެއްވި ޑރ. އިބްރާހިމް ދީދީ ވިދާޅުވީ އައްޑޫ، ހުވަދޫ އަދި ފުވައްމުލަކަކީ ކޮވިޑް-19 ފްރީ ޒޯނެއް ކަމަށެވެ. ޑީޑީ ވިދާޅުވީ ގަން އިންޓަނޭޝަނަލް އެެއާޕޯޓު ބައިނަލް އަގްވާމީ ދަތުރުތަކަށް ހުޅުވާލައި، މި ސަރަހައްދު ޓޫރިޒަމަށް ހުޅުވާލަންވީ ކަމަށެވެ.\nފަތުރުވެރިކަމުގެ ސިނާއަތުގައި ހަރަކާތްތެރިވާ އައްޑޫގެ ބައެއް ވިޔަފާރިވެރިންވެސް ވަނީ މިވަގުތަކީ އައްޑޫ އިންޓަނޭޝަނަލް އެއާޕޯޓު ބޭނުންކޮށް ރާއްޖޭގެ ޓޫރިޒަމް މަޑުމަޑުން ހިންގަން ފަށަންވީ ވަގުތުކަަމަށް ދެކޭކަމަށް ބުނެފައެވެ. އެފަރާތްތަކުން ދެކޭ ގޮތުގައި އައްޑޫ އިންޓަނޭޝަނަލް އެއާޕޯޓު މިހާރުވެސް އޮތީ އޮޕަރޭޝަނަށް ރެޑީކޮށެވެ.\n"ގަން އެެއާޕޯޓު މިހާރުވެސްވީ ސޭފް ޓޫރިޒަމް ގޭޓުވޭއަކަށް ހަދަން، ގަމުގައި އެބަހުރި، އެއާޕޯޓު އޮޕަރޭޓު ކުރާނެ މުވައްޒަފުން ބައިތިއްބައިގެން އޮޕަރޭޓު ކުރެވޭނެ އިންތިޒާމް، އަދި އައްޑޫ އިކުއިޓޯރިއަލް ހޮސްޕިޓަލުން ކޮވިޑް-19 ޓެސްޓު ހެދޭގޮތަށް ހަދައި، މި ސަރަހައްދަށް އަންނަ ޓޫރިސްޓުން ސްކްރީން ކުރުން މާ ފަސޭހަވާނެ" ފަތުރުވެރިކަމުގެ ދާއިރާގައި މަސައްކަތް ކުރާ އައްޑޫ ވިޔަފާރިވެރިއަކު ބުންޏެވެ.\nސޭފު ޓޫރިޒަމަށް ބަލާއިރު، ހުވަދޫގެ ރިސޯޓުތަކާއި، އައްޑޫގެ ރިސޯޓުތަކުން މި ސަރަހައްދުގައި ޓޫރިޒަމް ފެށުމާއި އެކު މަޑުމަޑުން ރާއްޖެއަށް އާމްދަނީ ލިބެން ފަށާނެއެވެ. އެެއާއި އެކު މަޑުމަޑުން ވެލާނާ އިންޓަނޭޝަނަލް އެއާޕޯޓު ހުޅުވައި، ހާއްސަ އިންތިޒާމެއްގެ ދަށުން ފަތުރުވެރިކަން ފެށިގެންދާނެއެވެ.\nއަދި މިއީ ދެކުނުގެ ޓޫރިޒަމް ފަށައިގަންނަންވީ ވަގުތެވެ.


TV actress Charu anna mahu kaiveni kuranee\n10 މެއި 2019 1 ކޮމެންޓް\nޓީވީ އެކްޓަރެސް ޗާރޫ އަންނަ މަހު ކައިވެނި ކުރަނީ\nޓީވީ އެކްޓަރެސް ޗާރޫ އަސޯޕާ، ސުޝްމީތާ ސެންގެ ބޭބެ ރަޖީވް ސެން އާ އަންނަ މަހު ކައިވެނި ކުރަން އުޅޭ ކަމަށް އިންޑިއާގެ ނޫސްތަކުން ބުނެފިއެވެ،\nޗާރޫ އާއި ރަޖީވް ލޯބީގެ ގޮތުން ގުޅިފައިވާކަން ރަސްމީކޮށް އިއުލާނު ކޮށްފައިވަނީ އިންސްޓަގުރާމު މެދުވެރިކޮށެވެ. ދެމީހުން ވަރަށް އަވަހަށް ކައިވެނި ކުރަން އުޅޭކަމަށް ސުޝްމީތާ ވަނީ އިންސްޓަގުރާމު މެދުވެރިކޮށް ބުނެފައެވެ.\nއިންޑިއާގެ ނޫސްތަކުން ބުނާގޮތުގައި އެދެމީހުން އެންގޭޖްމެންޓް ބޭއްވުމަށް ހަމަޖެހިފައިވަނީ އަންނަ މަހު 14 ގައެވެ. އަދި އެދެމީހުން ކައިވެނި ކުރަނީ އަންނަ މަހު 16 ވަނަ ދުވަހު ކަމަށް ވެސް ނޫސްތަކުން ވަނީ ބުނެފައެވެ.\nނަމަވެސް، ޗާރު އާއި ރަޖީވް ކައިވެނިކުރާނެ ތާރިހެއް އެދެމީހުން އަދި ސުޝްމީތާ ވެސް ހާމަކޮށްފައެއް ނުވެއެވެ. ގިނަ ބަޔަކު މިހާރު ތިބީ އެދެމީހުން ކައިވެނި ކުރާނެ ދުވަހެއްގެ އިންތިޒާރުގައެވެ.\nޗާރު ވަނީ ގިނަ މަޝްހޫރު ޓިވީ ޝޯތަކުގައި މަސައްކަތް ކޮށްފައެވެ. އޭގެ ތެރޭގައި "މެރީ އަންގްނޭ މޭ" އާއި "ޖީޖީ މާ" އާއި "ބާލް ވީރް" އާއި "ބަޅޭ އައްޗޭ ލަގްތޭހޭ" އަދި "އަމްރިތު މަންތަން" ހިމެނެއެވެ. އޭނާ މިހާރު އަންނަނީ ކަސްތޫރީގެ ރޯލުން ކަރްން ސަންގިނީ ގައި މަސައްކަތް ކުރަމުންނެވެ.\nޗާރޫ އަސޯޕާ ބޮލީވުޑް މުނިފޫހިފިލުވުން


PPM Primaryge Votelun Maadhamaa | ungoofaaru.com\nބަނޑޭރިގަނޑު/ސިޔާސީ/ޕީޕީއެމް ޕްރައިމަރީގެ ވޯޓުލުން މާދަމާ\nކުރިއަށް އޮތް ލޯކަލް ކައުންސިލް އިންތިހާބުގައި ޕްރޮގުރެސިވް ޕާޓީ އޮފް މޯލްޑިވްސް (ޕީޕީއެމް) ގެ ޓިކެޓުގައި ވާދަކުރާނެ ކެނޑިޑޭޓުން ކަނޑައެލުމަށް ބާއްވާ ޕްރައިމެރީގެ ވޯޓުލުން މާދަމާ ކުރިއަށް ދާނެއެވެ. އުނގޫފާރުގައި ވޯޓުލުން ކުރިއަށް ދާނީ ޕީޕީއެމްގެ ޖަގަހާގައެވެ.\nއުނގޫފާރު ކައުންސިލްގެ ރައީސްކަމަށް ޕީޕީއެމްގެ ޓިކެޓުގައި ވާދަކުރުމަށް ހުށައަޅާފައި ވަނީ އުނގޫފާރު ކައުންސިލްގެ މިހިނގާ ދައުރުގެ މެމްބަރު ޙުސެއިން އާސިފް އެކަންޏެވެ. އަދި އަންހެންނުންނަށް ޙާއްސަ2ގޮނޑިއަށް ޕީޕީއެމް ޓިކެޓުގައި ވާދަކުރުމަށް ހުށައަޅާފައި ވަނީ އައިޝަތު ސުފައިލާ، އައްސޭރި ރ.އުނގޫފާރު އަދި ނަޒީރާ ރަޝީދު، އަސުރުމާގެ ރ.އުނގޫފާރެވެ. މި ގޮނޑިތަކަށް އިތުރު ބަޔަކު ވާދަ ނުކުރާތީ މި ފަރާތްތަކަށް ވަނީ ޕްރައިމަރީއަކާ ނުލާ ޓިކެޓު ކަށަވަރުވެފައެވެ.\nއުނގޫފާރު ކައުންސިލްގެ ބާކީ2ގޮނޑިއަށް ޕީޕީއެމް ޕްރައިމަރީގައި ތިން ފަރާތަކުން ވާދަކުރާނެއެވެ. އެއީ ޔޫޝައު ނަސީމް، ޒެފިރު، ރ.އުނގޫފާރު، ޙަސަން އިރުފާން، ފަޒާ، ރ،އުނގޫފާރު އަދި އަބްދުލް ލަޠީފް އިސްމާއިލް، ވައިލެޓްފެހި، ރ.އުނގޫފާރު އެވެ.\nރަށު ކައުންސިލްގެ އިތުރުން އަތޮޅު ކައުންސިލަށް ޕީޕީއެމް ޓިކެޓުގައި ވާދަކުރާނެ ފަރާތެއް ހޮވުމަށް ބާއްވާ ޕްރައިމަރީ މާދަމާ ކުރިއަށް ދާނެއެވެ. ރ.އަތޮޅު ރައީސްކަމަށް ޕީޕީއެމް ޓިކެޓު ހޯދުމަށް3ފަރާތަކުން ވާދަކުރެއެވެ. އެއީ އަބްދުﷲ ރަޝީދު، މުރަކަ ރ.އުނގޫފާރު، އަބްދުﷲ ޝިހާމް، ހައްސަ، ރ.އުނގޫފާރު ގެ އިތުރުން ހުސެއިން ނާސިފްއެވެ.\nލޯކަލް ކައުންސިލް އިންތިހާބު ޕީޕީއެމް ޕީޕީއެމް ޕްރައިމަރީ


Shiyam, Hamdhoon, Bisham vaki nukohgen faadu kiyun\nޝިޔާމް، ހަމްދޫން، ބިޝާމް ވަކިނުކޮށްގެން ފާޑުކިޔުން\nޗީފް އޮފް ޑިފެންސް ފޯސް މޭޖާ ޖެނެރަލް އަހުމަދު ޝިޔާމާއި މިހާރުގެ ކޮމިޝަނާ އޮފް ޕޮލިސް، ސީޕީ ހަމްދޫން ރަޝީދު--\nރައީސް އިބްރާހިމް މުހައްމަދު ސޯލިހްގެ ސަރުކާރަށް ހަފްތާއަކަށްވުރެ ގިނަ ދުވަސް ވެފައިވާއިރު، އެންމެ ގިނަ ބަޔަކު އުންމިދު ކުރީ ރައީސް އަބުދުﷲ ޔާމީންގެ ސަރުކާރުގައި ގާނޫނުން ބޭރުން ކަންކަން ހިންގި ފަރާތްތަކާމެދު ގާނޫނީ ގޮތުން ފިޔަވަޅު އަޅާނެ ކަމަށެވެ. ނަމަވެސް އެންމެ ބޮޑަށް ތުހުމަތުގެ އިނގިލި ދިއްކުރި ގިނަ ފަރާތްތަކެއް މިއަދުވެސް ތިއްބެވީ ރައީސް ސޯލިހްގެ ސަރުކާރުގެ މަގާމްތަކުގައި އެވެ. އެކަމާ ގުޅިގެން އާންމުގެ ވަރަށް ގިނަ ޝަކުވާތައް ދަނީ އޮއްސަމުންނެވެ.\nއެގޮތުން އެންމެ ބޮޑު ފާޑުކިޔުމެއް އަމާޒުވެފައިވަނީ ޗީފް އޮފް ޑިފެންސް ފޯސް މޭޖާ ޖެނެރަލް އަހުމަދު ޝިޔާމާއި މިހާރުގެ ކޮމިޝަނާ އޮފް ޕޮލިސް، ހަމްދޫން ރަޝީދު ވަކިނުކޮށް އަދިވެސް އެ މުއައްސަސާތަކުގެ އިސްވެރިންނަށް ތިއްބެވީމަ އެވެ. އެދެބޭފުޅުން މަގާމުން ވަކި ކުރުމަށް ރައީސް އިބްރާހިމް މުހައްމަދު ސޯލިހު، އިބޫއަށް ކުރާ އިލްތިމާސްގެ އަޑު އިވޭ ވަރަށް އަންނަނީ އަޑުގަދަކޮށް ހިޔާލުފާޅު ކުރަމުން އެވެ.\nޖެނެރަލް ޝިޔާމަކީ އެކެއް ފެބްރުއަރީގައި ސުޕްރީމް ކޯޓުން ނެރުނު އަމުރު ތަންފީޒު ކުރުމަށް ދެކޮޅު ހެއްދެވި އެއް ފަރާތެވެ. އެކަމާ ގުޅިގެން އޭނާއަށް ވަރަށް ގިނަ ބައެއްގެ ނުރުހުން އަމާޒުވެފައިވާއިރު، މިއަދުވެސް ރައީސް ސޯލިހްގެ ޗީފް އޮފް ޑިފެންސް ފޯސްގެ މަގާމުގައި އޭނާ ހުރުމުން އާންމުންގެ ކަންބޮޑުވުން އިތުރުވެ، އެމަގާމުން އޭނާ ދުރުކުރަން ދަނީ\nއެގޮތުން މީހަކު ކޮށްފައިވާ ޓްވީޓެއްގައި ވަނީ، ޝިޔާމް ބޭރުނުކޮށް ބަހައްޓާ ކޮންމެ ދުވަހަކީ ގާނޫނު އަސާސީއާ ހިލާފަށް އަމަލުކުރަން ސަލާމަތީ ހިދުމަތްތަކުގައި ތިބޭ މީހުންނަށް ދެވޭ ދުވަހެއް ކަމަށެވެ. އަދި އެއީ އެފަދަ އަމަލުތައް މި ސަރުކާރުގައި ވެސް ހިންގުމަށް ލިބޭ ފެހި ސިގްނަލެއް ކަމަށް އަންނަނީ ބުނަމުން އެވެ.\nއިތުރު މީހަކު ސުވާލު އުފެއްދީ ހަތަރު ލީޑަރުން ޝިޔާމް ބޭރުނުކޮށް ބަހައްޓަނީ ޖެހިލުންވާތީކަމަށް ބުނެ އެވެ. އަނެއް ބަޔަކު ބުނަނީ ހަތަރު ލީޑަރުންގެ ތެރެއިން ބައެއް ބޭފުޅުން ޝިޔާމް މަގާމުން ވަކިކުރަން ދެކޮޅު ހައްދަވައި އިބޫއަށް ޕްރެޝަރު ކުރަނީ ކަމަށެވެ.\nޑިފެންސް މިނިސްޓަރު މާރިޔާ އަހުމަދު ދީދީއާއެކު ޝިޔާމް ހުންނެވި ފޮޓޯތަކެއް ސޯޝަލް މީޑިއާގައި ދައުރުވާއިރު، އެފޮޓޯތަކަށްވެސް އާންމުންގެ ގިނަ ފަރާތްތަކެއްގެ ފާޑު ކިޔުން އަމާޒުވެފައި ވެއެވެ. އެގޮތުން މިހާރު ޝިޔާމް އޯކޭ ވީތޯ އާއި ޝިޔާމްގެ މައްސަލައެއް ނެއްތޯ ގިނަ ބަޔަކު ދަނީ ސުވާލު ކުރަމުންނެވެ.\nއިތުރު ޓްވީޓެއްގައި ވަނީ، ޝިޔާމަކީ ރާއްޖޭގެ ދިފާއީ ބާރުގެ ޔުނީފޯމް އަޅުވާފައި ބަހައްޓަން ފިޓް މީހެއް ނޫން ކަމަށާއި ބޭރުކުރަންޖެހޭ ކަމަށެވެ.\nޝިޔާމަކީ އެންމެ ގިނަ އަދަދެއްގެ ރައްޔިތުންގެ ނުރުހުން އަމާޒުވެފައިވާ އެއް ފަރާތެވެ. ޝިޔާމްގެ އިތުރުން ސީޕީ ހަމްދޫނަށްވެސް ވަނީ ގިނަ ބައެއްގެ ފާޑުކިޔުމާއި ނުރުހުން އަމާޒުވެފަ އެވެ.\nހަމްދޫނަކީ މަގާމަށް ކުފޫ ހަމަވާ ފަރާތެއް ނޫން ކަމަށާއި އޭނާގެ ވަގުތުން ބޭރުކުރަންޖެހޭ ކަމަށްބުނެ ދަނީ ޓްވިޓާގައި\nމީގެ އިތުރުން ޕްރޮސިކިއުޓާ ޖެނެރަލް، ޕީޖީ އައިޝަތު ބިޝާމްވެސް މަގާމުން ވަކިކުރުމަށް އެއްވެސް ފިޔަވަޅެއް ސަރުކާރުން އަޅާފައިނުވާތީ ގިނަ ފަރާތްތަކެއްގެ ފާޑުކިޔުން ވަނީ ވަރަށް ބޮޑަށް އަމާޒުވެފަ އެވެ. އެގޮތުން ބިޝާމް މަގާމުން ދުރުކުރުމަށް ވަގުތުން އިތުބާރުނެތް މައްސަލަ ހުށަހަޅަން ޖެހޭ ކަމަށް ގޮވާލަމުންދާއިރު، މީގެ ކުރިން ބިޝާމްގެ އިތުބާރުނެތް މައްސަލައެއް މަޖިލިސްއަށް ވެއްދި ނަމަވެސް ފަހުން ވަނީ އެމައްސަލަ އަނބުރާ ގެންގޮސްފަ އެވެ.\nރައީސް ސޯލިހް ވެރިކަމާއި ހަވާލުވެލެއްވުމަށްފަހު އެންމެ ފުރަތަމަ މައްސަލަ ބައްލަވާނެ ކަމަށް ވިދާޅުވި ގިނަ ފަރާތްތަކެއް ސަރުކާރުގައި ތިއްބެވުމުން ގިނަ ރައްޔިތުންގެ ފާޑުކިޔުން ދަނީ އަމާޒުވަމުންނެވެ. އެބޭފުޅުން މަގާމުން ވަކި ކުރުމާއި ގުޅޭ ގޮތުން ސަރުކާރުގެ އިސް ފަރާތެއްވެސް އަދި ކޯލިޝަންގެ އެއްވެސް ފަރާތަކުން ގޮވާލަމުން ނުދާތީ އާންމުންދަނީ ވަރަށް\nބޮޑަށް ކަންބުވުން ފާޅު ކުރަމުންނެވެ.\nމޯލްޑިވްސް ޕޮލިސް ސާވިސް ރައީސް އިބްރާހިމް މުހައްމަދު ސޯލިހު އެމްއެންޑީއެފް + ޕްރޮސެކިއުޓާ ޖެނެރަލްގެ އޮފީސް އައިޝަތު ބިޝާމް


Commercial bank of maldives ge vazeefatakah dhivehin hodanee\nކޮމާޝަލް ބޭންކް އޮފް މޯލްޑިވްސްގެ ވަޒީފާތަކަށް ދިވެހިން ހޯދަނީ\nފަށާއިރުވެސް 25 ވަޒީފާ\nހަތް އަހަރުތެރޭ އެންމެ އިސްކޮށް ތިބޭނީ ދިވެހިން\nސީބީއެމް ފަށަނީ ސެޕްޓެމްބަރު މަހު\nސީބީއެމްގެ ޑިރެކްޓަރު އާދަމް ސަލީމް އިންޓަވިއު ދެއްވަނީ.--އަވަސް ފޮޓޯ\nކޮމާޝަލް ބޭންކް އޮފް މޯލްޑިވްސް (ސީބީއެމް) ސެޕްޓެމްބަރު މަހު ފަށަންވާއިރަށް ބޭންކުގެ ވަޒީފާތަކަށް ދިވެހިން ހޯދަން ފަށައިފި އެވެ.\nޗަމްޕާ ބްރަދާސްގެ ބޮޑު ހިއްސާއެއް އޮންނަ ޓްރީޓޮޕް އިންވެސްޓްމަންޓްގެ 45 ޕަސެންޓާއި ކޮމާޝަލް ބޭންކް އޮފް ސިލޯންގެ 55 ޕަސެންޓް ހިއްސާއާއެކު އުފައްދާ، ސީބީއެމް އިން ވަނީ ވަޒީފާތަކަށް ދިވެހިން ހޯދުމުގެ ގޮތުން "އަވަސް އިއުލާނު" މެދުވެރިކޮށް ވެސް މީހުން ހޯދަން ފަށާފަ އެވެ.\n"އަވަސް" އަށް ދެއްވި ހާއްސަ އިންޓަވިއުއެއްގައި އެ ބޭންކުގެ ޑިރެކްޓަރު އާދަމް ސަލީމް ވިދާޅުވީ ބޭންކް ފަށާއިރު ވެސް ގިނަ އަދަދެއްގެ ދިވެހިން ބޭނުންވާ ކަމަށާއި، އެކަމަށް މަސައްކަތް ކުރަމުންދާ ކަމަށެވެ.\n"ފަށާއިރު ވެސް އެންމެ ފުރަތަމަ 25 މީހުން ބޭނުންވޭ. މި 25 މީހުންގެ ތެރެއިން ބޭންކް ފަށާއިރު ފުރަތަމަ ސީނިއާ މެނޭޖުމަންޓުގައި ތިބޭނީ ސްރީލަންކާ މީހުން. އެކަމަކު ހުރިހާ ޖޫނިއަ ވަޒީފާތަކުގައި ތިބޭނީ ހުސް ދިވެހިން،" އާދަމް ވިދާޅުވި އެވެ.\nއޭނާ ވިދާޅުވީ ދިވެހިން ގެނެސް ތަމްރީން ދޭނެ ކަމަށާއި، އަދި މަގުސަދަކީ 5-7 އަހަރު ތެރޭގައި ސީނިޔަ ވަޒީފާތަކުގައި ތިބި ބިދޭސީންގެ ބަދަލުގައި ދިވެހިން ތިބުން ކަމަށެވެ.\n"އަސްލު މިހާރު ވެސް 15 ސްކޫލް ލީވާސް ނޫނީ ޑިގްރީ މީހުން ހަދައިގެން ތިބި މީހުން ވެސް ބޭނުންވޭ،" އާދަމް ވިދާޅުވި އެވެ.\nސީބީއެމް ފަށަން ތައްޔާރު ވަމުންދާއިރު، މި ބޭންކުން ދޭ ހިދުމަތްތައް ބިނާވެފައިވާނީ ޓެކްނޮލޮޖީގެ މައްޗަށް ކަމަށް އާދަމް ވިދާޅުވި އެވެ. އަދި މި ބޭންކުން ކުދި އަދި މެދު ވިޔަފާރިތަކަށް ހާއްސަ ލޯނުތަކެއް ދޫކުރާނެ ކަމަށް ވެސް އޭނާ ވިދާޅުވި އެވެ.\nއުފެއްދުންތެރި ނޫން ލޯނުތައް ދެ ޕަސެންޓް ދަށަށް\nބޭންކްތަކުން ވިޔަފާރިއަށް އިތުރު ލުއި ހޯދަނީ


Armaan Kohli loabiveriyaa ah aniyaa kuri massala polihah | Mihaaru\nއަރްމާން: އޭނާ ލޯބިވެރިޔާ އަށް އަނިޔާ ކުރި މައްސަލަ ވަނީ ފުލުހުންނަށް ރިޕޯޓްކޮށްފައި.\nއަރްމާން ކޯލީ ލޯބިވެރިޔާ އަށް އަނިޔާކުރި މައްސަލަ ޕޮލިހަށް ހުށަހަޅައިފި\n06 ޖޫން 2018 - 08:08 1 comment\nބައެއް ހިންދީ ފިލްމްތައް ކުޅެފައިވާ އަދި ރިއަލިޓީ ޝޯ "ބިގް ބޮސް" ގައި ވެސް ވާދަކުރި އެކްޓަރު އަރްމާން ކޯލީ އޭނާގެ ލޯބިވެރިޔާ ނީރޫ ރަންދަވާ އަށް އަނިޔާކޮށް، ޒަހަމްކޮށްލި މައްސަލަ ފުލުހުންނަށް ހުށަހަޅައިފި އެވެ.\nހޮނިހިރު ދުވަހު ހިނގި އެ ހާދިސާގައި ނީރޫގެ ނިތްކުރިމަތި ވަރަށް ބޮޑަށް ފަޅައިގެން ގޮސް، އޮޕަރޭޝަނެއް ވެސް ވަނީ ކުރަން ޖެހިފަ އެވެ.\nހޮސްޕިޓަލްގައި އޮވެ ބޮމްބޭ ޓައިމްސް އަށް ކިޔައި ދެމުން ނީރޫ ބުނީ އަރްމާން އޭނާ އަށް އަނިޔާ ކުރީ ގޯއާގައި އަރްމާން ހިންގާ ގެސްޓް ހައުސްއެއްގެ ފައިސާ އޭނާ އަށް ޓްރާންސްފާކޮށްދިނުން ލަސްވެގެން ކަމަށެވެ.\n"އަހަރެން އެތަން މެނޭޖް ކުރަނީ. އަރްމާން ފައިސާއާ ބެހޭ ގޮތުން ސުވާލު ކުރީމަ އަހަރެން ބުނިން މުވައްޒަފުންނަށް ގުޅާލައިގެން ފައިސާ ވީހާ ވެސް އަވަހަކަށް ޓްރާންސްފާކޮށް ދޭން ބުނާނެ ކަމަށް،" ނީރޫ ބުންޏެވެ. "އެކަމަކު ކުއްލިއަކަށް އަރްމާން ރުޅިގަދެވެގެން އަހަރެންގެ އިސްތަށިގަނޑުގައި ހިފައި ބިން މައްޗަށް ވައްޓާލައި ބޯ ބިންމަތީގައި ތެޅީ. މި އަނިޔާގެ ސަބަބުން އަހަރެން ސާޖަރީއެއް ވެސް ހަދަން ޖެހޭ."\nނީރޫ ހޮސްޕިޓަލްގައި އަދި އަރްމާން.\nނީރޫ ބުނި ގޮތުގައި މިދިޔަ ފެބްރުއަރީ މަހުން ފެށިގެން އަރްމާން އޭނާ އަށް ޖިސްމާނީ ގޮތުން އަނިޔާކޮށް ހަދަ އެވެ.\nއެކަމަކު ކެތްކޮށްގެން މިހާތަނަށް ވެސް ހުރީ އާއިލާ މީހުންނާއި ރައްޓެހިންގެ އަޑު ވެސް ނާހައި އަރްމާންއާ އެކު އެއް ގޭގައި ދިރިއުޅޭތީ ކަމަށް ބުންޏެވެ.\nނީރޫ ބުނި ގޮތުގައި އަރްމާންގެ ރުޅި ގަދަކަމުން އޭނާއާ އެކު އުޅެން ވަރަށް އުނދަގުލެވެ. އެހެންވެ ލޯބިވިޔަސް ކެތްކުރެވޭނީ ވަކި ވަރަކަށް ކަމަށް ބުނެ އޭނާ މިދިޔަ އަހަރުގެ ސެޕްޓެމްބަރު މަހުގެ ތެރޭގައި ޑުބާއީ އަށް ވެސް ބަދަލުވި އެވެ.\nއެކަމަކު ތިން މަހެއްހާ ދުވަސް ފަހުން އަލުން އެނބުރި ދާން އެދި އަރްމާން ދުބާއީ އަށް ގޮސް އާދޭސް ކުރުމުން އަލުން މުމްބާއީ ބަދަލުވީ ކަމަށް ނީރޫ ބުންޏެވެ.\nނީރޫ އާއި އަރްމާން: ދެ މީހުން ރައްޓެހިވީ 2015 ގައި.\n"އަހަރެން ގަބޫލު ކުރަން ވަރަށް ބޮޑު ގޯހެއްކަން މިހާރު މި ހެދުނީ. ރައްޓެހިންނާއި އާއިލާ މީހުންނާ ވެސް ދެކޮޅަށް އަހަރެން އަރްމާންއާ އެކު އުޅުނީ،" އޭނާ ބުންޏެވެ. "އެކަމަކު ދެން ބޭނުމެއް ނޫން އެނބުރި އޭނާ ކައިރި އަށް ދާކަށް. އާދީއްތަ ދުވަހުން ފެށިގެން އަންނާށޭ ކިޔާފައި މެސެޖް ވެސް އެބަ ކުރޭ. އަދި އަހަންނާ ކައިވެނި ކުރާނެ ކަމަށް ވެސް އެބަ ބުނޭ. ދެން ބޭމުނެއް ނޫން އެކަހަލަ މީހަކާ އެކު އުޅޭކަށް."\nއަރްމާނާ އެކު ބިގް ބޮސް7ގައި 2013 ގައި ވާދަކުރި ބަތަލާ ތަނީޝާ ކުމަރްޖީއާ ވެސް އޭނާ ކުރިން ލޯބީގެ ގޮތުން ގުޅިގެން އުޅުނެވެ. ތަނީޝާއަކީ ބަތަލާ ކާޖޮލްގެ ކޮއްކޮ އެވެ.\nއަރްމާން އެންމެ ފަހުން ކުޅުނު ފިލްމަކީ 2015 ގައި ސަލްމާން ހާނާއި ސޯނަމް ކަޕޫރް ލީޑް ރޯލް ކުޅުނު ސޫރަޖް ބަރްޖަތިއާގެ "ޕްރޭމް ރަތަން ދަން ޕާޔޯ" އެވެ.\nއިތުރު ލިޔުންތައް ބޮލީވުޑް ގެވެށި އަނިޔާ


Mey fooalhuvaalaafai ha footu rodeh van meehehge furaana salaamaivehje\nހަރްދީޕްގެ ސާޖަރީ ހަދައި ރޮޑް ނަގަން މަަސައްކަތް ކުރަނީ\nމި މީހާގެ ފުރާނަ ސަލާމަތް ވުމަކީ އާދަޔާ ހިލާފު ކަމެއްގެ ގޮތުގައި ގިނަ މީހުން ސިފަ ކުރެ އެވެ. އިންޑީޔާގެ ބަތިންޑާގެ ލެހްރާ އަވަށުގައި ދިރިއުޅޭ 23 އަހަރުގެ މި ޒުވާން ފިރިހެންމީހާގެ މެޔަށް ދަގަނޑު ރޮޑެއް ހެރި ފޫއަޅާފައި އަނެއްކޮޅުން ނުކުމެފައި ވާތީ އެވެ.\nމިދިޔަ ބުރާސްފަތި ދުވަހު މެންދުރުފަހުގެ ވަގުތެއްގައި މި އެކްސިޑެންޓް ހިނގިއިރު މި ފިރިހެންމީހާ އިނީ މިނީ ޓްރަކެއްގެ ފަސިންޖަރުން އިށީންނަ ގޮނޑިއެއްގަ އެވެ. ކުއްލިއަކަށް އޭނާ އިން ވެހިކަލްގެ ފުރޮޅު ފަޅައިގެން ގޮސް އޭތި ކޮންޓްރޯލް ނެއްޓުނީ އެވެ. ވެހިކަލް ކޮންޓްރޯލު ނުވެގެން ގޮސް ތަނެއްގައި ޖެހުމާއެކު އެތަނުގައި ޖަހާފައި އިން ހަ ފޫޓުގެ ދިގު ދަގަނޑު ރޮޑެއް ވެހިކަލްގެ ވިންޑްސްކްރީން ތަޅާލާފައި ގޮސް އެ ފިރިހެންމީހާގެ މޭ ފޫއަޅުވާލާފައި ވަންނަން ނެގީ ކުޑަކުޑަ ހިނދުކޮޅެކެވެ.\nދަގަނޑު ރޮޑު މޭ ފޫއަޅުވާލާފައި އަނެއް ފަރާތުން ނުކުމެފައި އޮތް އިރުވެސް ހަރްދީޕް ނަމަކަށް ކިޔާ މި މީހާގެ ހޭ ހުއްޓެވެ. އަދި އޭނާގެ އެކުވެރިންނަށާއި އާއިލާގެ މީހުންނަށް ގުޅައި މި އެކްސިޑެންޓްގެ ޚަބަރު ދިނީ ވެސް ހަރްދީޕް އެވެ.\nވަގުތުން ހަރްދީޕް ހޮސްޕިޓަލަށް ގެންދިއުމާއެކު ވަގުތުން އޮޕަރޭޝަން ތިއޭޓަރަށް ވެއްދި އެވެ. އޭނާގެ އޮޕަރޭޝަނުގައި 15 ހެލްތު ސްޓާފުން ބައިވެރިވި އެވެ. މީގެ ތެރެއިން އޮޕަރޭޝަން ޑޮކްޓަރުންގެ ހަ ޑޮކްޓަރުން ހިމެނުނެވެ.\nހަރްދީޕްގެ އޮޕަރޭޝަން ކުރުމުގައި އިސްކޮށް އުޅުއްވި ޑޮކްޓަރު ސަންދީޕް ދާންޑް ވިދާޅުވީ މި ސާޖަރީއަށް ފަސް ގަޑިއިރު ނެގި ކަމަށެވެ. އަދި މިހާރު ސަންދީޕްގެ ފުރާނައަށް ނުރައްކަލެއް ނެތް ނަމަވެސް އިންފެކްޝަނެއް ޖެހުމުގެ ފުރުސަތު ބޮޑުކަމަށް ޑޮކްޓަރު ވިދާޅުވި އެވެ. އަދި އިންފެކްޝަނެއް ކުރިމަތިވެއްޖެނަމަ ހަރްދީޕްގެ ފުރާނައަށް ނުރައްކާވުން އެކަށީގެންވާ ކަމަށް ވެސް ޑޮކްޓަރު ވިދާޅުވި އެވެ.\nމެޑިކަލް އެކްސްޕާޓުން ވިދާޅުވާ ގޮތުގައި މެޔަށް މިގޮތަށް ހެރި ފޫއަޅާފައިވާ ރޮޑެއް ނެގުމަކީ ވަރަށް އުނދަގޫ އަދި އެހާމެ ފުރާނައަށް ނުރައްކާވުމުގެ ފުރުސަތު ބޮޑު އޮޕަރޭޝަން އެކެވެ. އެގޮތުން ހަރްދީޕްގެ އޮޕަރޭޝަން ކުރި ޑޮކްޓަރުންނަށް ކުރިމަތިވި އެންމެ ބޮޑު ގޮންޖެހުމަކީ އެ ރޮޑު އޭނާގެ މެއިން ނެގުމާއި ލޭ މަނާކުރުމަށް ކުރަން ޖެހުނު މަސައްކަތް ތަކެވެ.\nފުލުހުންގެ ސީނިއާ އިންސްޕެކްޓަރު ވިދާޅުވީ ސާޖަރީ ހެދިފަހުން ހަރްދީޕް އަދިވެސް ހޭ ނާރާތީ އޭނާގެ ބަޔާން އަދި ނެގޭ ގޮތް ނުވާ ކަމަށެވެ.


Bangkok accident gai haalu dhera vi meehaa maruvejje\nތައިލެންޑުގައި ތިން ދިވެހިން ދަތުރުކުރަމުންދިޔަ ކާރު ފުރޮޅާލާފައި: މި އެކްސިޑެންޓުގައި ހާލު ސީރިއަސްވި މީހާ މިއަދު ވަނީ މަރުވެފައި\nތައިލެންޑުގައި މިދިޔަ އަހަރު ޑިސެމްބަރު މަހުގެ ތެރޭގައި ހިނގި އެކްސިޑެންޓުގައި ހާލު ސީރިއަސްވި ދިވެހި މީހާއަށް ފަރުވާދެމުންދަނިކޮށް މަރުވެއްޖެ އެވެ.\nއައިސީޔޫގައި އެޑްމިޓްކޮށްގެން ފަރުވާދެމުންދަނިކޮށް މިއަދުގެ ވަގުތެއްގައި މަރުވެފައިވަނީ ސ. ހުޅުދޫ އަހުމަދު ސައީދު އެވެ.\nމި އެކްސިޑެންޓް ހިނގާފައިވަނީ އަހުމަދު ސައީދު އާއި އިތުރު ދެމީހަކު އެއާޕޯޓުން އެނބުރި ހޮޓަލަށް ދިޔަ މަގުމަތީގައި އެމީހުން ތިބި ކާރުގެ ޑްރައިވަރަށް ނިދިޖެހިގެން ކާރު ފުރޮޅާލައިގެންނެވެ. މިހާދިސާގައި މި ތިން މީހުންނަށްވެސް އެކިވަރުގެ އަނިޔާ ލިބިފައިވާއިރު ހާލު ސީރިއަސްވީ އަހުމަދު ސައީދުގެ އެކަންޏެވެ.\nއާއިލާގެ ފަރާތުން އަވަސް އަށް މައުލޫމާތު ދެމުން ބުނީ އެކްސިޑެންޓަށްފަހު އަހުމަދު ސައީދު އަށް ފަރުވާދެމުންދިޔައީ ބެންކޮކްގައި ކަމަށާއި އޭރުއްސުރެން ހާލު ސީރިއަސްވެ ކޯމާއަކަށް ދިޔަ ކަމަށެވެ. އަދި މަރުވެފައިވަނީވެސް ހޭނާރާ އޮއްވާ ކަމަށްވެސް ބުންޏެވެ.\nއަހުމަދު ސައީދު މަރުވީ ޑޮކްޓަރުން އުންމީދު ކަނޑާލާފައިވާތާ ފަސް މަސްވީފަހުންނެވެ. އެކްސިޑެންޓް ހިނގި އިރު އޭނާ އިނީ ކާރު ފަހަތުގަ އެވެ. އެކްސިޑެންވުމާއެކު އޭނާގެ ބޮލާއި ކަރަށްވަނީ ވަރަށް ބޮޑަށް އަނިޔާވެފަ އެވެ. އެގޮތުން އޭނާގެ ކަރު ބިންދައިގެންގޮސް ވަނީ ޕެރެލައިޒްވެފަ އެވެ.\nއެކްސިޑެންޓް އައްޑޫ ސިޓީ ތައިލެންޑް + މަރު\nއައްޑޫގެ އެކްސިޑެންޓެއްގައި މީހަކު މަރުވެއްޖެ


Thailand ge Phuket kairin boateh fethi gina adhadheh ge touristun maruvejje | Mihaaru\nތައިލެންޑުގައި ފެތުނު ބޯޓުން މީހުން ހޯދުމުގެ މަސައްކަތް ވަނީ ފަށާފައި. --ފޮޓޯ:ރޮއިޓާސް\nތައިލެންޑުގެ ޕުކެޓް ކައިރިން ބޯޓެއް ބަންޑުން ޖަހާލައި ގިނަ އަދަދެއްގެ ޓޫރިސްޓުން މަރުވެއްޖެ\n06 ޖުލައި 2018 - 18:04\nޕުކެޓް (ޖުލައި 6) - ތައިލެންޑުގައި ޗުއްޓީ ހޭދަކުރަން މަޝްހޫރު ރަށެއް ކަމަށްވާ ޕުކެޓް ކައިރިއަށް ޕަސިންޖާ ބޯޓެއް ބަންޑުން ޖަހާލުމުން 20 އަށް ވުރެ ގިނަ ޓޫރިސްޓުން މަރުވެ އަދި އެތައް ބަޔަކު ގެއްލިއްޖެ އެވެ.\nފީނިކްސް ނަމަކަށް ކިޔާ ބޯޓުގައި ތިބި 105 މީހުންގެ ތެރެއިން ގިނައީ ޗައިނާގެ ޓޫރިސްޓުންނެވެ. އެ ބޯޓު ތޫފާނެއްގައި ޖެހުނީ އިއްޔެ ވަރަށް ހަވީރުގެ ވަގުތެއްގަ އެވެ. މީހުން ހޯދުމުގެ މަސައްކަތް ރޭ ހުއްޓާލުމަށް ފަހު މިއަދު ހެނދުނު އަނެއްކާ ވެސް ވަނީ ފަށައިފަ އެވެ. ޑައިވަރުން މިހާރު ދަނީ ފެތުނު ބޯޓު ފެނޭތޯ ފީނަމުންނެވެ.\nމަސްވެރިކަމުގައި އުޅުނު ބޯޓަކުން ވަނީ 48 ޓޫރިސްޓަކު ސަލާމަތްކޮށްފަ އެވެ. ޔޫރަޕުގެ ޓޫރިސްޓުން ގޮވައިގެން ދިޔަ އެހެން ބޯޓަކުން ވަނީ 37 ޓޫރިސްޓުން ސަލާމަތްކޮށްފަ އެވެ. މޫސުން ގޯސްވެ ދަތުރު ނުކުރަން އިންޒާރު ނެރެފައި ވަނިކޮށް ޓޫރިސްޓުން ގޮވައިގެން ދަތުރު ކުރި މައްސަލައިގެ ތަހުގީގު މިހާރު ވަނީ ފަށައިފަ އެވެ.\nޕުކެޓުގެ ގަވަރުނަރު ނޮރަފަޓް ޕްލޮޑްތޮން ވިދާޅުވީ ހާލުގައި ޖެހިފައިވާ ކުދި 10 ބޯޓެއް ވެސް އިއްޔެ ވަނީ ސަލާމަތްކޮށްފައި ކަމަށެވެ. އޭނާ ވިދާޅުވީ ބޯޓުތައް ފުރާފައި ވަނީ ވައި ގަދަވެ މޫސުން ގޯސްވާނެ ކަމުގެ އިންޒާރު ބުދަ ދުވަހު ނެރެފައި ވަނިކޮށެވެ.\nތައިލެންޑަށް މިހާރު ދަނީ ވަރަށް ގަދައަށް ވިއްސާރަ ކުރަމުންނެވެ.\nއިތުރު ލިޔުންތައް ތައިލެންޑު ޓޫރިސްޓުން ބޯޓް އަޑިއަށްދިޔުން


ރައްޔިތުންގެ މަޖިލީހުގެ ބުދަ ދުވަހުގެ ޖަލްސާ\nތައުލީމުގެ ބިލަށް ބަހުސް ކުރުން ނިންމާލުން\nތިމަރަފުށި ދާއިރާގެ މެމްބަރު މުހައްމަދު މުސްތަފާ\n15 ފެބްރުއަރީ 2017 | ބުދަ 13:13\nއެ ބިލަށް ބަހުސް ކުރުމަށް އެދިލެއްވި މެމްބަރުންނަށް ފުރުސަތު ދެއްވުމަށްފަހު، އެބިލަށް ބަހުސް ކުރުން ނިންމާލައިފި. ދެން މަޖިލިސް ފެށޭނީ 13:30ގަ . ކުރިއަށް އޮތީ ވޯޓަށް އަހަންހުރި ކަންކަމަށް ވޯޓަށް އެހުން.\n15 ފެބްރުއަރީ 2017 | ބުދަ 13:40\nމިއީ ތައުލީމްގެ ނިޒާމް ސަރުކާރުގެ މުށުތެރެއަށް ގެންދިއުމަށް ކުރަމުންދާ މަސައްކަތުގެ ތެރެއިން ކުރާކަމެއް. ސްކޫލްތަކުޔގެ ބޯޑުވެސް ސަރުކާރުގެ މުށުތެރެއަށް ގެންދެވޭ ގޮތަށް މިބިލް ފަރުމާކޮށްފައި މިވަނީ. މިބިލް މިއަށްވުރެ ރަނގަޅަށް މިބިލް އޮންނަންޖެހޭނެ ކަމަށް ގަބޫލު ކުރަން. ޓީޗަރުންގެ މުސާރަ މިހާރުން މިހާރަށް ބޮޑު ކޮށްދިނުމަށް ސަރުކާރަށް ގޮވާލަން.\nރާއްޖޭއަށް ބޭރު ޓީޗަރުން ގެންނަނީ ހައުސް މެއިޑުން، ނުވަތަ ލޭބަރުން ގެންނަ އުސޫލުން، އެއްވެސް ބެލުމެއް ނެތި.\nއިއްޔެ މިބިލްގެ ފުރަތަމަ ކިޔުންއިއްވާ ބިލް ފެންނަވަރުވީ. މިއަދު މިއޮތީ މަރުހަލާތައް ކުރުގަޅުވާލާފަ، ބަހުސް ކުރަން ފަށާފަ. މިބިލަކީ ރައީސް ނަޝީދުގެ ވެރިކަމުގައި ތައްޔާރުކުމުގެ މަސައްކަތްކޮށްފައިވާ ބިލެއް.\n15 ފެބްރުއަރީ 2017 | ބުދަ 13:39\nއައްޑޫ މީދޫ ދާއިޜާގެ މެމްބަރު ރޮޒައިނާ އާދަމް\nމިފަދަ ބޮޑެތި ބިލްތައް އަންނައިރު، އެބިލަތައް ބަލާލަން އެކަށީގެންވާ ފުރުސަތެއް ނުލިބޭ. މިއީ ވަރަށް މުހިއްމު ބިލެއް. ތައުލީމުގެ ސިޔާސަތު ކަނޑައަޅާއިރު ވަރަށް ބޮޑަށް ޕްރޮފެޝަނަލްވާންޖެހޭ. ޕްރޮފެޝަނަލް ބޮޑީއެއް އުފައްދަންޖެހޭ. ގައުމީ ފެންވަރެއްގަ. ދަރިވަރުން ކިޔަވާ ފޮތްތަކުގަ ރައީސް ޔާމީނާއި ޗައިނާގެ ރައީސްގެ ފޮޓޯ ޖަހާފަ އެއީއޭ ލީޑަރުންނަކީ ޖެހީމަ ކަމަކު ނުދޭ. ރާއްޖޭގަ ހުރި ހަމައެކަނި ލީޑަރަކީ ރައީސް ޔާމީނެއް ނޫން. އެހެން ބޭފުޅުންވެސް ރައީސްކަން ކޮށްފައިވޭ. ސަރުކާރުން އުޅޭނީ ތައުލީމީ ނިޒާމު ސިޔާސީކުރަން. މިބިލަށް ގިނަ އިސްލާހުތައް ގެންނަންޖެހޭ.\nރައީސް ޔާމީންގެ މި ސަރުކާރުގެ ތައުލީމީ ސިޔާސަތުގެ ދަށުން ދަރިވަރުންނަށް ބޮޑެތި ކާމިޔާބުތަކެއް ދަނީ ލިބެމުން. ތައުލީމީ ދާއިރާއަށް މިއިން ދުވަހަކު ނާންނަ ހެޔޮ ބަދަލެއް މިވަނީ އައިސްފަ. މިއީ ވަރަށް މުހިއްމު ބިލެއް. މިއީ ތައުލީމުގެ ކަންކަން ގާނޫނެއްގެ ދަށުން ހިންގުމަށް ކުރާކަމެއް. ތައުލީމީ ދާއިރާ ހަރުދަނާ ކުރުމަށް ކުރެވޭ މުހިއްމު މަސައްކަތެއް.\nތައުލީމުގެ ބިލަށް ބަހުސް އަލުން ފެށުން\nއައްޑޫ ހިތަދޫ މެދުދާއިރާގެ މެމްބަރު އިބްރާހީމް މުހައްމަދުދީދީ: މިބިލަކީ ވަރަށް މުހިއްމު ބިލެއް. ވަރަށް ރަނގަޅަށް މިބިލް ދިރާސާ ކުރަންޖެހޭ. ބައެއް ފަހަރު ސްކޫލްތަކުގެ ޓީޗަރުންނަށް ދަރިވަރުންނަށް އެޅޭ ފިޔަވަޅެއްގެ ސަބަބުން އިންޒާރު އަންނަތަން ފެނޭ. އެކަންކަމަށް މިބިލުގައި ބަލާލަށް ޖެހޭ.\nމިނިވަން މުއައްސަސާތަކާބެހޭ ކޮމެޓީން ނިންމި ގޮތުގެ ރިޕޯޓަށް ބަހުސް ކުރުން ނިންމާލުން\nއެ ރިޕޯޓަށް ބަހުސް ކުރުމަށް ކޮންމެ ޕާޓީއަކަށް ވެސް ދެއްވީ ފަސް މިނެޓް. އެގޮތުން ބަހުސް ކުރުމަށް އެދިލެއްވި މެމްބަރުންނަށް ފުރުސަތު ދިނުމަށްފަހު، އެ ރިޕޯޓަށް ބަހުސް ކުރުން ނިންމާލައިފި. އެ ރިޕޯޓަށް ވޯޓަށް އެހުން މިއަދުގެ ޖަލްސާގެ 13:30 ގައި\nމި ރިޕޯޓަށް ތާއީދު ކުރަން. މި ރިޕޯޓް ފާސްކޮށްދެއްވުމަށް އެދެން.\n15 ފެބްރުއަރީ 2017 | ބުދަ 12:04\nމިނިވަން މުއައްސަސާއިން ނިންމި ގޮތުގެ ރިޕޯޓަށް ބަހުސް ކުރުން\nއިމްތިޔާޒު ފަހުމީ: ކޮމެޓީއިން ރުހުން ދިނުމަށް ފސްކޮށްފައިވާ ބޭފުޅަށްވުރެ، ތައުލީމީ އަދި ތަޖުރިބާގެ ގޮތުން ގާބިލް ބޭފުޅުން ކުރިމަތި ލައްވާފައިވޭ. ނަމަވެސް ސަރުކާރަށް ފެންނަ ގޮތަށް ސިޔާސީ ފިކުރުގަ އޭނާއަށް ކޮމެޓީއަށް ރުހުން ދިނުމަށް ފާސްކޮށްފައި ވަނީ. މިއީ ވަރަށް ކަންބޮޑުވާ ކަމެއް.\n15 ފެބްރުއަރީ 2017 | ބުދަ 11:18\nސިވިލް ސާރވިސް ކޮމިޝަން (ސީއެސްސީ)ގައި ހުސްވެފައިވާ މެމްބަރު ކަމަށް ރުހުން ދިނުމަށް މިނިވަން މުއައްސަސާތަކާބެހޭ ކޮމެޓިން ދިރާސާކޮށް ނިންމި ގޮތުގެ ރިޕޯޓް. އެރިޕޯޓް މަޖިލީހަށް އިއްވަވައިދެއްވީ ކޮމެޓީގެ މުގައްރިރު އަލީ ސަލީމް. ކޮމެޓީން ފާސްކޮށްފައި ވަނީ އިބްރާހީމް ޝަފީގް، ސޯސަންގެ، ބ. ގޮއިދޫ އަށް ރުހުން ދިނުމަށް.\nސިވިލް ސާރވިސް ކޮމިޝަނުގެ މެމްބަރު ކަމަށް 11 މެމްބަރަކު ކުރިމަތިލެއްވި.\n15 ފެބްރުއަރީ 2017 | ބުދަ 11:14\nޖަލްސާ މެދުކަނޑާލުން- 30 މިނިޓްގެ ބްރޭކް\nމަޖިލީހުގެ މިއަދުގެ ޖަލްސާގެ ހެނދުނު ދަންފަޅީގެ 30 މިނެޓް ބްރޭކަށް. ދެން ޖަލްސާ ފެށޭނީ 11:00ގަ\n15 ފެބްރުއަރީ 2017 | ބުދަ 10:36\nމިބިލްގައި ކަންބޮޑުވާ ކަންތައްތަކެއް އެބަހުރި. ކޮމެޓީ މަރުހަލާގައި އެކަންކަން އިސްލާހުކޮށް، ހެޔޮބަލަދެއް ގެންނާނެ ކަމަށް އުއްމީދު ކުރަން. ސްކޫލްތަކަށް ބޭރު ޓީޗަރުން ގެންނައިރު، ގެންނަނީ ވަކި ކުންފުންޏަކުން، ވަކި ބަޔަކަށް މަންފާ ލިބޭގޮތަށް. އެ ޓީޗަރުން ސެޓިފިކޭޓްތަކަކީ ސައްހަ އެއްޗެއްކަން ވެސް އެޑިއުކޭޝަނުން ބަލާފައެއް ނުވޭ. އެކަން އެއޮތީ އޯޑިޓް ރިޕޯޓުން ފެންނަން. މިފަދަ ޖަރީމާތައް ހިންގަމުން އެދަނީ. އެހެންކަމުން ކައުންސިލެއް އުފެއްދިޔަސް ގާބިލް ކައުންސިލެއް އުފައްދަންޖެހޭ.\nމިބިލުން އެބަފެނޭ ސްކޫލްތަކުގެ ބޯޑު މެމްބަރުންވެސް މިނިސްޓަރު ބޭނުންވެއްޖެ ހިނދެއްގައި ވަކިކުރެވޭގޮތް. މިއީ ކަންބޮޑުވާ ކަމެއް. މިބިލުގައި މިފަދަ ކަންބޮޑުވާ ގިނަ ކަންކަން އެބަހުރި.\nމަޑުއްވަރީ ދާއިރާގެ މެމްބަރު މުހައްމަދު އަމީތު\nމިއި ވަރަށް މުހިއްމު ބިލެއް. ޓީޗަރުންނަށް މުސާރަ ވަނީ ބޮޑު ކޮށްފަ. ޓީޗަރުންގެ ފެންވަރު ވެސް ވަނީ ރަނގަޅުކޮށްފަ. މިހާރު އެއްވެސް ސްކޫލެއްގައި ޑިޕްލޮމާ ނުވަތަ ޑިގްރީ ފެންވަރަށް ވުރެ ދަށް ޓީޗަރުންނެއް ނުތިބޭނެ. މިބިލުން ރަނގަޅު ހެޔޮ ބަދަލުތަކެއް ތައުލީމީ ދާއިރާއަށް އަންނާނެ.\nކޮންެމެހެން ގާނޫނު ހެދުމެއް ނޫން މުހިއްމީ. ގާނޫނުތައްވެސް ހަދަންވީ އުސޫލްތައް ވެސް ހަދަންވީ. އެކަމަކު އެގާނުނުތަކާއި އުސޫލްތައް ހިފަހައްޓާ ދެމެހެއްޓުން މާ މުހިއްމު. މިބިލްގައި ރަނގަޅު ކަންކަން އެބަހުރި.\nސްކޫލްތަކަކީ މީހުން ބިނާ ކުރާ ތަންތަންގެ ގޮތުގައި ހަދަން އެބަޖެހޭ. އެއްދަންފަޅިއަށް ކިޔެވުން ބަދަލު ކުރަންޖެހޭ. ޓީޗަރުން ދެވޭ މުސާރަ ވެސް ބޮޑު ކުރަންޖެހޭ. މިހާރު ޓީޗަރުން ދުވާލުދާ ހަތަރުދަމު މަސައްކަތްކޮށްގެންވެސް ގޭގެ ކުލި ދައްކާލެވޭ ވަރެއް ނުވޭ.\nމިއީ ވަރަށް މުހިއްމު ބިލެއް. މި ގާނޫނަށް ބަދަލުވުމުން، ހެޔޮ ބަދަލުތަކެއް އަންނާނެ. ޒިންމާ އަދާކުރާ ފަރާތްތަށް ޒިންމާދާ ކުރެވޭނެ. ޒިންމާ އަދާކުރަންވެސް ޖެހޭ. މިއީ ވަރަށް ފުރިހަމަ ބިލެއް.\n15 ފެބްރުއަރީ 2017 | ބުދަ 10:37\nމިއޮތީ އެއްކަލަހެން ތިން މަރުހަލާ އެއްކޮށްލައިގެން ބިލެއް ހުށަހަޅާފަ. ރައިސުލްޖުމްހޫރިއްޔާ ވިދާޅުވަނީ ވައްކަމަކީ ތޮބީއީ ކަމެކޭ. އެއީ ފަންނެކޭ އެވިދާޅުވަނީ. ހަލާލެއް ހަރާމެއް ބެލުމެއްނެތި ލިބެންއޮތް އެއްޗެއް ލިބިގަތުމަށް ރައީސް އެވިދާޅުވަނީ. އެވެސް ސްކޫލްތަކުގެ ދަރިވަރުން އެއްކޮށް. ސަރުކާރުގެ އަމަލުތައް ހުރީވެސް އެގޮަތަށް. ސަރުކާރުގެ ސިޔާސަތުގެ ދަށުން ޓިޗަރުންނަށާއި ދަރިވަރުންނަށް ނުފޫޒު ފޯރުވާ މަންޒަރު ފެންނަމުން މިދަނީ.\nމަކުނުދޫ ދާއިރާގެ މެމްބަރު އަނާރާ ނައީމު\nމިއީ ވަރަށް މުހިއްމު ބިލެއް. އެއްދަންފަޅިއަށް ސްކޫލްތަކުގެ ކިޔެވުން ބަދަލު ކުރުމަކީ ވަރަށް މުހިއްމު ކަމެއް ކަމަށް ދެކެން. އަދި ތައުލޫމަށް ކުރާ ހޭދަ ވެސް އިތުރު ކުރަންޖެހޭ. މިއަހަރަށް ކަނޑައަޅާފައިވާ ބަޖެޓްވެސް ކުޑަ ކަމަށް ތައުލީމީ ބައެއް އިދާރާތަކުން ބުނެފައިވޭ. އެހެންކަމުން އެކަށީގެންވާ ރަނގަޅު ބަޖެޓެއް މުހިއްމު.\nމި ބިލަކީ ވަރަށް މުހިއްމު ބިލެއް. ރާއްޖޭގެ ތައުލީމަށް މި ސަރުކާރުން ކުރަމުންދާ މަސައްކަތް އިދިކޮޅު ފަރާތްތަކުން ވެސް ގަބޫލު ކުރޭ. ޓީޗަރުންނަށް ތައުލީމް ދިނުމާއި ޓީޗަރުންގެ ކަންކަން ބެލެހެއްޓުމަކީ ވަރަށް މުހިއްމު ކަމެއް. އެގޮތުން އެފަދަ ކައުންސިލެއް މި ގާނޫނުގެ ދަށުން އެކުލަވާލެވޭނެ. މިއީ ދުނިޔޭގެ ކުރިއަރާފައިވާ ގައުމުތަކުގައި އަމަލުކުރަމުންދާ ކަމެއް.\nމިއީ ވަރަށް މުހިއްމު ބިލެއް. އެމްޑީޕީގެ ސަރުކާރުގެ ދުވަސްވަރު އެއްދަންފަޅިއަށް ބަދަލުކޮށް ތައުލީމަށް ބޮޑުތި ހެޔޮ ބަދަލުތަކެއް ވަނީ ގެނެސްފަ. އެއްދަންފަޅިއަށް ކިޔަވާދިނުމަކީ ކުރިއަރާފައިވާ ގައުމުތަކުގައި ގާއުމުކޮށްފައިވާ ރަނގަޅު ނިޒާމެއް. ނަމަވެސް މިސަރުކާރުން ވަނީ އެއްދަންފަޅިއަށް ކިޔަވާދިނުންވަނީ ނިމުމަކަށް ގެނެސްފަ. ސްކޫލްތަކުގައި އެއްދަންފަޅިއަށް ކިޔަވާދިނުމަކީ މުހިއްމު ކަމެއްކަމަށްދެކި އެކަން އެގޮތަށް ބަދަލު ކުރާނެ ކަމަށް އުއްމީދު ކުރަން.\nކާށިދޫ ދާއިރާގެ މެމްބަރު ފައިސަލް ނަސީމް\nމިއީ ވަރަށް މުހިއްމު ބިލެއް. މިބިލަށް ވަރަށް ފުޅާދާއިރާއެއްގައި މަޝްވަރާ ކުރަންޖެހޭ. މިބިލް ގާނޫނަކަށް ބަދަލުވާއިރު، ހަމަހަމަ ގޮތެއްގައި ތައުލީމުގެ ފުރުސަތު އެންމެނަށް ލިބެންޖެހޭ. ހާއްސަކޮށް ކުޑަ ކުދިންނަށް ދެވޭ ތައުލީމަށް އިސްކަމެއް ދޭންޖެހޭ.\nކުޑަހުވަދޫ ދާއިރާގެ މެމްބަރު އަހުމަދު އާމިރު\nމިއި މިހާތަނަށް މަޖިލީހަށް ހުށަހެޅި ބިލްތަކުގެ ތެރެއިން އެންމެ ހިތްހަމަޖެހޭ އެންމެ މުހިއްމު އެއް ބިލް. މިބިލަށް ތާއީދު ކުރަން. މިބިލްގެ ސަބަބުން ދަރިވަރުންނާއި ޓީޗަރުންނާއި ބެލެނެވެރިންނަށް އިތުރު ފުރުސަތުތައް ލިބި ދައުލީމަށް ބޮޑެތި ބަދަލުތަކެއް އަންނާނެ. ދަރިވަރުންނަށް ސްކޫލްތަކަށް ނުވެއްދޭނެ ގޮތަށް ހަދަންޖެހޭ.\nގެމަނަފުށި ދާއިރާގެ މެމްބަރު ޖަމީލު އުސްމާން\nދަރިވަރުން ގޭގައި ހޭދަކުރާ ވަގުތަށްވުރެ، ސްކޫލްގައި ހޭދަކުރާ ވަގުތު ގިނަ. އެހެންކަމުން ތައުލީމުގެ މިފަދަ ބިލެއްގެ މުހިއްމުކަން ވަރަށް ބޮޑު. ކަންކަން ކުރަން ފަސޭހަވާނީ ގާނޫނުގައި އެކަންކަން ބަޔާން ކޮށްފައިވާނަމަ. މިސަރުކާރުން ދަނީ ދަރިވަރުންގެ ތައުލީމަށް ބޮޑު ހޭދައެއް ކުރަމުން. ދައުލީމު ކުރިއެރުވުމަށް ވަރަށް ބޮޑު މަސައްކަތްތަކެއް ސަރުކާރުންދަނީ ކުރަމުން. ރާއްޖޭގެ ދަރިވަރުން އެދަނީ މުޅި ދުނިޔޭގެ ދަރިވަރުންނާ ވާދަކޮށް ވަނަ ހޯދަމުން. މިއީ މިސަރުކާރުގެ މަސައްކަތުން ހޯދިފައިވާ ނަތީޖާއެއް.\n15 ފެބްރުއަރީ 2017 | ބުދަ 10:38\nހުޅުހެންވޭރު ދާއިރާގެ މެމްބަރު މޫސާ މަނިކު\nކޮންމެ ސަރުކާރަކުން ވަކި ސިޔާސަތެއް ގާއިމު ކުރުމެއް ނޫން މުހިއްމީ. މުހިއްމީ ރަނގަޅު ގާނޫނުތަކެއް ހަދާ ރައްޔިތުންނާއި ހިދްމަތް ކުރުން. ބޭނުންވަނީ ދަރިންނަށް ރަނގަޅު ތަރުބިއްޔަތެއް ދިނުން. ރަނގަޅު ތައުލީމެއް ދިނުން. އެބިލަށް ތާއީދު ކުރަން. އަލުގަނޑުމެންގެ މި މަޖިލިސް ހިމެނޭ ސަރަހައްދުގައި މިހުރީ އެންމެ ގިނަ ކުދިން އެޅޭ ދެ ސްކޫލް. އެ ސްކޫލްތަކުގެ ދަރިވަރުން ގޮވާތަކެއްޗާއި ކުޑަދޮރުން އުކާ ތަކެތި އެޑިއުކޭޝަން މިނިސްޓަރަށް ނުފެންނަނީ ތޯ. އެހެންކަމުން މިފަދަ ކަންކަން އިސްލާހު ކުރަންޖެހޭ.\nމިހާރަކަށް އައިސް މަޖިލީހުން ގާނޫނުތައް ހަދަނީ ބަޔަކި ބަޔަކަށް ފައިދާވާ ގޮތަށް. ވަކި މީހަކަށް ޓާގެޓް ކޮށްގެންވެސް ގާނޫނުތައް ހަދާފައިވޭ. މިބިލްގައި ވެސް ކަންބޮޑުވާ ކަންކަން އެބަހުރި. ރީޗަރުންނަށް ލައިސަންސެއް ދިނުމަށް މިބިލްގައި ބަޔާން ކޮށްފައިވޭ. އެބިލްގައި އެ ލައިސަންސް ދޫކުރުމަށް ހަމަޖެހިފައިވަނީ މިގާނޫނުން އެކުލަވާލާ ކައުންސިލަކުން. މިއީ ޓީޗަރުންނަށް ނުފޫޒު ފޯރުވުމާއި ބިރުދަންކަން ކުރާ ކަމެއް. އަޅުގަނޑުމެން ވެސް ބޭނުންވަނީ ފެންވަރު ރަނގަޅު ޓީޗަރުންގެ އަރިހަށް ކިޔަވަން ފޮނުވަން. އެކަމަކު މުސްތަލްބަލުގައި ޓިޗަރުންގެ ގޮތުގައި އެކްޓިވިސްޓުން އުޅުމަކީ އެކަށީގެންވާ ކަމެއް. ގިނަ ފަހަރަށް ގާނޫނާ އެއްގޮތަކަށް ނޫން ސަރުކާރުންނާއި މަޖިލީހުންވެސް އަމަލު ކުރަމުންދަނީ\nތައުލީމުގެ ބިލަށް ބަހުސް ކުރުމަށް އެ ބިލް މަޖިލީހަށް ހުށަހެޅުން\nއެ ބިލް ހުށަހެޅުއްވީ ސަރުކާރުގެ ފަރާތުން ފުނަދޫ ދާއިރާގެ މެމްބަރު އަލީ ސަލީމް.\nސަލީމް: މިބިލަކީ ވަރަށް ގައުމީ ބިލެއް. މިބިލަކީ ރާއްޖޭގައި ޑިމޮކްރެސީ ހަރުދަނާ ކުރުމަށްވެސް ހުށަހެޅޭ ބިލެއް. މިއީ ވަކި މީހެއްގެ ބިލެއް ނޫން. މިއީ ކުދި ބޮޑު އެންމެންނަށް އުނގެނުމުގެ ހައްގު ހޯދައިދިނުމަށް ހުށަހަޅާފައިވާ ބިލެއް. މިއީ ގާނޫނުއަސާސީން ވެސް ރައްޔިތުންނަށް ލިބިދޭ ހައްގެއް. މިބިލް އެކުލެވިގެންވަނީ 19 މާއްދާގެ މައްޗަށް، 57 މާއްދާ މިބިލްގައިވޭ.\n15 ފެބްރުއަރީ 2017 | ބުދަ 10:57\nތައުލީމުގެ ބިލަށް ބަހުސް ކުރުން މިއަދުގެ ޖަލްސާގައި ފެށުމަށް ފެންނަ ކަމަށް 23 މެމްބަރުންގެ އަޣްލަބިއްޔަތުން ފާސްވެއްޖެ. ނުފެން ކަމަށް ދެ މެމްބަރުން ވޯޓް ދެއްވިއިރު، ވަކިގޮތަކަށް ވޯޓް ދެއްވަން ބޭނުންނުވާ ކަމަށް ވެސް ދެ މެމްބަރުން ވޯޓް ދެއްވި.\n15 ފެބްރުއަރީ 2017 | ބުދަ 09:55\nއިބްތިދާއީ ބަހުސް ކުރުން\nސަރުކާރުގެ ފަރާތުން، ފުނަދޫ ދާއިރާގެ މެންބަރު އަލީ ސަލީމް ހުށަހަޅުއްވާފައިވާ، ތައުލީމުގެ ބިލުގެ އިބްތިދާއީ ބަހުސް ރައްޔިތުންގެ މަޖިލީހުގެ ގަވާއިދުގެ 25 ވަނަ މާއްދާގެ (ނ)ގައިވާ ގޮތުގެމަތިން ކުރިއަށް ގެންދިއުމުގެ ފުރުސަތު ދިނުމަށްޓަކައި، މަޖިލީހުގައި ވޯޓު ނެގުން އަދި ބިލުގެ އިބްތިދާއީ ބަހުސް ކުރިއަށް ގެންދިއުމަށް މަޖިލީހުން ފާސްވެއްޖެނަމަ އެ ބިލުގެ އިބްތިދާއީ ބަހުސް ފެށުން. މިހާރު ކުރިއަށް ދަނީ އެކަމަށް ނަގަންޖެހޭ ވޯޓު ނެގުމުގެ މަސައްކަތް.\nމަޖިލީހުގެ ރައީސް އަބްދުﷲ މަސީހު މުހައްމަދު: ޖަލްސާއަށް މިވަގުތު ހާޒިރުވެވަޑައިގަންނަވާފައިވަނީ 23 މެމްބަރުން\n15 ފެބްރުއަރީ 2017 | ބުދަ 09:43\nރައްޔިތުންގެ މަޖިލީހުގެ ބުދަ ދުވަހު ބާއްވާ ޖަލްސާއަކީ މަޖިލީހުގެ މިއަހަރުގެ ފުރަތަމަ ދައުރުގެ ހަ ވަނަ ޖަލްސާ އެވެ.\n15 ފެބްރުއަރީ 2017 | ބުދަ 09:03


Modi ge nan jahaigen hedhi coat agakee million ehhaa Rupees\nމޮދީގެ ނަން ޖަހައިގެން ހެދި ކޯޓުގެ އަގަކީ މިލިއަނެއްހާ ރުޕީސް!\nއެމެރިކާގެ ރައީސް ބަރަކް އޮބާމާ އިންޑިއާ އަށް ވަޑައިގެން އިރު އެ ގައުމުގެ ބޮޑުވަޒީރު ނަރެންދުރަ މޮދީ އޭނާގެ ނަމުން ޖަރީކޮށްފައިވާ ކޯޓެއް ތުރުކުރެއްވުމުން އަމާޒުވެފައިވާ ފާޑުުކިޔުންތައް އެ ކޯޓުގެ އަގާ އެކު ބޮޑުވެއްޖެ އެވެ.\nއިންޑިއާގެ މީޑިއާ ރިޕޯޓްތައް ބުނާ ގޮތުގައި މޮދީގެ ނަން ރޮނގުތަކަކަށްވާ ގޮތަށް ވަރަށް ކުދި އަކުރުން މުޅި ކޯޓުގައި ދަމާފައި ހުންނަ ގޮތަށް ފޮތި ވިޔެ ކޯޓު ފެހުމަށް 16000 އެމެރިކާ ޑޮލަރު ނުވަތަ މިލިއަނެއްހާ އިންޑިއާ ރުޕީސް ހޭދަވާނެ އެވެ.\nއޮބާމާއާ އެކު ނިއު ދިއްލީގައި ބޭއްވި ބައްދަލުކުރެއްވުމެއްގައި މޮދީ މި ކޯޓު ތުރުކުރައްވައިގެން ހުންނެވި އިރު ދުރުން ހީވަނީ ހަމަ އާދައިގެ ގަދަ ނޫކުލައިގެ ފޮތީގައި ރަން ކުލައިގެ ރޮނގެއް ދަމާފައި ހުންނަހެންނެވެ. ނަމަވެސް ކައިރިން ބަލައިލުމުން އެއީ މޮދީގެ ނަންކަން އެނގެ އެވެ.\nފާޑުކިޔާ މީހުން ބުނަމުން ދަނީ މޮދީގެ ބޮޑާ ކަމާއި ދެއްކުންތެރިކަން މިކަމުން ހާމަވާ ކަމަށެވެ. ސޯޝަލް މީޑިއާގައި މިކަމާ ގުޅުވައިގެން މޮދީ އަށް ޖޯކު ޖެހުން އާންމުވެފައި ވާއިރު އިންޑިއާގެ ބޮޑެތި ނޫސްތަކުން ވެސް ދަނީ މޮދީ އަށް ފާޑު ކިޔަމުންނެވެ. އެގޮތުން އެންމެ ބޮޑަށް ފާހަގަކުރަމުން ދަނީ އިންތިހާބަށް ކެމްޕޭނުކުރި އިރު މާ އާދައިގެ ބޭފުޅެއްގެ ގޮތުގައި ނިކުމެ ވަޑައިގެން އާދައިގެ ގޮތަކަށް އުޅުމަކީ އެންމެ މޮޅު ގޮތް ކަމަށް ވިދާޅުވެފައި ވާތީ އެވެ.\nއަމިއްލަ ނަމުން ފުރާލާފައި އޮތް ކޯޓެއް މޮދީ ތުރުކުރެއްވި އިރު މިސްރުގެ ކުރީގެ ރައީސް ހުސްނީ މުބާރަކް ވެސް ހަމަ މިފަދަ ކޯޓެއް ތުރުކުރެއްވި އެވެ. އެހެންވެ މުބާރަކާއި މޮދީއާ އަޅާކިޔާ މީހުން ވެސް ވަނީ އިތުރުވެފަ އެވެ.


ޠާލިބާނުން އަފުޣާނިސްތާން ހިފުމުން އިންޑިޔާގައި މުސްލިމުންނަށްކުރާ ފުރައްސަރަ އިތުރުވެއްޖެ | Sandhaanu\nޠާލިބާނުން އަފުޣާނިސްތާން ހިފުމުން އިންޑިޔާގައި މުސްލިމުންނަށްކުރާ ފުރައްސަރަ އިތުރުވެއްޖެ\nއިންޑިޔާގެ ހިނދޫން އެ ގައުމުގެ މުސްލިމުންނަށް އެތަކެއް އަނިޔާތަކެއް ދެމުންދާ ވާހަކައަކީ އައު ވާހަކައެއް ނޫނެވެ. ސަރުކާރުގެ އިސްފަރާތްތަކާ ގުޅިގެން، ހައްދުފަހަނަޅާފައިވާ ހިންދޫން ދަނީ މުސްލިމުންނަށް މަލާމާތް ކުރުމާއި ފުރައްސާރަކުރުމުގެ އިތުރުން އެކި ވަރުވަރުގެ އަނިޔާތައް ދެމުންނެވެ.\nޠާލިބާނުން، އަފްޣާނިސްތާން ހިފުމާއެކު އިންޑިޔާގެ މީސްމީޑިޔާ ޕްލެޓްފޯމްތަކުގައި އައު ހޭޝްޓެގެއް އާންމުވިއެވެ. އަފްޣާނިސްތާނަށް ދިޔުމަށް ގޮވާލައި މީސްމީޑިޔާގައި މި ހޭޝްޓެގް ބޭނުންކޮށްފައި ވަނީ އިންޑިޔާގެ މުސްލިމުންނަށް މަލާމާތްކުރުމުގެ ގޮތުންނެވެ. ދާދި އިހަކަށް ދުވަހު ޕާކިސްތާނަށް ދިޔުމަށް ގޮވާލައި ހޭޝްޓެގެއް ބޭނުންކޮށްގެން ވެސް ބަޔަކުމީހުން ވަނީ މީސްމީޑިޔާގައި މުސްލިމުންނަށް ފުރައްސާރަކޮށްފައެވެ. އެމީހުން ބުނާ ގޮތުގައި އިންޑިޔާ އަކީ ހިންދޫންގެ މުގައްދަސް ބިމެކެވެ. އެހެންކަމުން މުސްލިމުންނަށް އިންޑިޔާގައި ދިރިއުޅުމުގެ ފުރުސަތު ލިބިގެންނުވާނެއެވެ.\nމީގެ ކުރިން ވެސް މަލާމާތުގެ ގޮތުން މުސްލިމުންނާއި ދިމާއަށް ހިންދޫން، ޓެރަރިސްޓުންނޭ ކިޔައި އުޅުނެވެ. ޠާލިބާނުން އަފްޣާނިސްތާން ހިފުމަށް ފަހު މިފަދަ ބަސްބަހުން މުސްލިމުންނަށް މުޚާޠަބުކުރުން ވަނީ އިންޑިޔާގައި އިތުރުވެފައެވެ.\nއިންޑިޔާގެ އާސާމް ސްޓޭޓްގައި 15 މީހުން ވަނީ މިދިޔަ ހަފްތާގެ ތެރޭގައި ހައްޔަރުކޮށްފައެވެ. މީގެ ތެރޭގައި ދީނީ އިލްމުވެރިންނާއި، ސިޔާސީ ބޭފުޅަކާއި ނޫސްވެރިއެއްވެސް ހިމެނެއެވެ. އެމީހުން ހައްޔަރުކޮށްފައިވަނީ ޠާލިބާނުންނަށް ސަޕޯޓުކޮށް މީސްމީޑިޔާގައި ޕޯސްޓުކޮށްފައިވާކަމުގެ ތުހުމަތުގައެވެ.


Kuhthaa Akah Kee Namehge Sababun Hulhu Jahaifi\nއަންހެނަކަށް ކިޔާ ނަމާއި ކުއްތާ އަކަށް ކިޔާ ނަން އެއްގޮތްވުމުން ހުޅުޖަހާ ޒަހަމް ކޮށްލައިފި\n22 ޑިސެމްބަރ 2021 - 13:50:44\nއަންހެނަކަށް ކިޔާ ނަމުން ކުއްތާއަކަށް ނަންދިނުމުގެ ސަބަބުން މައްސަލަ ހޫނުވެ މީހެއްގައިގައި ރޯކޮށްލައިފި އެވެ.\nއިންޑިއާގެ ގުޖުރާތުގައި ހިނގި މިހާދިސާގެ ސަބަބުން އެސަރަހައްދުގެ ފުލުހުން ވަނީ 04 މީހަކު މިހާތަނަށް ހައްޔަރު ކޮށްފައެވެ. އަދި އިތުރު ބަޔަކު ހޯދަމުން އަންނަ ކަމަށްވެސް ގުޖުރާތުގެ ފުލުހުން ވަނީ ބުނެފައެވެ.\nމި ހާދިސާ ހިނގުމަށް މެދުވެރިވީ، ގުޖުރާތުގެ އަވަށެއްގައި ދިރިއުޅެމުންދިޔަ އަންހެނެއް އެމީހުން ގޭގައި ގެންގުޅެން ގެނައި ކުއްތާއަށް "ސޯނޫ" ކިޔުމުންނެވެ. "ސޯނޫ" އަކީ ކުއްތާ ގެނައި ގެއާއި ޖެހިގެން ހުންނަ ގޭގައި ދިރިއުޅެމުންދާ އަންހެނަކަށް ކިޔާ ނަމެކެވެ.\n"ސޯނޫ އަކީ އެ އަންހެން މީހާގެ އަވައްޓެރިއަކަށް ކިޔާ ނަން. އަންހެން މީހާ ގެނައި ކުއްތާ އަށްވެސް ކިޔަނީ ސޯނޫ. މިކަމާއި މެދު ދެ ގޭގެ މީހުން ޒުވާބު ކުރާތާ ދުވަސްތަކެއް ވެދާނެ. އެންމެ ފަހުން މި މައްސަލަ ހޫނުވެގެން ގޮސް، ކުއްތާ ގެނައި އަންހެން މީހާ ގައިގައި ރޯކޮށްލީ، މިކަމުގެ ތަހުގީގުތައް ކުރަމުން މިދަނީ." އެސަރަހައްދުގެ ފުލުހުންގެ ވެރިޔާ ވިދާޅުވިއެވެ.\nމިހާދިސާގައި ފިހުނު މީހާގެ ހަށިގަނޑުގެ 75 އިންސައްތަ ވަނީ ފިހިފައެވެ. އަދި އެމީހާއަށް ހޮސްޕިޓަލުގެ އައިސީޔޫގައި ފަރުވާ ދެމުން އަންނަ އިރު އޭނާގެ ހާލު ސީރިއަސް ކަމަށް ޑޮކްޓަރުންނާއި ހަވާލާދީ ފުލުހުން ވަނީ ބުނެފައެވެ.


އަލް އިމާމު އަޙްމަދު: أحمد بن حنبل – إمام أهل السنة –9– DhiSalafiyyah\nއަލް އިމާމު އަޙްމަދު: أحمد بن حنبل – إمام أهل السنة – 9\n04/11/2016 ޢިލްމުވެރިން, ސިޔަރަތާއި ތާރީޚްއަލްއަޚް އަބޫ ފުޟައިލު މުއުތަމިން އަޙްމަދު\nأبو نعيم ވިދާޅުވިއެވެ.\n“އިމާމު އަޙްމަދު ބުން ޙަންބަލް އަކީ އިމާމުކަމުގައި ތަނބެއްފަދަ ބޭފުޅެކެވެ. އެއީ ޙަދީޘްތަކަށް ތަބާވުމުގައި އެކަލޭގެފާނު ދެއްކެވި ނަމޫނާއާއި ހެޔޮމީހުންނާއެކު އެކަލޭގެފާނު މުލާޒަމާ ވީތީއެވެ. އެކަލޭގެފާނު ޙަދީޘްތަކަށް ޢަމަލުނުކޮށް ދޫކޮށްލާތަނެއް ނުފެންނާނެއެވެ. އަދި ޙަދީޘްތަކުގެ މައްޗަށް އެކަލޭގެފާނުގެ ބުއްދި މާފުރިހަމަ ކަމުގައި ނުދެކޭނެއެވެ. ޙަދީޘްތައް ހިތުދަސްކުރުމުގައި އެކަލޭގެފާނަކީ ކަނޑެއްފަދަ ބޭފުޅެކެވެ. އަދި އެކަލޭގެފާނަކީ ޙަދީޘްގެ ޢިލަލްގައާއި ތަޢުލީލު ކުރުމުގައި ފުންވެގެންވާ ކަނޑެކެވެ.”\nعبد الملك الميموني ގެއަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ.\n“އަޙްމަދު ބުން ޙަންބަލްއަށްވުރެ ހެޔޮވެގެންވާ ބޭފުޅެއް ތިމަންކަޭގެފާނުގެ ދެލޮލުން ނުދެކެމެވެ. އަދި މުޙައްދިޘުންގެ ތެރެއިން، އެކަލޭގެފާނަށްވުރެ ބޮޑަށް ﷲ ޙުރުމަތްތެ ކުރައްވާފައިވާ ކަންތައްތަކާއި، ނަބިއްޔާ ޞައްލަﷲ ޢަލައިހި ވަސައްލަމަގެ ސުންނަތް މަތިވެރިކުރައްވާ ބޭފުޅެއްވެސް ދެކިވަޑައި ނުގަންނަވަމެވެ. އެކަލޭގެފާނުގެ އަރިހުން ޙަދީޘެއް ޞައްހަވެއްޖެނަމަ އިމާމު އަޙްމަދު އަށްވުރެ ވަރުގަދައަށް ޙަދީޘްގައި ހިއްޕަވާ ބޭފުޅެއްވެސް ދެކިވަޑައި ނުގަންނަވަމެވެ.”\nއިމާމު އަޙްމަދު ރަޙިމަހުﷲ ވިދާޅުވިއެވެ.\n“ނަބިއްޔާ ޞައްލަﷲ ޢަލައިހި ވަސައްލަމަގެ އެއްވެސް ޙަދީޘްފުޅެއް، އެ ޙަދީޘްފުޅަކަށް ޢަމަލު ނުކުރައްވާ ތިމަންކަލޭގެފާނު ނުލިޔުއްވަމެވެ. ތިމަންކަލޭގެފާ ހަމައަށް އައި ޙަދީޘްފުޅެއްގައި ވިއެވެ. (أن النبي صلي الله عليه وسلم احتجم, وأعطى أبا طيبة دينارا)  މާނައީ: “ހަމަކަށަވަރުން ނަބިއްޔާ ޞައްލަﷲ ޢަލައިހި ވަސައްލަމަ ހިޖާމާޖެއްސެވިއެވެ. އަދި އަބޫ ޠައިބާއަށް (ހިޖާމާ ޖަހާދެއްވި ބޭފުލާއަށް) ދީނާރެއްދެއްވިއެވެ.)” (ދެން ތިމަންކަލޭގެފާނު ހިޖާމާ ޖައްސަވާ، އަދި) ހިޖާމާ ޖަހާދެއްވި ބޭފުޅާއަށް ދީނާރެއް ދެއްވީމެވެ.” މިކަމާ އުފާކުރައްވާ ތިންދުވަސް ވާންދެން އެކަލޭގެފާނު އެކަން ފާހަގަކުރެއްވިއެވެ. \nއިމާމް އަޙްމަދުގެ ދަރިކަލުން عبد الله بن أجمد ވިދާޅުވިއެވެ.\n“ސަތޭކަ ޙަދީޘަށް ވުރެ ގިނަނަމަ، ފޮތަކާއި ނުލައި ތިމަންކަލޭގެފާނުގެ ބައްޕަ ދުވަހަކުވެސް ޙަދީޘް ކިޔާނުދެއްވައެވެ. ތިމަންކަލޭގެފާނުގެ ބައްޕަ ވިދާޅުވަނިކޮށް ތިމަންކަލޭގެފާނު އަޑުއެއްސެވީމެވެ. ޝާފިޢީގެފާނު ވިދާޅުވިއެވެ.\n“އޭ އަބޫ ޢަބްދުﷲ އެވެ. ތިޔަބައިމީހުންގެ އަރިހުގައި ޙަދީޘެއް ޞައްޙަވެއްޖެނަމަ ތިމަންބޭކަލުންނަށް އެކަމުގެ ޚަބަރުދެއްވާށެވެ. އެއީ ތިމަންބޭކަލުން އެޙަދީޘަށް ރުޖޫޢަވުމަށެވެ. ޞައްޙަކުރުމުގެ ޚަބަރުތައް ތިމަންބޭކަލުންނަށްވުރެ ބޮޑަށް ތިޔަބައިމީހުން ދަންނަމުއެވެ. ފަހެ ކޫފާގެ އަހުލުވެރިއެއްގެ ކިބައިންވިއަސް ބަޞަރާގެ އަހުލުވެރިއެއްގެ ކިބައިންވިއަސް އަދި ޝާމުގެ އަހުލުވެރިއެއްގެ ކިބައިންވިއަސް، ޞައްޙަ ޚަބަރެއްނަމަ ތިމަންބޭކަލުންނަށް ޚަބަރުދެއްވާށެވެ.”\n أبو نعيم في الحلية (9/221)\n المنهج الأحمد (1/24)\n سير أعلام النبلاء للذهبي (11/214213,)


އެމެރިކާއިން އިރާން އަށް ހަމަލާ ދޭން ތައްޔާރުވަނީ | Dhiislam | Dhiislam\nއެމެރިކާއިން އިރާންއަށް ހަމަލާދޭން ތައްޔާރުވަމުން އެބަދާކަމަށް އޮބާމާ ސަރުކާރުގެ އޮފިސަލުން މީޑިއާށް ހަބަރުދީފިއެވެ.\nއެމެރިކާގެ ސީނިއާރ އޮފިސަލުން މިހަބަރު ދީފައިވަނީ ނިއުޔޯކް ޓައިމްސް އަށެވެ. ނިއުޔޯކް ޓައިމްގައި އޮފިސަލު ވަނީ އިރާންއަށް ހަމަލާދޭން އުޅޭ ކަމުގެ މޭރުމުން ވާހަކަ ދައްކާފައެވެ. ގަލްފް ގައުމުތަކުގައި އެމެރިކާއިން މިސައިލުން ދިފާއުވާ ނިޒާމްތަކާއި އެމެރިކާގެ ފައުޖުތަށް ތަފާތު ނަންނަމުގައި އެއްކުރުމަށްފަހު އިރާންއަށް 'ހަމަލާ ދޭން އުޅޭ'ކަމަށް ތަޖްރިބާކާރުންވެސް ވަނީ ހާމަކޮށްފައެވެ. އަދި އެމެރިކާއިން މިކަމަށް ދޭ ނުސީދާ އިންޒާރުތަކުން ކައިރި މުސްތަޤުބަލެއްގައި އެމެރިކާއިން އިރާންއަށް ހަމަލާ ދީފާނެކަމަށް ގިނަ ބަޔަކު ދަނީ ބުނަމުންނެވެ.\nއިރާންއަށް ހަމަލާ ދިނުމުގެ ގޮތުން ކަނޑާއި ބިމުގައި މިސައިލުން ދިފާއުވާ ނިޒާމްތައް ވަނީ ޤާއިމުކޮށްފައެވެ. މިކަމުގައި އެހީތެރިކަން އެމެރިކާއަށް ފޯރުކޮށްދެމުން އަންނަނީ ޤަތަރާއި ޔުނައިޓެޑް އެރެބް އެމިރޭޓްސް އާއި ބަހްރޭން އަދި ކުއޭތު ކަމަށް ވަނީ ހަބަރު ލިބިފައެވެ. އަދި އޮމާން އާއި މިކަމާޢި ގުޅޭގޮތުން ދަނީ ވާހަކަތައް ދެކެވެމުންނެވެ. މެޑިޓެރޭނިއަން ކަނޑުގެ ސަރަހައްދުގައިވެސް މިސައިލުން ދިފާއުވާނޭ ނިޒާމްތައްވަނީ ޤާއިމުކޮށްފައެވެ.\nބުޝްގެ ސަރުކާރުން ފެށި ހަނގުރާމައިގެ ޗޭނު އޮބާމާގެ ސަރުކާރުން އިތުރަށް ގަތަމުންދާއިރު އިރާންގެ ނިއުކްލިއަރ ޕްރޮގްރާމްގެ ސަބަބުން އިރާން ދަނީ ހަނގުރާމައިގެ ތުންފަތް މައްޗަށް ވެއްޓެމުންނެވެ. އެމެރިކާއިން އިރާންއަށް ހަމަލާ ދޭން އުޅޭ ކަމުގެ އިޝާރާތްތައް ދެމުންދާއިރު އިރާން އިން އެއިންޒާރުތަކަށް މާބޮޑު ފަރުވާލެއް ބަހައްޓާތަނެއް ނުފެނެއެވެ.


އަޅުގަނޑަށް ދެއްވާ ވޯޓާ އެކީ މާލޭގެ ކޮންމެ ރައްޔިތަކު ހިލޭ ބޯޙިޔާވަހިކަން ޔަގީން ކުރައްވާ! އަލްހާން | Jazeera\tއަޅުގަނޑަށް ދެއްވާ ވޯޓާ އެކީ މާލޭގެ ކޮންމެ ރައްޔިތަކު ހިލޭ ބޯޙިޔާވަހިކަން ޔަގީން ކުރައްވާ! އަލްހާން - Jazeera\nއަޅުގަނޑަށް ދެއްވާ ވޯޓާ އެކީ މާލޭގެ ކޮންމެ ރައްޔިތަކު ހިލޭ ބޯޙިޔާވަހިކަން ޔަގީން ކުރައްވާ! އަލްހާން\nއައިމިނަތު ޔުމްނާ March 5, 2020 68 views0\nއަލްހާން އަށް ދެއްވާ ކޮންމެ ވޯޓަކާއި އެކީ މާލޭގެ ކޮންމެ ރައްޔިތަކަށް ހިލޭ ބޯހިޔާވަހިކަން ޔަގީންވާނެ ކަމުގައި ކުރިއަށް އޮތް ލޯކަލް ކައުންސިލް އިންތިހާބުގައި މާލޭ މޭޔަރު ކަމަށް ކުރިމަތި ލައްވާފައިވާ އަލްހާން ފަހުމީ ވިދާޅުވެއްޖެއެވެ.\nއަލްހާން އިތުރަށް ދިވާޅުވެފައިވަނީ އަލްހާން އަކީ ހަމައެކަނި މިނިވަން ކެންޑިޑޭޓް ކަމަށާއި، ވެރިކަން ހަވާލުކުރަން ވާނީ މިނިވަނުންނާއި ކަމަށެވެ. އެކަން މިއަދުގެ ދިވެހި ވެރިކަމުން ސާފު ފަތިހަކަށް އެެހެރަގެން އަލިވިލެނީ ކަމަށާއި ތަފާތު ދައްކާނެކަމަށެވެ.\nއަލްހާން ވަނީ މިވަގުތު ވަކި ޕާޓީއެއްގައި ހުރުމަކީ އޭނާގެ ސިޔާސީ މިނިވަންކަމާއި މެދު ސުވާލު އުފެދޭނެ ކަމަކަށްވާތީ ޖޭޕީގެ މެމްބަރުކަމުން އިސްތިއުފާ ދެއްވާފައެވެ.\nއެމްޑީޕީގެ ކުރީގެ ނައިބު ރައީސް އަދި ފޭދޫ ދައިރާގެ މެމްބަރުކަން ވެސް ކުރިން ކުރެއްވި އަލްހާން ޖޭޕީއާ ދެވަނަ ފަހަރަށް ގުޅިވަޑައިގަތީ 2018 ވަނަ އަހަރުގެ ފަހުކޮޅުއެވެ.\nޖޭޕީއަށް އައުމުގެ ކުރިން އަލްހާން ހުންނެވީ ޕީޕީއެމްގައެވެ. ނަމަވެސް 2018 ވަނަ އަހަރު ބޭއްވި ރިޔާސީ އިންތިހާބަށް ފަހު މާގިނަ ދުވަހެއް ނުވެ އަލްހާން ވަނީ ޕީޕީއެމުން ވަކިވެ ވަޑައިގެންފައެވެ.


Kuda Kujjakah Aniyaa Kuraa Manzaru Fenna Vedio Eh Dhauruvanee - Vaguthu\nކުޑަ ކުއްޖަކަށް އަނިޔާ ކުރާ މަންޒަރު ފެންނަ ވީޑިއޯއެއް އާއްމުވެއްޖެ އެވެ.މީސްމީޑިއާގައި ދައުރުވަމުން ދިޔަ ވީޑިއޯގައި މާލޭގެ ގެއެއްގެ ބެލްކަންޏެއްގައި ކުޑަ ފިރިހެން ކުއްޖަކަށް އަނިޔާކުރާ މަންޒަރު ފެންނާތީ ޖެންޑާ މިނިސްޓްރީން ވަނީ އެ މައްސަލަ ތަހުގީގުކުރަން ވެސް ފަށާފައެވެ.އެ ވީިޑިއޯ މީސްމީޑިއާގައި ދައުރުވާން ފެށީ ރެއިން ފެށީ ރޭގެ ވަގުތެއްގައެވެ.އެ މައްސަލަ ބަލަމުންދާކަން ހާމަކުރި ނަމަވެސް އެކަމާއި ގުޅޭ އިތުރު މައްސަލައެއް ޖެންޑަރ މިނިސްޓްރީއިން ހާމައެއް ނުކުރައްވައެވެ.\nމިހާރު ގިނަ އެކައުންޓްތަކުން ވަނީ އެ ވީޑިއޯ ޑިލީޓްކޮށްފައެވެ. އެ ވީޑިއޯއިން ބެލްކަނީއެއްގެ ތެރެއަށް ކުޑަ ފިރިހެން ކުއްޖަކު ވައްޓާލުމަށްފަހު އެ ކުއްޖާ ގަދަކަމުން ގޭތެރެއަށް ވައްދަން މީހަކު މަސައްކަތް ކުރާ މަންޒަރު ފެނިގެންދެއެެވެ. އަދި އަނިޔާކުރަމުން ދިޔަ ފިރިހެން މީހާގެ އަތުގައި ހެދުން އަޅުވާ ކޮނޑެއް އޮތްކަން ވެސް އެ ވީޑިއޯ އިން ފާހަގަވެއެވެ.\nއެ ވީޑިއޯ ދައުރުވާން ފެށުމުން އާއްމުން ވަނީ ވަރަށް ބޮޑަށް ފާޑު ކިޔާފައެވެ. އަދި އެފަދަ ގޮތަކަށް ކުޑަ ކުއްޖަކަށް އަނިޔާކުރާއިރު ކަމާއި ބެހޭ ފަރާތްތަކަށް ރިޕޯޓް ނުކޮށް ވީޑިއޯ ކުރުމުން އެކަމަށް ވެސް ބައެއް މީހުން ވަނީ ފާޑުކިޔާފައެވެ.\nކުޑަކުދިންނާއި ގުޅުން ހުރި މައްސަލަތަކުގައި އެ ކުދިންގެ ވީޑިއޯތައް ދައުރުކޮށް، އާއްމު ނުކުރުމަށް ޖެންޑާ މިނިސްޓްރީ އާޢި ކަމާއި ގުޅޭ އެހެނިހެން ފަރާތްތަކުން ނަސޭހަތްތެރިވެއެވެ.\nއަދި އެފަދަ ވީޑިއޯތަކުގެ ސަބަބުން އެ ކުދިންގެ ކަރާމާތަށް އުނިކަން ލިބި މުސްތަގްބަލަށް ހުރަސް އެޅިދާނެ ކަމަށާއި އެކަމަށް ސަމާލުކަން ދިނުމަށްވެސް އެ ފަރާތްތަކުން އިލްތިމާސްކުރައްވައެވެ.\nއޮކްޓޯބަރ 25, 2020 15:14\nއެފަދަވީޑިޔޯ އާންމުކުރުމުން ކުދިންގެ ކަރާމާތް ގެއްލެނިއްޔޯ. އެކަމުން އެނުބާ އަމަލުތައްހިންގާމީހާ ތިޔަ ހިމާޔަތްކުރަނީ. ތާކުންތަކު ނުޖެހޭ ވާހަކަދައްކަނީ. ސިނގިރޭޓް ބޯމީހުން ސިނގިރޭޓް ބުނއިން ހުއްޓުވުމަށް ފޮށީ ބޭރުގައި ފޮޓޯޖެހީމާ ބުއިން މަދުވޭތޯ؟ އިހުނަށްވުރެ މިހާރު ބޯލެއްގިނަ. ބޯމީހުންގެ އަދަދުވެސް ގިނަ. ފޮށީގެ ބޭރުގައި ލިޔެފައި އެއްވެސް އެއްޗެއްއޮތޯ ނޫނީ އޮތީ ކޮންކަހަލަ ފޮޓޮއެއްތޯވެސް ބަލާނުލާ. ސިގިރޭޓްފޮށި ދިއްކޮށްލާއިރަށް ފިހާރަ ތެރޭގައި ހުރެފާ ފޮށިކަނޑާލާފާ ސިނގިރެޓެއް ނަގާފާ ވަގުތުންރޯކޮށްލާފާ ނުކުމެގެން އެދަނީ.\nއޮކްޓޯބަރ 25, 2020 17:17\nޢެންމެ ފަހުން މައްސަލަނިމޭނީ ވީޑިއޯކުރި މީހާ ކުއްވެރިވެގެން. ޥީިޑިއޯނުކުރިނަމަ ފުލުހުންބުނާނެ ހެއްކެއްނެތޭ. ޢަމާ ބުނީތީ ފަރަށްދާ އުސޫލުން މަސްސޫލިއްޔަތު އަދާކުރާ ސަރުކާރުގެ މުއައްސަސާތަކެއް.\nވީޑިއޯ ކުރި މީހާ ކުށްވެރިވަނީ ވީޑިއޯ ކުރުމަށްފަހު މީސްމީޑިއާގައި ދައުރުކުރަން ފެށުމުން. ވީޑިއޯ ކުރުމަށްފަހު ފުލުހުންނާއި ހަވާލުކުރީމަ އެކަން ނިމުނީ. ވީޑިއޯ ކުރާ މީހާގެ ސަބަބުން ގިނަ ފަހަރު ކުޑަކުދިންގެ ކަރާމަތަށް އަސަރުކުރަނީ އޭ ބުނަނީ އެހެންވެ\nވެދާނެއްނު އެ ކުއްޖާ ބެލްކަނިން ފުންމާލަން އުޅޭތީ އެކަން ހުއްޓުވީ ކަމަށްވެސް؟


Banavi hayaai-20 | Fenvaru Online\n12:14 - 8 ޖުލައި 2020 -0ކޮމެންޓް\nކަރުގައި ވަޅިއެޅުމުން ވަގުތުން މަރުވީއެވެ. ޝައުނާގެ ހުނުމުގެ އަޑުން މުޅިތަން ގުގުމާލިއެވެ.\nނީލް ރޮއި ހަޅޭއްލަވާ އަޑަށް ދީމާ އައިސް ބަލާލިއިރު ވާފިރުބެ އޮތީ މަރުވެފައެވެ.\n"ސުބުހާނަﷲ. މީކާކު ކުރި ކަމެއް" ދީމާ ދުވެފައައިސް ވާފިރުބެ އަށް ގޮވަންފޮށިއެވެ.\n"އަހަރެ..ން!" ނީލް މިހެނ ބުނުމުން ދީމާ ނީލްއަށް ބަލާލިއެވެ.\n"ކީކޭ. ކީއްވެ؟" ދީމާ ސުވާލުކުރަން ފެށުމުން ނީލް ތެދުވެގެން ގޮސް ފާޚާނާއަށް ވަނެވެ.\nވާފިރުބެގެ މަރުގެ ތުހުމަތް އެޅުވުނީ ނީލްގެ ބޮލުގައެވެ. އެހެން ނަމަވެސް ހެކި ނެތުމުން ނީލް ހައްޔަރެއް ނުކުރެއެވެ. ވާފިރުބެ މަރާލި ވަޅި ދީމާއަށް ފެނިގެން ދީމާ އެވަޅި ފޮރުވާލީއެވެ. ދީމާ ބަޔާންދިން ގޮތުގައި ނީލް އާއި ދީމާ ބޭރަށް ގޮސްސަ އައިއިރު ވާފިރުބެ އޮތީ މަރުވެފައެވެ. އެހެންނަމަވެސް މިމައްސަލައިގައި ނީލްގެ ބަޔާނެއް ނުލިބުމުން ނީލްގެ މައްޗަށް ތުހުމަތުކުރެވުނީއެވެ. އަނެއްކޮޅުން ވާފިރުބެ މަރުވެފައި އޮތީ ނީލްގެ ކޮޓަރީގައި ނީލްގެ އެދުމަތީގައެވެ.\nވާފިރުބެ މަރުވުމުން ދެންތިބި މީހުން ދީމާ ދެކެ ހިތްހަމަނުޖެހިގެން ފުރައިގެން ދިޔައީއެވެ. އެމީހުން މިރަށަށް ގެނައި މީހަކީ ދީމާއެވެ. ވާފިރުބެ މަރާލީ ނީލްކަން އެމީހުނަށްވެސް ޝައްކެވެ. އެމީހުން ފުރައިގެން ދިޔުމުން ދީމާ ވަރަށް ކަންބޮޑުވިއެވެ. ނީލްއަށް އަންނަމުންދާ ބަދަލުތަކަކީ އާދަޔާ ޚިލާފު ބަދަލުތަކެއްކަން ދީމާއަށް އެގެއެވެ.\nވާފިރުބެ މަރުގެ ޚަބަރު ލިބުމުން ރަށުގެ ކުދިބޮޑު އެންމެން ހިތާމަ ކުރަމުންދިޔައިރު ފަތީނާ ދިޔައީ އެކަމުގެ އުފާފާޅުކުރަމުންނެވެ. ދެން ފަތީނާ ބޭނުން ގޮތަކަށް ރަށުތެރޭގައި އުޅެވޭނެތީއާއި ނީލްއަށް ބޭނުން ގޮތެއް ހެދިދާނެތީއެވެ.\nފަތީނާ ދިޔައީ ނީލްއަށް ފާރަލަމުންނެވެ. އެކަނިވާނެ ވަގުތަކަށް އިންތިޒާރުގައެވެ. ދީމާ ނީލް އެކަނިކޮށްނުލާތީއެވެ. އެހެން ހުއްޓާ ފަތީނާއަށް ފެންނަނީ ޝައުނާ ނީލްގެ ކޮޓަރިޔަށް ވަދެ ގަދަކަމުން ނީލްގެ މައްޗަށް ބާރުފޯރުވާތަނެވެ. ފަތީނާ ފާޑަކަށް ހީގަތެވެ.\nޖެހިގެން އައި ރޭވެސް ނީލް ނިދާފަ އޮތްވާ ހޭލެވެނީ ހަށިގަނޑު ފިނިވެގެންނެވެ. ހީވަނީ އޭސީ އެންމެ ފުލްކޮށްފަ ހުރިހެންނެވެ. ނީލް ތެދުވެ އޭސީ ރިމޯޓް ނަގާ ބަލާލިއިރު އޭސީ ހުރީ ނިއްވާފައެވެ. ނީލް ތެދުވެ ކުޑަދޮރާ ދިމާލަށް ހިގައިގަތެވެ. ކުޑަދޮރާ ހަމަޔަށް ހިގާފަ ދެވެނީ ކިރިޔާއެވެ. ދެފައި ތުރުތުރު އަޅާ ވަރުން މަޑުމަޑުން ހިގާފައި ގޮސް ކުޑަދޮރު ލައްޕާލާފައި އެބުރުނުއިރު ޝައުނާ އިނީ އެދުމަތީގައެވެ. ނީލް ސިއްސައިގެންގޮސް ބިންމައްޗަށް ވެއްޓުނެވެ.\nޝައުނާ ތިރިވެފައި ނީލްއާ ދިމާލަށް އަންނަން ފެށިއެވެ. ނީލް އިނީ ފާރުގައި ލެގިލައިގެންނެވެ. ޝައުނާ ނީލްގެ ދެފައިގައި ހިފާ ދަމައިގަތެވެ. ޝައުނާ އަތްލިތަން ހުރީ އަދާފައެވެ. ނަގާ ދިލަހޫނުން ނީލްއަށް ކެތްނުވިއެވެ. ސަލާމަތަށް އެދި ގޮވަމުންދިޔައެވެ. އެހެންރޭތަކާ ޚިލާފަށް މިރޭ ޝައުނާ ނީލްއަށް އަނިޔާ ކުރިއެވެ. މޭމަތީގަޔާއި ބުރިކަށީގައި ވަކިއަޅާ ހެދިއެވެ. އެހެންރޭރޭ ޝައުނާ ނީލްއާ ވާހަކަވެސް ދައްކައެވެ. އެހެން ނަމަވެސް މިރޭ ވާހަކައެއް ނުދައްކައެވެ. ހަށިގަނޑުގައި އެއްވެސް ފޭރާމެއް ނެތި ނީލް ތަޅުންގަނޑު މަތީ އޮތީ ރޮއިރޮއިއެވެ. ވޭންނާޅާ އެންމެ ގުނަވަނެއްވެސް ނެތެވެ. ވަކިއަޅާފަ ހުރިތަނުން ލޭވެސް އައިސްސަ ހުއްޓެވެ. މިވަގުތު ނީލްގެ ހާލު ފެނުނު މީހެއްގެ ލޮލުން ކަރުނަ އަންނާނެއެވެ. ޝައުނާ ބޭނުން ހުރިހާ ކަމެއް ނިންމާފައި ޖެހި ވިދުވަރެއްހެން ޝައުނާ ގެއްލިއްޖެއެވެ. ނީލް ތެދުވާން މަސައްކަތްކުރިއެވެ. އެހެނަސް ކޮޅަށް ތެދުވުމުން އަނެއްކާވެސް ވެއްޓެނީއެވެ.\n"ނީލް" އިރުކޮޅެއްފަހުން މީހަކު ނީލްއަށް ގޮވާލިއެވެ.\nނީލް މަޑުމަޑުން ލޯހުޅުވާ ބަލާލިއިރު ކުރިމަތީގާ ޝައުނާ ހުއްޓެވެ.\n"އަދިވެސް ކަލޭގެ ހިތް ނުފުރެނީތަ. ބަލާބަ ކަލޭ އަހަންނަށް ޖައްސާފަ އޮތް ހާލު. މީތަ ތިވާ ލޯތްބަކީ. މީތަ އަހަރެން ކަލޭދެކެ ވީ ލޯބީގެ ބަދަލަކީ. ޝެރިންގެ ސިފައިގައި ހުއްޓަސް އަހަރެން ހުންނާނީ ކަލޭ ހިތްފުރެންދެން ލޯބި ދީފައި." ނީލް ރޮމުން ވާހަކަދެއްކިއެވެ.\n"ނޫން. ނޫން. ތިހެން ނުބުނޭ. ކާކު ނީލްއަށް މިހާލު ޖެއްސީ." ޝައުނާ ދުވެފަ އައިސް ނީލްގެ ކައިރީ އިށީނެވެ.\n"އަހަންނަށް މިހާލު ޖެއްސި މީހަކީ ކަލޭ. "\n"އަހަރެން. އަހަރެން ކޮންއިރަކު.އަހަރެން ނުކުރަން ނީލްއަށް އެއްވެސް ގޯނާއެއް. އެހެންނޫނަސް އަހަރެން ނީލް ދެކެ ވަނީ ހަޤީގީ ލޯބި. އަހަރެން ކީއްކުރަން ނީލްއަށް އަނިޔާކުރަންވީ." ޝައުނާ އިނީ ހައިރާންވެފައެވެ. ނީލްއަށް އެހާލު ޖެއްސީ ޝައުނާ ކަމަށް ނީލް ބުނަނީ ކީއްވެހެއްޔެވެ.\n"ނީލް. ގަބޫލުކުރޭ! ތީ އަހަރެން ކުރި ކަމެއް ނޫން. އަހަރެން އެއްވެސް ދުވަހަކު ނީލްއަށް އަނިޔާ ކުރިންތަ. ނީލް ވިސްނާލަބަ." ޝައުނާ މަޑުމަޑުން ނީލްއާ ގާތްވަމުން ވާހަކަ ދެއްކިއެވެ. ނީލް ގަދަހަދާފައި ދުރަށް ދާން އުޅުނެވެ. ޝައުނާ ބާރުގެ ބޭނުންކޮށްގެން ނީލް ނަގާ އެދުމަތީ ބޭއްވިއެވެ. ޝައުނާގެ އަތް ބީއްސާލުމުން ނީލްގެ ހަށިގަނޑުގައި އަޅަމުންދިޔަ ވޭންތަކަށް ލުޔެއް ލިބި ވަކިއަޅާފައި ހުރި ނިޝާންތައް ފިލައިދިޔައެވެ.\nބާރުގެ ބޭނުންކޮށް ނީލް ނިންދަވާލާފައި ގައިމަތީ ރަޖާ އަޅާލާފައި ޝައުނާ ނުކުތީ ބޭރަށެވެ.\n"އަހަރެންގެ ނީލްއަށް އަނިޔާކުރި މީހަކު ދުނިޔޭގައި ނުބަހައްޓާނަން." ހިތާހިތާ ކިޔާލިއެވެ.\nޝައުނާ ދިޔައީ އަތިރިމައްޗަށެވެ. މޫދާ ދިމާލަށް ބަލަހައްޓައިގެން ހުރެ ދެއަތުން ލޮނުގަނޑު ކަހާލިއެވެ. ލޮނުގަނޑު ދެފަރާތަށް އެރުމުން ބޮޑޮސްކްރީނެއް ކަހަލަ ހުދު ފޮތިގަނޑެއް ފާޅުވެގެންދިޔައެވެ. އެފޮތިގަނޑުން ސިފަވެގެންދިޔަ މަންޒަރު ހީވަނީ ޕްރޮޖެކްޓަރަކުން އަޅުވާފަ ހުރި ފިލްމެއްހެންނެވެ.\nއެފިލްމުން ފެނިގެންދަނީ ޝައުނާ ނީލްއަށް އަނިޔާކޮށް އެހާލު ޖެއްސި މަންޒަރެވެ. ޝައުނާ ހުރީ ވާނުވާ ނޭގިފައެވެ. އެގޭހާވެސް އެއްޗަކީ އެއީ ޝައުނާ ނޫންކަމެވެ. ފިލްމުން ފެނިގެނދިޔަ ޝައުނާ ދަމުން ސިފަބަދަލުކުރި މަންޒަރު ފެނުމުން އެއީ ކާކުކަން ޝައުނާއަށް އެގުނެވެ. އެއީ ފަތީނާއެވެ. ފަތީނާ ޝައުނާގެ ސިފައިގައި ގޮސް ނީލްއަށް އަނިޔާކުރީއެވެ.\n"އަހަރެން ކަލޭ މަރައެއް ނުލާނަން. ކަލޭ މަރަށް ތެޅޭ ވަރަކަށް ޝައުނާވެސް ތެޅޭނެ. ވަގުތު ޖެހުނީމަ ކަލޭވެސް ޝައުނާވެސް މަރާލާނަން." ފަތީނާ މިހެން ބުނުމުން ޝައުނާ ރުޅިގަދަވިއެވެ.\n"އަހަރެންވެސް ބަލާނަން ދެން ކަލެޔަށް ނީލްއާ ވައިވެސް އެޅޭތޯ." ޝައުނާ ބުނެލިއެވެ.\nމޫދުގެ ލޮނުގަނޑު ކުރިޔެކޭ އެއްގޮތަށް ރަނގަޅުވެ ރާޅު ބިންނަމުންދިޔައެވެ. ޝައުނާ ގޮސް އެރުނީ ރާޅުބިންނަ ހިސާބަށެވެ. ރާޅެއްގެ ދަށުވެ ޝައުނާ ގެއްލުނެވެ.\nޖެހިގެން އައި ދުވަހު ހެދުނު ނީލް ކޮޓަރިން ނުނުކުންނާތީ ދީމާ ގޮސް ނީލްގެ ކޮޓަރީގެ ދޮރުގައި ޓަކި ޖަހަން ފެށިއެވެ. ނީލް ދޮރުހުޅުވާލުމުން ދީމާ ވަރަށް ހައިރާންވިއެވެ. ނީލް ހުރީ މިލާ މޯޅިވެފައެވެ. ދެލޯވެސް އެތެރެޔަށް ވަދެ ގައިބާރު ނެތި މުޅިމީހާ ތުރުތުރުއަޅަނީއެވެ. ދީމާ ނީލް ގޮވައިގެން ހޮސްޕިޓަލަށް ދިޔުމުން ޑޮކްޓަރު ނީލް އެޑްމިޓްކުރީއެވެ. ދީމާ ފިޔަވައި ނީލްއަށް އަޅާލާނެ މީހަކު ނެތުމުން ދީމާ ނިންމީ އެރަށުގައި މަޑުކުރާށެވެ.\nދީމާ އިނީ ނީލްކައިރީގައެވެ. ހޮސްޕިޓަލުގެ އެދުގައި ބޯއަޅައިގެން ނިދިފައެވެ. އިރުއޮއްސުނު ވަގުތު ކަމުން ހޮސްޕިޓަލްތެރޭ ވަރަށް ގިނަ މީހުން އުޅުނެވެ. ނަރުސް ކުއްޖަކު އައިސް ދީމާއަށް ގޮވާލިއެވެ. ބޭސް ނަގައިގެން އަންނާށޭ ބުނެ ބޭސްސިޓީއެއް ދިނުމުން ދީމާ ދިޔައީ ބޭސް ފިހާރައަށެވެ. ބޭސް ފިހާރައިގައި އޮތީ ބޮޑު ކިޔު ލައިނެކެވެ. ދީމާ އެރީ ކިޔު ލައިނަށެވެ.\nދީމާ ދިޔުމުން ނަރުސްކުއްޖާ ހުރީ ނީލްއާ ދިމާލަށް ބަލަހައްޓައިގެންނެވެ. އެހެން ހުރެފައި އެދުމައްޗަށް އެރީއެވެ. ނީލްގެ ގައިމަތީގައި އޮށޯތީއެވެ. ހަމައެއާއެކު ހަށިގަނޑު ތެރެޔަށް ފޭދިގެން ހިގައްޖެއެވެ.\nނީލް ލޯހުޅުވުމާއެކު ތެޅެންފެށިއެވެ. ހަޅޭއްލަވަން ފެށިއެވެ. ނަރުސް ކުދިން އައިސް ނީލްގެ ދެއަތާ ދެފައިގައި ހިފުމުން ނީލް އެދުން ހިއްލިގެން މައްޗަށް އެރިއެވެ. ދެއަތާ ދެފައިގައި ހިފާފައި ހުރިއިރުވެސް އެދުގައި ނުޖެހެއެވެ. އެމީހުން ނީލްގެ ގައިން ދޫކޮށްލީ ގަތް ބިރުންނެވެ. އެންމެން ދުރަށް ޖެހިގަތެވެ. ނީލް އަށް ވަމުންދިޔަ ގޮތް ފެނިފައި އެންމެން ތިބީ ބިރުގެންފައެވެ. މައްޗަށް ނެގިފައި އެދަށް ވައްޓާލައެވެ. ދެތިން ފަހަރު މިހެން ހެދުމަށްފަހު އެދުންތެދުވެގެން ނީލް ދުއްވައިގަތެވެ. ގޮސް ވޯޑުގެ ފާރުގައި ބޯތަޅަން ފެށިއެވެ. އެންމެ އަޖައިބުކުރުވަނިވި ކަމަކީ ނީލްއަށް މިހުރިހާ ކަމެއް ވަމުން ދާއިރު ނީލް ހެމުން ގެންދާތީއެވެ.\nނީލްގެ ބޯފަޅައިގެން ގޮސް ނީލް ބިންމައްޗަށް ވެއްޓުނެވެ. އެންމެން ހީކުރީ ހޭނެތުނީ ކަމަށެވެ. ނަރުސްކުދިން މަޑުމަޑުން އައިސް ކައިރިވުމުން ނީލް ތެޅެންފެށިއެވެ. ދެއަތް ފުރަގަހަށް ވާގޮތަށް އުޅަބޮށިން ލެބި ދެއަތާ ދެފައިން ވައްތަރު ޖައްސާ ހަށިގަނޑުވެސް އިދިފުށަށް ދިޔައެވެ. މަންޒަރު ބަލަން ތިބި މީހުން ބުނަމުން ދިޔައީ އެއީ ސިހުރުވެރި ކަމެއް ކަމުގައެވެ. ނީލްގެ އަގައިން ކުޅުވެރިވެރި ހުއްޓެވެ. ދީމާއައިސް ވަނީ އެގަޑީގައެވެ.\nދީމާއަށް ނީލްގެ ހާލަތު ފެނުމުން ދީމާ ފުރަތަމަ ބިރުގަތް ނަމަވެސް ފަހުން ނީލްގެ ކައިރިޔަށް ގޮސް ނީލްއަށް ގޮވިއެވެ. ދީމާ ކައިރިވުމުން ނީލް ގޮސް ވޯޑުގެ ކަނަކަށް ވަދެ ފިލައިގެން އިނެވެ. ދެންވެސް ދީމާ ގޮސް ނީލް ކައިރީގައި ތެދުވގެން އައުމަށް ބުންޏެވެ. ނީލް ދީމާއާ ދިމާލަށް އިނގިލިދިއްކޮށްފައި ހޭން ފެށިއެވެ. ދީމާ ބަލާލީ އެތާގައި ތިބި މީހުންނަށެވެ. އެމީހުން ދީމާއާ ދިމާލަށް ބަލަމުން ދިޔައެވެ.\n"ނުދާނަން. ކަލޭދޭ މިތަނުން." މިހެންބުުނެ ނީލް ހޭންފެށިއެވެ. ނީލް އަންހެން އަޑުން ވާހަކަ ދެއްކުމުން ދީމާ އިނީ ހައިރާންވެފައެވެ.\n"މިބުނީނު ދާށޭ. އަހަރެން ގައިގަ އަތްނުލާތި."އަންހެން އަޑުން ނީލް ބުނެލަމުން ލަދުރަކިގޮތަކަށް ހަރަކާތްކޮށްލިއެވެ.ނީލް ދީމާއާ ވާހަކަދައްކަން އިންދާ ނަރުސްކުއްޖަކު އައިސް ނީލްގެ ގަޔަށް އިންޖެކްޝަނެއް ޖަހާލިއެވެ. ނީލްއަށް ނިދުނީއެވެ. އެންމެންވެގެން ނީލް ނަގާ އެދަށްލިއެވެ.


Hurihaa dhauvaa thakah ves Ziyath iuthiraafu vejje - Hali News\n30 November 2020, 21:26\nއެމްއެމްޕީއާރްސީގެ ކުރީގެ މެނޭޖިން ޑިރެކްޓަރު އަބްދުﷲ ޒިޔަތުގެ މައްޗަށް ދައުލަތުން އުފުލި ހުރިހާ ދައުވާތަކަށް ވެސް އޭނާ މިއަދު ކްރިމިނަލް ކޯޓުގައި އިއުތިރާފުވެއްޖެއެވެ.\nޒިޔަތުގެ މައްޗަށް އުފުލި ޚިޔާނާތުގެ 32 ދައުވާއަށް އޭނާ މިއަދު އިއުތިރާފުވީ ޕްރޮސިކިއުޓާ ޖެނެރަލްގެ އޮފީހާއެކު އޭނާވި އިއުތިރާފުގެ އެއްބަސްވުމުގެ ދަށުންނެވެ.\nޒިޔަތުގެ މައްޗަށް ހިޔާނާތުގެ ދައުވާކޮށްފައި ވަނީ އެމްއެމްޕީއާރުސީ މެދުވެރިކޮށް ރަށްތަކާއި ފަޅުތައް ކުއްޔަށް ދޫކޮށްގެން ދައުލަތަށް ލިބެން ޖެހޭ ފައިސާ އެމްއެމްޕީއާރްސީގެ އެކައުންޓަށް ޖަމާކުރުމުގެ ބަދަލުގައި އެސްއޯއެފް ޕްރައިވެޓް ލިމިޓެޑްގެ އެކައުންޓަށް ޖަމާކުރި މައްސަލާގައެވެ.\nޒިޔަތު ވިދާޅުވަނީ އެއިން އެއްވެސް ފައިސާއެއް އޭނާއަށް ނުލިބޭ ކަމަށެވެ. އަދި ޗެކްތައް ހަވާލުކުރީ ކުރީގެ ނައިބު ރައީސް އަހްމަދު އަދީބު އަބްދުލްޣަފޫރު ވިދާޅުވި ފަރާތަކާ ކަމަށް އޭނާ ވިދާޅުވިއެވެ.\nއެ މައްސަލައިގައި އޭނާގެ މައްޗަށް އުފުލާފައިވާ ހިޔާނާތުގެ ކޮންމެ ދައުވާއަކަށް ވަކިވަކިން އޭނާ ވަނީ މިއަދު އިއުތިރާފުވެފައެވެ. ޒިޔަތު ވިދާޅުވީ ދައުވާތަކަށް އިއުތިރާފުވީ އެއްވެސް މަޖުބޫރު ކަމެއް ނެތި އަމިއްލަ އިޚްތިޔާރުގައި ކަމަށެވެ.\nމިހާރު ވެސް އަށް އަހަރުގެ ޖަލު ހުކުމެއްގައި ހުންނެވި ޒިޔަތުގެ މައްޗަށް ހުކުމް އިއްވާނެ ވަކި ދުވަހެއް އަދި ނޭނގެއެވެ.\nއިތުރު ލިޔުންތައް ކްރިމިނަލް ކޯޓް އަބްދުﷲ ޒިޔަތު


HEYRIYA: Kelaa Ge Hihgaimu Gondudhoh, Hairaanvaahaa Reethi! - Vaguthu\nހއ. ކެލާގެ ހިތްގައިމު ގޮނޑުދޮށް -- ވަގުތު އިމޭޖެސް: އިބްރާހިމް ޝާބިލް\n(ހއ.ކެލާ) ހިތްގައިމު ގޮނޑުދޮށެއްގައި ވަގުތު ހޭދަކޮށްލަން ފުރުސަތު ލިބުމަކީ ހިތަށް ހަމަޖެހުން ލިބޭ ކަމެކެވެ. އުފާވެރި އެތައް ވަގުތެއް އެފަދަ ތަންތަނުގައި ހޭދަކުރަން ބޭނުންވާ ލައްކަ ބަޔަކު މި ދުނިޔޭގައި އުޅެއެވެ. އެ ރީތި ހުދު ދޮންވެލި ގޮނޑުދޮށާއި، ރީތި މަޑު ނޫ ކުލައިގެ މޫދުން އެ ލިބޭ ހިތްހަމަ ޖެހެމަކީ އުފާވެރި ވަގުތުތަކެވެ. މި އުފާވެރި ރީތި މަންޒަރުތައް ކޮންމެ ކޮންމެ ރަށެއްގެ ގޮނޑުދޮށުން ނުފެނިދާނެއެވެ. ނަމަވެސް މިރަށުގެ ގޮނޑުދޮށުން ފެނިގެން ދަނީ އެފަދަ އަޖައިބު ކުރަނިވި ރީތި ކަމެކެވެ.\nމަޑުން މަޑުން ރާޅު ގޮނޑުދޮށަށް ބީއްސާލާ ހިތްގައިމު މަންޒަރު ބަލަން ކިތަންމެ އިރެއް ވަންދެން ވެސް މި ރަށު ގޮނޑުދޮށުގައި އިނދެވިދާނެއެވެ. އެ ރީތި ހުދު ދޮންވެލިގަނޑު މަތީގައި ވެއްޔާ ކުޅެލަން ފޫއްސެއް ނުވާނެއެވެ. އެހާ ސާފު، ރީތި ހިތްގައިމު ހައިރާން ކުރުވާވަރުގެ ރީތިކަމެއް އެ ގޮނޑޮދޮށުގެ މެދުގައި ހުރެފައި އެއްކޮޅުން އަނެއް ކޮޅަށް ބަލާލުމުން އެނގެއެވެ. އެ ގުދުރަތީ ރީތިކަމާއި މެދު އަޖައިބުވެ ހައިރާންވެފައިވެސް އެތައް އިރެއް ވަންދެން ހުރެވިދާނެއެވެ.\nހއ. ކެލާ މަތިން ނަގާފައިވާ ފޮޓޯއެއް -- ވަގުތު އިމޭޖެސް: އިބްރާހިމް ޝާބިލް\nފަތުރުވެރިންގެ މެދުގައި މަގްބޫލު މަންޒިލެއްގެ ގޮތުގައި ފާހަގަކޮށްލެވޭ މިރަށުގެ އެ ގޮނޑުދޮށަކީ ދުނިޔޭގެ ސަމާލުކަންވެސް، ލިބިފައިވާ ލިބިފައިވާ ގޮނޑުދޮށެކެވެ. ފަތުރުވެރިން އެ ގޮނޑުދޮށުގައި ވަގުތު ހޭދަކޮށްފައި ދަނީ އުފަލުންނެވެ. މޯލްޑިވްސް ޓްރެވަލް އެވޯޑްސް 2017 ގައި ގެސްޓް ހައުސް އެޑިޝަންގެ "ލީޑިން ބީޗް އައިލަންޑް އެވޯޑު" މިރަށު ގޮނޑުދޮށް ހާސިލް ކޮށްފައި ވަނީވެސް ގޮނޑުދޮށުގެ ފުރިހަމަ ކަމުން ކަން ޔަގީނެވެ.\nހއ. ކެލައަށް އަރާފައިވާ ބޯޓެއްގެ ބައިތައް -- ވަގުތު އިމޭޖެސް: އިބްރާހިމް ޝާބިލް\nޕިކަޕެއްގައި "ވަގުތު" ހޭރިޔާ ޓީމް މިރަށުގެ ގޮނޑުދޮށުގެ ރީތިކަން ބެލުމަށް ދަތުރު ފެށީމެވެ. ގާތްގަނޑަކަށް 15 ވަރަކަށް މިނިޓުގެ ދަތުރަކަށް ފަހު އެ ސަރަހައްދަށް ފޭބިއިރު އަޖައިބުވެއްޖެއެވެ. އެހާ ސާފު ރީތި ގޮނޑުދޮށެއް ރާއްޖޭގެ ރަށެއްގައި ހުރެދާނެ ކަމަށް ހަމަ ނުބެލެވެނީއެވެ. އެއީ އާއްމުކޮށް ކުންޏަކީ ގޮނޑުދޮށްތަކުގެ ރީތިކަން ގެއްލުވާލާ ވަރުގެ އެއްޗެއްސަށް ވާއިރު، މިރަށު ގޮނޑުދޮށަށް އެގޮތަށް ކުނި އަޅާފައިވާ މަންޒަރެއް ނުފެނެއެވެ. ނަމަވެސް މަދުމަދުން ފުޅިއާއި ދަޅު ފެނިގެން ދިޔައެވެ. ބެލެވެނީ އޮޔާއި ވައި ހުންނަ ގޮތުން މި ސަރަހައްދަށް އެއްޗެހި އަންނަނީ ކަމުގައެވެ.\nއެ ރަށު ކައުންސިލުން ދިން މައުލޫމާތަށް ބަލާއިރު، މިއީ އެރަށު ރައްޔިތުންގެ ފަހުރެކެވެ. އެ ރީތިކަން އަބަދުމެ އަބަދަށް ދަމަހައްޓަން ބޭނުންވެއެވެ. އެއީ މިރަށު ރައްޔިތުންގެ ފަހުރެއް ކަމަށް ބުނާހާ ރީތި ގޮނޑުދޮށެކެވެ.\nހއ. ކެލާގެ ހިތްގައިމު ތުނޑި -- ވަގުތު އިމޭޖެސް: އިބްރާހިމް ޝާބިލް\n"ރަށުގެ ރައްޔިތުން އަމިއްލައަށް އެ ސަރަހައްދަށް ގޮސް ސާފްކޮށް ހަދާނެ، އެ ސަރަހައްދަށް ޕިކްނިކް ދާ މީހުންވެސް އުޅޭނެ ސާފްކޮށް އެ ސަރަހައްދު". އެރަށު ރައްޔިތަކު ބުންޏެވެ.\nރަށު ގޮނޑުދޮށަށް ކުރި އެ ޒިޔާރަތުގައި މޫދުގައި ވަގުތު ހޭދަކުރަމުންދިޔަ އާއިލާއެއްވެސް ފެނުނެވެ. ކުދި ބޮޑު އެ މީހުންގެ މޫނު މަތިން ފެނިގެން ދިޔައީ އުފާވެރި ކަމެވެ. އެފަދަ ރީތި ގޮނޑުދޮށަކަށް ފޭބުމުން ކޮންމެ މީހަކަށްވެސް ލިބޭނީ އުފާވެރި ކަމެވެ. އެ މީހުން ސަރަހައްދަށް ގޮސްފައި ވަނީ ޕިކްނިކް ހެދުމަށްކަން ޔަގީނެވެ.\nއެ ގޮނޑުދޮށުގައި ހިނގާލައި މަޑުމަޑުން އެ ގޮނޑުދޮށުގެ ރީތިކަން ބެލުމަށް ދަތުރު ފަށައިގަތީމެވެ. ފަޓުލޫނުގެ ފައިކުރި އޮޅާލައިގެން މޫދު ކައިރިން ދިޔައީ އެ ގޮނޑުދޮށުން އަހަރެންނަށް ފެނުނު މަންޒަރުތައް ދިޔައީ ބޮލަށް ނަގައިގަންނަމުންނެވެ.\nމޫދުން ކުންޏެއް ނުފެނެއެވެ. ރާޅު ޖަހާ ސަރަހައްދުގައި ކޮންމެވެސް ވަރަކަށް ދަޅާ ފުޅި އެއްޗެހި ފެނިގެން ދިޔައެވެ. ކޮންމެވެސް ވަރަކަށް ގޮނޑުދޮށުގައި ހިނގާލަން ފެށުމުން މަސްތައް ފިލަން ދުވާ މަންޒަރު ފެނެއެވެ. އެއީވެސް ހިތްގައިމު މަންޒަރެކެވެ. އިރުކޮޅަކަށް ހިނގާލިތަނާ ދެން ފެނިގެން ދިޔައީ، މޫދަށް ލައްވެފައިވާ ބޯޓެއްގެ ބައެކެވެ. އަހަރުތަކެއްވީ ބޯޓެއް ކަމަށް ބެލެވެއެވެ. ފެނިގެން ދަނީ އެ ބޯޓުގެ ހަމައެކަނި އޮނިގަނޑުގެ ތީރި ބައެވެ. އޭގެ ތެރޭގައިވެސް މަސްމަހާއި މެހި ދުވެލަ ދުވެލާ ތިބެއެވެ.\nރަށުގެ ގޮނޑުދޮށުން އެއްކޮޅުން، އަނެއް ކޮޅަށް ދިޔައިރު، ފެނިގެން ދިޔަ އެކައްޗަކީ ފެމުނު އަރާ ކަމަށް ބުނާ ފެންގަނޑެވެ.\nމިރަށުގެ މި ރީތި ގޮނޑުދޮށުގެ ބޭނުން ފުރިހަމައަށް މިރަށު ރައްޔިތުން ކުރަމުން ދެއެވެ. މިހާރުވެސް ރަށުގައި ހަތް ގެސްޓް ހައުސް ހިންގަމުންދާއިރު، ބޮޑު ސިޓީ ހޮޓަލެއް އެޅުމުގެ މަސައްކަތްތުގެ އެއްބަސްވުމުގައި ވަނީ ސޮއިކުރެވިފައެވެ. އެހެންކަމުން މިރަށް ކުރިއަށް އޮތްތަނުގައިވެސް ވެގެން ދާނީ ފަތުރުވެރިކަމުގެ ދާއިރާއަށް އިންގިލާބީ ބަދަލެއް ގެންނާނެ ވަރުގެ ރަށަކަށެވެ.\nއޮކްޓޯބަރ 12, 2021 13:43\nވ ރީތި ރަށެއް. ރީތި ގޮނޑުދޮށެއް. ރީތި މޫދެއް. ކެލައާއި މި ލޮބުވެތި ގައުމު ހަސަދަވެރިންނާއި ނުނިޔަތްލައިގެން އުޅޭ އެންމެތަކުންގެ ކިބައިން ރައްކާތެރިކުރައްވާށި!\nވެރިވާ ޚިޔާލު ބޭރު އަތްތަކުން ސަލާމަތްކުރައްވާށި!\nއޮކްޓޯބަރ 12, 2021 20:57\nޤުދުރަތީ ރީތިކަން ވަރަށް ފުރިހަ މަ ރަށެއް.\nމާތްކަލާނގެ ކުޅަދުންވަންތަވެރި ކަ މުގެ މައްޗަށް މީހަކު ޙައިރާންވެ އަންތަރީސް ނުވާނީ އެކަލާނގެ ހައްދަވާފައިވާ ކޮން އެއްޗެއްގެ މައްޗަށް ވިސްނާލިއްޔާ ހެއްޔެވެ؟\nހިތާ މަޔަކީ މިފަދަ ބޮޑެތި ނިޢު މަތްތައް ދެއްވީމ މާ، އޭގެ ރީތިކަ މުން އުފާވެރިކަން ހޯދާން ނޭނގޭކަން.\nހިލޭވަގުތު ލިބިއްޖެއްޔާ ޕާޓީޕާޓީޔާ ދެބައޮޑުވު މާ އަބުރަށް އަރައިގަތު މުގާ ހޭދަކުރާކަން. ޤުދުރަތީ މަންޒަރުތައް އެ ދައްކާ އަގުހުރި ފިލާވަޅުތަކުގެ ބޭމނުން ކުރާން ނޭނގޭކަން.


Jail gai huregen Rhea kuree keeikan ingeytha? – Iru\nޖަލުގައި ހުރެގެން ރިއާ ކުރީ ކީތްކަން އިނގޭތަ؟\nމަހެއްހާ ދުވަހު ޖަލުގައި ހޭދަކުރުމަށްފަހު ކަފާލާތުގެ ދަށުން އިއްޔެ މިނިވަންވެފައިވާ ޒިލޭބީގެ އެކްޓަރެސް ރިއާ ޗަކްރޮބަތީ ޖަލުގައި ހޭދަކުރަމުން ދިޔަ ވަގުތުތަކާއި ކުރިމަތިލީ ގޮތް އޭނާގެ ވަކީލު މީޑިއާ އާއި ހިއްސާކޮއްފިއެވެ. ރިއާ ޗަކްރޮބަތީގެ ވަކީލް ސަތިޝް މަނިޝިންދޭ އެންޑީޓީވީ އަށް ދިން އިންޓަވިއުއެއްގައި ބުނެފައިވަނީ ޖަލުގައި ހޭދަކުރި ދުވަސްތަކުގައި ރިއާ ދައްކާފައިވަނީ އާދަލާ ހިލާފަ ހިއްވަރެއް ކަމަށެވެ.\nސިފައިންގެ މީހެއްގެ ދަރިއަކަށް ވީތީ އެދުވަސްތަކާއި އެ ހާލަތު ރިއާ ނަގާފައި ވަނީ ހަގުރާމައެއްގެ ގޮތުގައި ކަމަށް ބުނަމުން ވަކީލު ސަތިޝް ބުނެފައިވަނީ ކުލައިންޓަކާއި ބައްދަލުކުރުމަށް އޭނާ މިފަހަރު ޖަލަށް ޒިޔާރަތްކުރީ އެތަށް އަހަރުތަކަކަށްފަހު ކަމަށެވެ. އެހެން ނަމަވެސް އޭނާ އެކަން ކުރީ ރިއާ އަކީ ބަޔަކު އޭނާގެ ބޮލުގައި އިލްޒާމު އަޅުވާ އެގޮޅިއަށް ފައްތާލުމަށް މަސައްކަތްކުރާ ކުލައިންޓަކަށްވާތީ ކަމަށްވެސް ސަތިޝް ބުނެފައިވއެވެ.\nއިތުރަށް އޭނާ ބުނެފައިވަނީ ޖަލުގައި ގޭގެ ކާތަކެތި ނުލިބުނު ނަމަވެސް އެހާލަތު ޕޮޒިޓިވްކޮށް ނެގުމަށްޓަކައި ރިއާވަނީ ގިނަ ކަންތަށްކެއް ކޮއްފައި ކަމަށެވެ. ޔޯގާ ހެދުމުގެ އިތުރުން އެމީހުންގެ ތެރޭގައި ދިރިއުޅެން އޭނާ ވަރަށް މަސައްކަތްކޮއްފައިވާކަމަށް ސަތިޝް ބުނެފައިވެއެވެ.\nމި އިންޓަވިއުގައި ސަތިޝްވަނީ އިންޑިއާގެ މީޑިއާ ޗެނެލްތަކަށްވެސް ވަރަށްބޮޑަށް ފާޑު ވިދާޅުވެފައެވެ. އަދި ރިއާ އާއި ދެކޮޅަށް ދޮގު ހަބަތުތަށް ފަތުރަމުން ދާކަމަށް ތުހުމަތުކޮށް ވަކީލު ބުނެފައިވަނީ އެއީ މީޑިއާތަށް ޓީއާރުޕީ ހޯދުމުގެ ބޭނުމުގައި ކުރާ ކަމެއް ކަމަށެވެ. އެފަދަ މީޑިއާތަށް ކޯޓަށް ހާޒިރު ކުރަންޖެހޭކަމަށްވެސް ވަކީލު ސަތިޝް މަނިސިންދޭ ވަނީ ބުނެފައެވެ.\nއެންސީބީ އިން ބަލަމުންދާ ޑުރަގުގެ މައްސަލައެއްގައި ހައްޔަރުކޮއްފައިހުރި އެކްޓަރެސް ކަފާލާތުގެ ދަށުން ދޫކޮއްލާފައިވަނީ އިއްޔެއެވެ. އޭނާ ދޫކޮއްލި ނަމަވެސް ކޯޓުން އޭނާގެ މައްޗަށް ވަނީ ބައެއް ޝަރުތުތަށް ކޮއްފައެވެ.


Dharifulhu ge foto nagigen studio in ai fahun jehunee fit! beleniverin visnaalamaa! | Mihaaru\nފްލޭޝް ބޭނުންކޮށްގެން ފޮޓޯ ނެގުމަކީ ފޮޓޯ ސެންސިޓިވް އެޕިލެޕްސީ ހުންނަ ކުދިންނަށް ނުރައްކާތެރި ކަމެއް ކަން ޑޮކްޓަރުން ފާހަގަކުރައްވާ. ފޮޓޯ: ޑީޕީމެގް.ކޮމް\nދަރިފުޅުގެ ފޮޓޯ ނަގައިގެން ސްޓޫޑިއޯ އިން އައި ފަހުން ޖެހުނީ ފިޓް! ބެލެނިވެރިން ވިސްނާލަމާ!\n03 ޑިސެމްބަރ 2016 - 07:04 29 comments\nއައިޖީއެމްއެޗުން އާނަ ދޫކޮށްލުމާ އެކު އޭޑީކޭގެ ކުޑަކުދިންގެ ޑޮކްޓަރު އަބްދުﷲ ނިޔާފް ގާތަށް ގެންދިޔަ އެވެ. ދެކެވުނު ވާހަކައިގެ ތެރެއިން އެއް ކަމަކަށް ޑޮކްޓަރުގެ ސަމާލުކަން ހުއްޓުނެވެ؛ ފިޓު ޖެހުނީ އާނަ ސްޓޫޑިއޯއަކަށް ގެންގޮސް ފޮޓޯ ނެގިތާ ސާޅީހަކަށް މިނިޓް ފަހުންނެވެ.\n"ޑރ. ނިޔާފް ވިދާޅުވީ ފިޓު ޖެހުނީ ފްލޭޝްކޮށްގެން ފޮޓޯ ނެގީމަ ކަމަށޭ ބޮޑަށް ބެލެވެނީ،" އާނަގެ މަންމަ ފާތުމަތު ޒިހުނާ ކިޔައިދިނެވެ.\nތުއްތު ކުދިން މަހަކު އެއްފަހަރު ސްޓޫޑިއޯ އަށް ގެންގޮސް ފޮޓޯ ނަގާ މީހުން ދިވެހިންގެ ތެރޭގައި ގިނަ އެވެ. ޑރ. ނިޔާފް ވިދާޅުވާ ގޮތުގައި އެފަދަ މައިންބަފައިން "ފޮޓޯ ސެންސިޓިވް އެޕިލެޕްސީ" އަށް ހޭލުންތެރިވާން ޖެހެ އެވެ.\nފޮޓޯ ސެންސިޓިވް އެޕިލެޕްސީ ހުންނަ ކުދިން ނުވަތަ މީހުންނަށް ފްލޭޝް ފޮޓޯގްރަފީގެ ސަބަބުން ފިޓު ޖެހުމުގެ ނުރައްކާ އޮވެ އެވެ. ފްލޭޝްކުރާ އިރު ކުއްލިއަކަށް ދިއްލިފައި ނިވޭ ގަދަ އަލީގެ ސަބަބުންނެވެ.\n"އަޅުގަނޑުމެންނަށް ފާހަގަކުރެވުނު އެ ދުވަސްވަރު [މިނިވަން 50 ފާހަގަކުރި ދުވަސްވަރު] ސީޝާޒް (ފިޓް ޖެހުން) ތަންކޮޅެއް ގިނަކަން. އަދި އަޅުގަނޑުމެންގެ ތެރެއަށް ވީޑިއޯ ގޭމްސް ތައާރަފްވެގެން އައި ދުވަސްވަރު ވެސް ފިޓު ޖެހުން ގިނަކަން ފާހަގަވެފައި ހުރީ"\nޑރ. ނިޔާފް ފާހަގަކުރެއްވި ގޮތުގައި އެއްފަހަރަށް ވުރެ ގިނައިން ފިޓު ޖެހޭ ނަމަ އެއީ ފޮޓޯ ސެންސިޓިވް އެޕިލެޕްސީ ކަމަށް ވުމުގެ ފުރުސަތު ވެސް އޮންނާނެ އެވެ. އެހެންވެ ވަކި ކަހަލަ ކަންތައްތަކަކަށް މައިންބަފައިން ސަމާލުވާން ޖެހެ އެވެ. އޭގެ ތެރެއިން އެއް ކަމަކީ ފްލޭޝް ފޮޓޯގްރަފީ އެވެ.\n"ބަލަން ޖެހޭ ކަމަކީ ފްލޭޝިން ލައިޓްސް ބޭނުން ނުކުރުން. ނިވިފައި ދިއްލޭ ކަހަލަ އައްޔެއް އެޅެންޏާ (ފިޓު ޖެހުން) ޓްރިގާ ވެދާނެ،" ކުޑަކުދިންނަށް ޚާއްސަ އެންމެ ސީނިއާ އެއް ދިވެހި ޑޮކްޓަރު ނިޔާފް ވިދާޅުވި އެވެ. "ބެލެނިވެރިން ވެސް ފަރުވާތެރިވާންވީ. އޭގެ އިތުރުން ސްޓޫޑިއޯތައް ނުވަތަ ފޮޓޯ ނަގާ މީހުން ވެސް މިކަން ދެނެގެންފައި ބޭއްވުން މުހިއްމު."\nކުޑަކުދިންގެ ޑޮކްޓަރު އަބްދުﷲ ނިޔާފް: ފިޓް ޖެހޭ ކުދިންގެ ބެލެނިވެރިން ނިވި ދިއްލޭ ލައިޓްތަކާއި ވީޑިއޯ ގޭމްތަކަށް ސަމާލުވުމަށް އިރުޝާދު ދެއްވާ. ފޮޓޯ: ފޭސްބުކް\nފޮޓޯ ސެންސިޓިވް އެޕިލެޕްސީ ހުންނަ ކުދިންނަށް ފިޓު ޖެހެން ދިމާވާ އާއްމު އަނެއް ސަބަބަކީ މާ ގިނައިން ވީޑިއޯ ގޭމް ކުޅުމެވެ. އަދި ކަޅާއި ހުދު ކަހަލަ ވަރަށް ތަފާތު ދެ ކުލައެއް ހިމެނޭ އެއްގޮތް މަންޒަރުތަކަށް (މިސާލަކަށް ރޮނގު ދެމި ނުވަތަ ގޮޅި ޖެހި) ބެލުމަކީ ވެސް ފިޓު ޖެހިދާނެ ކަމެކެވެ.\nކުއްލި ކުއްލި އަށް ބަދަލުވާ އަލީގެ ސަބަބުން ފިޓު ޖެހުމުގެ ފުރުސަތު އޮންނަ އިރު، ޑރ. ނިޔާފް ވިދާޅުވީ، ރާއްޖެ އިން އެކަން ފާހަގަކުރެވިފައިވާ ކަމަށެވެ. އޭނާ ވިދާޅުވި ގޮތުގައި މިދިޔަ އަހަރު މިނިވަން 50 ފާހަގަކުރަން މުޅި މާލޭގައި ބޮކިފަތި ދަމާފައި އޮތް ދުވަސްކޮޅު ފިޓު ޖެހުން އިތުރުވި އެވެ.\n"އަޅުގަނޑުމެންނަށް ފާހަގަކުރެވުނު އެ ދުވަސްވަރު ސީޝާޒް (ފިޓް ޖެހުން) ތަންކޮޅެއް ގިނަކަން. އަދި އަޅުގަނޑުމެންގެ ތެރެއަށް ވީޑިއޯ ގޭމްސް ތައާރަފްވެގެން އައި ދުވަސްވަރު ވެސް ފިޓު ޖެހުން ގިނަކަން ފާހަގަވެފައި ހުރީ،" އޭޑީކޭ ހޮސްޕިޓަލުގެ ޗީފް މެޑިކަލް އޮފިސަރުގެ މަގާމް ވެސް އަދާކުރައްވާ ނިޔާފް ވިދާޅުވި އެވެ.\nފިޓު ޖެހެން މެދުވެރިވާ އެކި ސަބަބުތައް ހުރެ އެވެ. އަދި ހުން އައުމާ ގުޅިގެން ތުއްތު ކުދިންނަށް ޖެހޭ ފިޓަކީ، އިތުރު ކަމެއް ދިމާ ނުވާ ނަމަ، މާ ބޮޑު މައްސަލައެއް ނޫން ކަމަށް ޑޮކްޓަރުން ވިދާޅުވެ އެވެ. އެހެންވެ އިތުރު ފަރުވާއަކަށް ދާން ނުޖެހިދާނެ އެވެ. އެކަމަކު ހުމެއް ނުވަތަ އިތުރު އެހެން އަލާމާތެއް ވެސް ނުފެނި ފިޓު ޖެހުނީމާ އެކަން އިތުރަށް ބަލަން ޓެސްޓު ހަދަ އެވެ. އަދި ދިގު މުއްދަތަކަށް ބޭސް ބޭނުންކުރަން ވެސް ޖެހެ އެވެ.\nކަންދިމާކުރި ގޮތުން އާނައަކީ އެފަދަ ކުއްޖެކެވެ. ނިޔާފްގެ އިރުޝާދާ އެކު އިންޑިއާ އަށް ގޮސް ކުޑަކުދިންގެ ނާރުތަކާ ބެހޭ ހާއްސަ ޑޮކްޓަރަކަށް ދެއްކި އެވެ. އާނަ އަށް މިހާރު ދޭ ބޭސް ދެ އަހަރު ދުވަހަށް ކުރިއަށް ގެންދަން ޖެހިދާނެ އެވެ.\nއިތުރު ލިޔުންތައް ސިއްހަތު ކުޑަކުދިން ފޮޓޯގްރަފީ ދަރިން ތަރުބިއްޔަތުކުރުން\n"ޑަބްލިއު" ސިޓިން ޕޮޒިޝަން؛ ހުއްޓުވަންޖެހޭ ކަމެއް\nޓެބްލެޓަކަށް ވުރެ ހުސް ފޮށިގަނޑެއް ވެސް މާ ރަނގަޅު


Harry Aai Meghan Beynun Vany Hadhiyaage Badhalugai Charity Thakah Ehee Vaaan - Vaguthu\nހެރީ އާއި މެގަން ބޭނުންވަނީ ހަދިޔާގެ ބަދަލުގައި ޗެރިޓީތަކަށް އެހީވާން\nމަޝްހޫރު އެމެރިކަން އެކްޓްރެސް މެގަން މާކަލް އާއި އިނގިރޭސިވިލާތުގެ ޝާހީ އާއިލާ އަށް ނިސްބަތްވާ ޕްރިންސް ހެރީގެ ކައިވެންޏަށް ހަދިޔާ ފޮނުވުމުގެ ބަދަލުގައި، ޗެރިޓީ އިވެންޓްތަކަށް އެހީވުމަށް އެ ދެމީހުން އެދެފިއެވެ.\nމިއަހަރުގެ މެއި މަހުގެ 19 ވަނަ ދުވަހު ކައިވެނި ކުރުމަށް ހަމަޖެހިފައިވާ މި ދެމީހުން ވަނީ ޖުމްލަ ހަތް 'ޗެރިޓީ ޑޮނޭޝަން' ތަކެއް ކަނޑައަޅައިފައެވެ. އެއީ ހާލުގައި ޖެހިފައިވާ ގިނަ ބަޔަކަށް އެހީވުމުގެ ގޮތުން ކަމަށްވެސް އެ ދެމީހުން ބުނެއެވެ.\n"އާންމު އެހީތެރިކަން އެންމެ ބޭނުން ކަންކަމަށް މި ޗެރިޓީތައް ބަހާލައިފައި މި ހުރީ. އެކަމަކު ވެޑިން ގިފްޓް ދިނުމުގެ އިހްތިޔާރުވެސް އޮންނާނެ ހަމަ. އެކަމަކު ބޮޑަށް އެދެނީ ޗެރިޓީއަށް އެ ފައިސާ ހަރަދުކުރަން." ތަރުޖަމާނު ވިދާޅުވިއެވެ.\nއޭނާ އިތުރަށް ވިދާޅުވީ މިއީ ހިތްހެޔޮކަމާއި ދީލަތިކަމުގެ ލާމަސީލު މިސާލެއް ކަމަށެވެ.\nޗެރިޓީތައް ބަހާލައިފައިވާ ގޮތަށް ބަލާއިރު ކާރިސާއެއް ކުރިމަތިވެފައިވާ މީހުންނަށް އެހީވުމަށް ވަކި ފަންޑު ފޮއްޓެއް ހުޅުވާފައިވާއިރު، އިނގިރޭސިވިލާތުގައި ދިރިއުޅޭ އެޗް.އައި.ވީ ޕޮސިޓިވް ކުޑަކުދިންނަށް އެހީވުމަށް ވަކި ފަންޑެއް ވެސް ހުޅުވާލައިފައިވެއެވެ. އަދި އަންހެނުން ބާރުވެރިކުރުމަށް އެހީވުމުގެ ގޮތުން ކުލަބް ޖަމިއްޔާއަކަށް ހާއްސަ ފަންޑު ފޮއްޓަކާއި ކުޅިވަރަށް ހާއްސަ ފަންޑު ފޮއްޓަކާއި ތިމާވެށީގެ ރައްކާތެރިކަމަށް ހާއްސަ ފަންޑަކާއި މިނޫނަސް އެކިއެކި ފަންޑުތަކެއް ވަނީ ހުޅުވާލައިފައެވެ.\nމީގެ ކުރިން 2011 ވަނަ އަހަރު ޕްރިންސް ވިލިއަމް އާއި ކޭޓް މިޑިލްޓަންގެ ކައިވެނީގައިވެސް، މި ގޮތަށް ޗެރިޓީއަކަށް އެއް މިލިއަން ޕައުންޑާއި ގާތްކުރާ ވަރަކަށް ވަނީ އެހީތެރިކަން ލިބިފައެވެ.


Faris ah kuraa dhauvaa ge khulaasaa bayaan anekkaa ves fas koffi | Mihaaru\nފާރިސް: އޭނާގެ މައްޗަށް ޝަހްސު އޮޅުވާލުމުގެ ދައުވާ ކުރަނީ ޕީޕީއެމްގެ ދިދަ އާއި ލޯގޯ ގަވާއިދާ ޚިލާފަށް ބޭނުން ކުރި ކަމަށް ބުނެ --ފޮޓޯ/މިހާރު\nފާރިސްގެ މައްސަލައިގެ ޚުލާސާ ބަޔާން ހުށަހެޅުން އަނެއްކާވެސް ފަސްކޮށްފި\n25 ޖޫން 2018 - 17:252comments\nޕީޕީއެމްގެ ދިދަ އާއި ލޯގޯ ގަވާއިދާ ޚިލާފަށް ބޭނުންކޮށްގެން ޕްރެސް ކޮންފަރެންސެއްގައި ބައިވެރިވި ކަމަށް ބުނެ ފާރިސްގެ މައްޗަށް ކުރާ ޝަހްސު އޮޅުވާލުމުގެ ދައުވާގެ މިއަދުގެ އަޑުއެހުމަކީ އެ މައްސަލައިގެ ހެކިތަކާ ދެމެދު ދެ ފަރާތުން ވާހަކަ ދެއްކުމާ އެކު ޚުލާސާ ބަޔާން ހުށަހަޅައި، އަޑުއެހުންތައް އެއްކޮށް ނިންމާލަން ބޭއްވި އަޑުއެހުމެކެވެ.\nއެކަމަކު މިއަދުގެ އަޑުއެހުމުގައި ފާރިސްގެ ވަކީލުން ހެކިތަކާ ބެހޭގޮތުން ވާހަކަ ދައްކައި ނިންމުމުން ދައުލަތުން އެދުނީ ޚުލާސާ ބަޔާން ހުށަހެޅުމަށް އިތުރު ފުރުސަތެއް ދިނުމަށެވެ. ސަބަބެއްގެ ގޮތުގައި ދައުލަތުން ބުނީ ފާރިސްގެ ވަކީލުން ހެކިތަކާ ބެހޭގޮތުން ވާހަކަ ދެއްކިއިރު މަތީ ކޯޓުތަކުގެ ނިންމުންތަކެއް ފާހަގަކޮށްފައިވާތީ އެ ނިންމުންތައް ދިރާސާކުރަން ބޭނުންވާތީ އެވެ. ދައުލަތުން އެދުނީ ދެ ދުވަސް ދިނުމަށެވެ.\nއެގޮތަށް ދައުލަތުން އެދުމުން ގާޒީ އިބްރާހިމް އަލީ ނިންމެވީ މިއަދު ޚުލާސާ ބަޔާން ހުށަހެޅުން ކުރިއަށް ނުގެންގޮސް، އެހެން ދުވަހަށް ފަސް ކުރުމަށެވެ. މިއީ އެ މައްސަލާގެ ޚުލާސާ ބަޔާން ހުށަހެޅުން ފަސްކުރި ދެވަނަ ފަހަރެވެ. މީގެކުރިން ޚުލާސާ ބަޔާން ފަސްކުރީ ފާރިސްގެ ވަކީލުންގެ އެދުމަކަށެވެ.\nހެކިތަކާ ބެހޭގޮތުން ވާހަކަ ދައްކަވަމުން ފާރިސްގެ ވަކީލް އިބްރާހިމް ޝަމީލް ވިދާޅުވީ ފާރިސް ދެއްވި ޕްރެސް ކޮންފަރެންސްގައި ފާރިސް ބައިވެރިވީ ޕީޕީއެމް ތަމްސީލު ކުރުމުގެ ގޮތުން ކަމަށް ދެ ހެކިވެރިއަކު ހެކިބަސް ދީފައި ވިޔަސް، އެ މީހުން ދިނީ ދޮގު ހެކިބަހެއް ކަމަށާއި އެ ހެކިބަހަށް ރިއާޔަތް ނުކުރެވޭނެ ކަމަށެވެ. އެގޮތުން އެ ޕްރެސް ކޮންފަރެންސްގައި ފާރިސް ވާހަކަ ދެއްކެވީ ޕީޕީއެމްގެ ފަރާތުން ކަމަށް ފާރިސް ވިދާޅުވި ކަމަށް އެއް ހެކިވެރިއަކު ބުނެފައި ވިޔަސް، އެގޮތަށް ފާރިސް ވިދާޅުވެފައި ނެތްކަން ޕްރެސް ކޮންފަރެންސްގެ ވީޑިއޯއިން އެނގޭ ކަމަށް އޭނާ ވިދާޅުވި އެވެ.\nއެ ޕްރެސް ކޮންފަރެންސްގައި ފާރިސް ޕީޕީއެމް ތަމްސީލުކުރި ކަމަށް ސީދާ ބުނެފައި ނުވިޔަސް، ފާރިސް ދެއްކެވި ވާހަކަތަކުން އެގޮތަށް ގަބޫލު ކުރެވޭ ކަމަށް ދެ ވަނަ ހެކިވެރިޔާ ބުނެފައި އޮތް އޮތުމާ ގުޅިގެން ވަކީލް ޝަމީލް ވިދާޅުވީ އެ ހެކިވެރިޔާގެ ބަހަކީ ވެސް ދޮގު ހެކިބަހެއް ކަމަށް ބަލަންޖެހޭ ކަމަށެވެ. އެ ޕްރެސް ކޮންފަރެންސަށް އެ ހެކިވެރިޔާ ދިޔަ ގޮތެއް ބުނެދެވިފައިނުވާ ކަމަށާއި އަދި ގިނަ ސުވާލުތަކަށް ޖަވާބު ދެވިފައި ނެތުމުން އޭނާއަކީ ހެކިވެރިއެއްގެ ހުރުން ލާޒިމް ޝަރުތުތައް ފުރިހަމަ ނުވާ މީހެއް ކަމަށް ވެސް ޝަމީލް ވިދާޅުވި އެވެ.\nފާރިސްގެ ފަރާތުން ދިފާއުގައި ހުށަހެޅި ކިތާބީ ހެކިތަކާ ގުޅިގެން ޝަމީލް ވިދާޅުވީ އެ ޕްރެސް ކޮންފަރެންސް ބޭއްވިއިރު ފާރިސްއަކީ ސައްހަ ގޮތެއްގައި ޕީޕީއެމުން ވަކިކޮށްފައިވާ ބޭފުޅެއް ނޫން ކަމަށާއި އޭނާ ޕާޓީން ވަކިކުރަން ނިންމި ނިންމުން ސައްހަ ނޫން ކަން ކިތާބީ ހެކިތަކުން އެނގޭނެ ކަމަށެވެ. އަދި އޭރު އެ ޕާޓީގެ ރައީސް އަދި ކުރީގެ ރައީސް މައުމޫން އަބްދުލްގައްޔޫމްގެ އޮފީހުން އޭރު ނެރުނު ބަޔާނުން ވެސް އެކަން އެނގޭ ކަމަށް ޝަމީލް ވިދާޅުވި އެވެ. އެހެންވުމުން ސައްހަ ގޮތެއްގައި ފާރިސް ޕާޓީން ވަކިކޮށްފައި ނުވާތީ އޭނާއަކީ ޕީޕީއެމްގެ ދިދަ އާއި ލޯގޯ ބޭނުން ކުރެވޭނެ މީހެއް ކަމަށް ވެސް ޝަމީލް ވިދާޅުވި އެވެ.\nމީގެ އިތުރުން ފާރިސް ޕާޓީން ވަކިކުރި ފަހުން ވެސް މިދިޔަ އަހަރުގެ ޖޫން މަހު މަޖިލީހުގައި ނެގި ވޯޓުތަކުގައި ވެސް މަޖިލީހުން ފާރިސް ބަލައިގެންފައި އޮތީ ޕީޕީއެމްގެ މެމްބަރެއްގެ ގޮތުގައި ކަމަށާއި އެކަން މަޖިލީހުގެ ވޯޓުގެ ތަފްސީލުތަކުން އެނގޭ ކަމަށް ވެސް ޝަމީލް ވިދާޅުވި އެވެ.\nޝަމީލް ވިދާޅުވި ގޮތުގައި ފާރިސްގެ މައްސަލަ ބަލައިދޭން އެދި ޕީޕީއެމްގެ ނަމުގައި ފުލުހަށް ސިޓީ ފޮނުވާފައި އޮތީ ވެސް އެއްވެސް ގާނޫނީ ހައިސިއްޔަތެއް ނެތް މީހެކެވެ. އެ ސިޓީ ފުލުހަށް ފޮނުވީ ޕީޕީއެމްގެ ނައިބު ރައީސް އަބްދުއްރަހީމް އަބްދުﷲ އަކީ އެ ޕާޓީގެ ނައިބު ރައީސް ކަމާއި ކައުންސިލް މެމްބަރު ކަމުން ވެސް ވަކި ކޮށްފައިވާ މީހެއް ކަމަށް ޝަމީލް ވިދާޅުވި އެވެ. އެހެންވެ، އެ މައްސަލަ ފުލުހުންނަށް ހުށަހެޅި އިޖްރާއާތު ވެސް ގޯސް ކަމަށް އޭނާ ވިދާޅުވި އެވެ.\nޕީޕީއެމް ހިންގުން އެ ޕާޓީގެ މުސްތަޝާރު އަދި ރައީސް އަބްދުﷲ ޔާމީނާ ހަވާލުކުރަން ސިވިލް ކޯޓުން ކުރި ހުކުމް ދައުލަތުން ފާރިސްއާ ދެކޮޅަށް ހެއްކެއްގެ ގޮތުގައި ހުށަހަޅާފައިވާތީ ޝަމީލް ވިދާޅުވީ އެ ހުކުމަކީ އެއްވެސް ބުރަދަނެއް ދެވޭނެ ހުކުމެއް ނޫން ކަމަށެވެ. އެ ހުކުމަކީ ސިޔާސީ ޕާޓީތަކުގެ ގާނޫނާއި ޕީޕީއެމްގެ އަސާސީ ގަވާއިދާ ޚިލާފަށް ކޮށްފައިވާ ހުކުމެއް ކަމަށާއި އަދި އެފަދަ ހުކުމްތަކަށް ދަށު ކޯޓުތަކުން ތަބާވާން ނުޖެހޭނެ ކަމަށް ބުނާ ގާނޫނީ އުސޫލެއް އޮންނަ ކަމަށް ވިދާޅުވެ، ހައި ކޯޓުގެ ހުކުމެއް ޝަމީލް ފާހަގަ ކުރެއްވި އެވެ.\nމީގެ އިތުރުން ޝަމީލް ވަނީ އެ މައްސަލާގެ ތަހުގީގު ހިންގާފައިވަނީ ގާނޫނާ ޚިލާފަށް ކަމަށް ވިދާޅުވެ، އެ ތަހުގީގުގެ މައްޗަށް ބިނާކޮށް އުފުލި ދައުވާ ވެސް ބާތިލްވާނެ ކަމަށް ވިދާޅުވެފަ އެވެ.\nޕްރެސް ކޮންފަރެންސްގައި ފާރިސް ދެއްކެވި ވާހަކަތައް ހިމެނޭ ވީޑިއޯ ދައުލަތުން ހުށަހަޅާފައިވާތީ ޝަމީލް އެދިވަޑައިގަތީ އެ ވީޑިއޯ ޝަރީއަތަށް ބަލައިނުގަނެވޭނެ ކަމަށް ކަނޑައަޅައި ދިނުމަށެވެ. އެއީ އެ ވީޑިއޯގެ ޗެއިން އޮފް ކަސްޓަޑީ ރިޕޯޓް ނެތުމުން ކަމަށާއި އެ ރިޕޯޓް ނެތުމުން އެ ވީޑިއޯގެ ސައްހަ ކަން ކަށަވަރުނުވާ ކަމަށް ޝަމީލް ވިދާޅުވި އެވެ. އެ މައްސަލަ ކުރިން ވެސް ފާހަގަ ކޮށްފައިވާ ކަމަށް ވިދާޅުވެ، ޝަމީލް އެދިވަޑައިގަތީ މިއަދުން މިއަދަށް އެކަމާ މެދު ގޮތެއް ނިންމުމަށެވެ.\nވީޑިއޯގެ މައްސަލަ ޝަމީލް ފާހަގަ ކުރެއްވުމުން ދައުލަތުން ވެސް އެދުނީ އެއާ މެދު މިއަދު ގޮތެއް ނިންމުމަށެވެ.\nދައުލަތުގެ ވަކީލާ އައިޝަތު ރީޝާ ވިދާޅުވީ އެ ވީޑިއޯގެ ޗެއިން އޮފް ކަސްޓަޑީ ހުށަހަޅާފައި ނުވަނީ އެ ވީޑިއޯއަކީ އާންމުވެފައިވާ އެއްޗެއް ކަމަށް ވާތީ ކަމަށާއި އެހެންވެ އެ ވީޑިއޯގެ ޗެއިން އޮފް ކަސްޓަޑީ ހުށަހަޅަން ޖެހޭނެ ކަމަށް ދެކެވަޑައިނުގަންނަވާ ކަމަށެވެ. އަދި ޗެއިން އޮފް ކަސްޓަޑީ ނެތުމުން ކަމަށް ބުނެ އެ ވީޑިއޯ ބަލައިނުގަންނަ ނަމަ، ފާރިސްގެ ފަރާތުން ކިތާބީ ހެކިތަކުގެ ގޮތުގައި ހުށަހެޅި ވީޑިއޯތައް ވެސް ބަލައިނުގަނެވޭނެ ކަމަށް ވިދާޅުވެ، އެ ވީޑިއޯތަކުގެ ޗެއިން އޮފް ކަސްޓަޑީއެއް ވެސް ނެތް ކަން ރީޝާ ފާހަގަ ކުރެއްވި އެވެ.\nގާޒީ އިބްރާހިމް ނިންމެވީ އެ ވީޑިއޯ ބަލައިނުގަތުމަށެވެ. ސަބަބަކީ ފާރިސްގެ ފަރާތުން ދިފާއުގައި ހުށަހެޅި ކަންކަމުގެ ތެރޭގައި ވެސް އެ ވީޑިއޯއާ ހަވާލާދީ ބައެއް ކަންކަން ފާހަގަ ކޮށްފައި އޮތުމުން ކަމަށް ގާޒީ ވިދާޅުވި އެވެ.\nޝަހްސު އޮޅުވާލުމުގެ ދައުވާގެ އިތުރުން ރިޝްވަތު ދިނުމުގެ ދައުވާއަކާއި ޓެރަރިޒަމްގެ ދައުވާއެއް ވެސް ދައުލަތުން ފާރިސްގެ މައްޗަށް ކުރެ އެވެ. އެ މައްސަލަ ކުރިއަށް ގެންދަނީ ވަކިންނެވެ.


City balikoh Leicester inn Community Shield kaamiyaabukohfi - AO News\nއިނގިރޭސި ވިލާތުގެ ފުޓްބޯޅަ ސީޒަން ފެށުމުގެ ގޮތުން ކުޅެމުން އަންނަ ކޮމިއުނިޓީ ޝީލްޑް މެޗުގައި 1-0 އިން މެންޗެސްޓާ ސިޓީ ބަލިކޮށް ލެސްޓާ ސިޓީން އެ މުބާރާތް ކާމިޔާބުކޮށްފިއެވެ.\nމިއީ ލެސްޓާ އިން ކޮމިއުނިޓީ ޝީލްޑް ކާމިޔާބުކުރި ދެވަނަ ފަހަރެވެ. އެ ޓީމު އެންމެ ފަހުން މި މުބާރާތް ކާމިޔާބުކުރީ 1971 ވަނަ އަހަރު ލިވަޕޫލް ބަލިކޮށްފައެވެ.\nލެސްޓާ އިން މިރޭގެ މެޗަށް ނިކުތްއިރު އަނިޔާގެ ސަބަބުން ސެންޓްރަލް ޑިފެންޑަރު ވެސްލީ ފޮފާނާ ނުކުޅެއެވެ. ސިޓީން މި މެޗަށް ނިކުތީ ކެވިން ޑި ބްރޭނާ އާއި ރަހީމް ސްޓާލިން އަދި ފިލް ފޯޑެންގެ ބަދަލުގައި ޒުވާން ކުޅުންތެރިން ކަމަށްވާ ކެވިން ޕަލްމާ އާއި ސޭމް އެޑޯޒީ އަށް ފުރުޞަތުދީގެންނެވެ.\nވެމްބްލީ ސްޓޭޑިއަމްގައި މިރޭ ކުޅުނު މި މެޗުގައި ސިޓީ އަށް ލީޑްނަގައިދޭން ޖަރުމަން މިޑްފީލްޑަރު އިލްކާއި ގުންޑޮގަން އަށް ރަނގަޅު ފުރުޞަތެއްލިބި ވަނީ ބޭކާރުވެފައެވެ. ހިލޭޖެހުމަކުން ގުންޑޮގަން ފޮނުވާލި ބޯޅަ ލެސްޓާގެ ކީޕަރު ކެސްޕާ ޝުމައިކަލް މަތަކުރިއިރު، ވިންގަށް ކުޅެމުންދިޔަ އެޑޯޒީ ފޮނުވާލި ބޯޅަ ދިޔައީ ގޯލްގެ ދަނޑިކައިރިން ބޭރަށެވެ. ލެސްޓާގެ އަބަދަށްފެހި ފޯވާޑް ޖެމީ ވާޑީ އަށް ލިބުނު ފުރުޞަތުގައި ގޯލާއި 12 ޔާޑު ކައިރިން ފޮނުވާލި ބޯޅަ ސިޓީގެ ކީޕަރު ޒެކް ސްޓެފެން މަތަކުރިއެވެ.\nލެސްޓާ އިން މި މެޗުގައި ޖެހި ހަމައެކަނި ލަނޑު، މެޗުގެ 89 ވަނަ މިނެޓުގައި ލިބުނު ޕެނަލްޓީއަކުން ކާމިޔާބުކޮށްދިނީ އިހެނާޗޯ އެވެ. ލެސްޓާގެ ފޯވާޑް އިހެނާޗޯ އަށް ޕެނަލްޓީއޭރިޔާތެރެއިން ސިޓީގެ ނެދަލެންޑްސް ޑިފެންޑަރު ނޭތަން އަކޭ ކުރި ފައުލަކަށް، ރެފްރީ މި ޕެނަލްޓީ ދޭން ނިންމީ ވީއޭއާރްގެ އެހީ ހޯދުމަށްފަހު އެވެ.\nކުޅިވަރުކޮމިއުނިޓީ ޝީލްޑްމެންޗެސްޓާ ސިޓީދުނިޔެލެސްޓާ ސިޓީ


Full Marks Ah Vure Gina Marks, Mivee Kihinei? - Vaguthu\nފުލް މާކްސްއަށް ވުރެ ގިނަ މާކްސް، މިވީ ކިހިނެތް؟\nއިންޑިޔާގެ ބިހާރް ބޯޑް އޮފް އެގްޒާމިނޭޝަންސްއިން ކުރިޔަށް ގެންދިޔަ ބޯޑް އިމްތިޙާނުގައި ދަރިވަރުންނަށް ޕޭޕަރަށް ކަނޑައެޅިފައިވާ ވަރަށް ވުރެ ގިނަ މާކްސް ދީފައިވާ ކަމުގެ ޝަކުވާތައް ފެންމަތިވާން ފަށަފިއެވެ.\nއިންޑިޔާގެ ނޫހެއް ކަމަށްވާ " އިންޑިޔާ ޓައިމްސް" ގައި ރިޕޯޓް ކޮށްފައިވާ ގޮތުގައި ފުލްމާކުކްސްއަށްވުރެ އިތުރަށް މާކްސް ދިނުމުގެ އިތުރުން ބައެއް ދަރިވަރުން ނުހަދާ އިމްތިޙާނުތަކަށްވެސް މާކްސް ދީފައިވާ ކަމަށެވެ.\nފުލް މާކުހަށްވުރެ އިތުރަށް މާކްސް ލިބުނު ދަރިވަރަކު އިންޑިޔާ ޓައިމްސްއަށް ދިން ބަސްދީޤަތުމެއްގައި ބުނެފައިވަނީ އޭނާއަށް ހިސާބު ތިއަރީ އިން 35 މާކްސްއިން 38 މާކްސް ލިބިފައިވާ ކަމަށާއި މީގެ އިތުރުން އިތުރު ބައެއް އެހެން މާއްދާތަކުގެ ޕޭޕަރުތަކުންވެސް މިފަދަ ގޮތަށް ޖުމްލަ ޕޭޕަރަށް ކަނޑައެޅިފައިވާ ވަރަށް ވުރެ ގިނަ މާކްސް ލިބިފައިވާ ކަމާށެވެ.\nބިހާރް ބޯޑް އޮފް އެގްޒާމިނޭޝަންސްއިން 2016 ވަނަ އަހަރު ބޭއްވި އިމްތިޙާނުގައިވެސް މާކްސް އޮޅުވާލި ކަމުގެ ގިނަ ޝަކުވާތަކެއް ވަނީ ލިބިފައެވެ.\nޖޫން 12, 2018 - 03:19\nތީ މުދައްރިސުން ހެޔޮހިތުން ދެތިންމާސް އިތުރުކޮއްދިނީމަވެސް ރަގަޅުގޮތެއް ނެތެއްނު.\nޖޫން 12, 2018 - 08:21\nނުހަދާ ޓެސްޓުތަކުގެ ޕޭޕަރަށް މާކްސް ލިބެންވެއްޖެ ކަމަށް ވާނަމަ ދެން ނެތް ބުނާނެ އެއްޗެއް. ތިޔަކަހަލަ އިމްތިހާން ހަދައިގެން ތިބި މީހުން އިންޑިއާއިން ޑޮކްޓަރުންގެ ނަމުގައި ރާއްޖެ ގެނެސްގެން މިއުޅެނީ. އާހިރުގައި ސަރުކާރަށް މިޖެހެނީ ނުލައްވާ ދަރިޔަކާއި ހަވާލުވެ އެތަކްލީފް ބޮލުގައެޅި ބަދުނާމު ލިބިގަންނަން. ސަޅި ދެން.\nޖޫން 14, 2018 - 18:04\nވަރައް ބޮޑު ތެދުފުޅެއް